
DIE FRANSE REWOLUSIE EN DIE 
MARXISTIESE REWOLUSIE VAN 
DIÉ 20STE EEU 


Daar is 'n merkwaardige ooreenkoms tussen 
die rewolusie aan die einde van die 18de en begin 
van die 19de eeu aan die een kant en die rewolusie 
van die 20ste eeu aan die ander kant. Die kennis 
van die eerste sal veel bydra om die tweede te 
verstaan. Albei het wyd uitgekring en groot invloed 
uitgeoefen. Albei van hierdie magtige beweginge 
het hulle voorlopers en wegbereiders onder die 
filosowe gehad. Onder die van die Franse Rewolusie 
was daar sulke groot denkers soos Descartes, Spi- 
noza en Locke, asook Rousseau en Voltaire. Onder 
die van die 20ste naamlik van die Marxistiese rewo- 
lusie moet genoem word manne soos Nietzsche, 
Engels, Marx. 

Van hierdie denkers en vaders van albei rewou- 
lusies is daar wat gebreek het met die tradisie en 
die gesag. Alle waardes moet verwerp word. Die 
mens moet vrygemaak word van alle onknellende 
stelsels. Die regte van die mens moet na vore 
gestoot word. Sy vryheid en die gelykheid van alle 
mense moet deurgevoer word in al die verskillende 
lae van die volkerelewe. 

Vir die deurvoering van hierdie idees word geen 
weerstand geduld nie. Dit het die bloed gekos van 
duisende Franse en van miljoene mense in Rusland 
en Sjina en ander kommunistiese lande. Vir 'n bloed- 
bad is in geen van die twee gevalle teruggedeins nie. 

Albei van die twee bloedige rewolusies het 'n 
einde gemaak aan 'n periode en 'n denkrigting in 
die geskiedenis van die mensheid en 'n nuwe 
periode ingelui. 

Die denke van albei hierdie rewolusies rus op 
die rede. Daaruit vloei voort dat alle bonatuurlike 
gesag verwerp word, dat skerp kritiek op teologiese 
dogmas uitgespreek word en dat alle tradisionele 
sedelike norme opsy geskuif moet word. En daar- 
mee is ook die godsdiens afgewys. Die geloof sou 
dan 'n wissel op die ewigheid wees, 'n soort slaap- 
middel om die mens ,,soet” te hou. Vir die kom- 
munis is die godsdiens opium en daarom met een 
woord verwerplik. 

Tog is dit 'n beskamende feit, dat albei die twee 
rewolusies volgelinge onder teoloë gehad het en 

FRANSE EN MARXIS- 
TIESE REWOLUSIES 

nog het. Dit is die manne wat links staan, liberaal 
in hulle denke is en nie onvoorwaardelik buig voor 
die gesag van die Woord van God nie. Baie van 
hulle verval tot die Deisme, dit wil sê hulle sien 
God alleen as die oorsaak van alle dinge, maar 
verder is Hy vir hulle 'n God van ver wat die mens 
aan homself oorlaat. 

Die kerk van Jesus Christus kan geen vriend 
van die rewolusie wees nie, want wanneer die 
rewolusionêre denke konsekwent deurgevoer word, 
dan lei dit na die ontkenning van God, en die ont- 


die koms van die antichris. En wanneer die rewo- 
lusionêre staatsleer konsekwent deurgevoer word, 
dan loop dit uit op terreur, wat vryheid en reg ver- 
nietig. In plaas van die vryheid van denke van die 
demokrasie kom dan die slawerny van die kom- 
munisme, en in die plek van die vryheid van gods- 
diens kom dan die aanbidding van die bees uit die 
boek van die Openbaring. 


Groen van Printerer, die groot anti-rewolusionêre 
stryder in Nederland gedurende die vorige eeu, het 
as stelreël neergelê: Teen die rewolusie die Woord 
van God. Teen die rewolusionêre leerstelling van 
Marx is daar ook in ons tyd geen beter bestrydings- 
middel as die Woord van ons God wat skerper as 
'n tweesnydende swaard is. 


kenning van God loop uit op die voorbereiding vir 








Joh. Dreyer. 





PINKSTEROORDENKING.... 
DIE GETUIENIS van die HEILIGE GEES 


Lees: Hand. 5:17-32. 


Teks: Hand. 5:32 — ,En ons is sy 
getuies van hierdie dinge, en ook die 
Heilige Gees wat God gegee het aan 
die wat Hom gehoorsaam is.” 


Petrus en Johannes is deur die 
Joodse Raad verbied om in die Naam 
van Jesus te leer. Hulle antwoord is 
dat hulle nie na die Joodse Raad in 
hierdie opsig kan luister nie, want 
hulle moet God meer gehoorsaam 
wees as die mense. Hulle was getuies 
van die groot gebeurtenis wat in Jesus 
se lewe, dood en opstanding plaasge- 
vind het. Daarom kan hulle nie .. 
en mag hulle nie swyg nie. Dit is 
hulle roeping om van hierdie dinge 
te getuig — hulle kan nie anders nie. 


Dan volg daar in die teksvers: 
, .. . en ook die Heilige Gees wat 
God gegee het aan die wat Hom 
gehoorsaam is.” Wanneer hulle sê: 
ons is getuies en ,ook die Heilige 
Gees”, is die bedoeling seker nie om 
die getuienis van die apostels naas of 
gelyk aan die getuienis van die Hei- 
lige Gees te stel nie. Die apostels is 
in absolute gehoorsaamheid onder- 
werp aan die Heilige Gees. Die Hei- 
lige Gees is die eintlike, die ware 
Getuie van die lewe en werk van 
Christus. Dit is die Heilige Gees war 
Christus en sy versoeningswerk aan 
die wêreld bring en dit ook in die 
lewens van die gelowiges waar maak. 
Maar in sy taak om so die werk van 
Christus te vervul en toe te pas, maak 
Hy ook van mense in sy diens gebruik. 


Petrus wil dus met hierdie woorde 
sê: omdat hulle getuig in gehoor- 
saamheid aan die Heilige Gees, het 
hulle getuienis gesag. Daarom kan 
hulle ook nie aan die Sanhedrin se 


verbod gehoorsaam wees nie, want 
hulle het te doen met die Heilige 
Gees as die goddelike wil wat gehoor- 
saamheid eis. Die Heilige Gees is in 
hierdie voorstelling die uitstraling 
van God se wese wat met krag en 
gesag dwing tot gehoorsaamheid. Wie 
die Heilige Gees ontvang het, word 
opgeneem in 'n lewe van gehoorsaam- 
heid. 


DS. P. A. GEYSER 





Wanneer Petrus dus sê: ,,en ook 
die Heilige Gees”, bely hy daarmee 
dat die Heilige Gees nodig was vir 
die verkondiging van Christus deur 
die apostels. Eers wanneer die Heilige 
Gees saam getuig, dit wil sê hulle 
getuienis in sy diens neem, word die 
woord van die apostels tot Woord van 
God. Eers wanneer die Heilige Gees 
saamgetuig, dit wil sê die verkondi- 
ging in sy diens neem, kan die geloof 
deur die verkondiging van die kerk 
gewek en versterk word. Dit is eers 
wanneer Hy in die woord is wat vel- 
kondig word, dat dit ware goddelike 
gesag kry en beslag op die hoorders 
kan 1ê sodat die geloof in die hart 
gewek word. 


Die Heilige Gees is dus die onont- 
beerlike voorwaarde vir die getuienis 
van die apostels en vir die verkon- 
diging van die kerk. Dit beteken: 
die lewe en werk van Christus op 
aarde word eers in die lewe van sy 
gemeente waar gemaak en tot hulle 
eiendom gemaak deur die getuienis 
van die Heilige Gees. Daaruit blyk 
baie duidelik dat die werk van die 

Heilige Gees rus op die vaste fonda- 
ment van die volbragte lewenswerk 
van Christus. Die Heilige Gees werk 
dus in die prediking van die kerk, 
om die boodskap aangaande Jesus 
Christus wat verkondig word, in 
mense se sondige bestaan tot die bood- 
skap van verlossing te maak — hulle 
enigste troos in lewe en in strewe. 


Pinksterdag neem elke jaar sy plek 
in die kerklike jaar in, naamlik op die 
Sondag wat tien dae na Hemelvaarts- 
dag val. Seker tereg, sodat ons aan die 
uitstorting sal dink soos aan elke 
ander heilsfeit. Dit moet egter goed 
onthou word dat dit net so `n een- 
malige heilshistoriese gebeurtenis is 
soos die ander wat in die kerklike 
jaar voorkom, soos Kersfees, Goeie 
Vrydag, Paassondag en Hemelvaart. 
Dit is die gebeurtenis wat die grond 
is van ons geloof en geloofsbelewe- 
nisse in die kerk van dag tot dag. 
Hierdie geloof is tog duidelik nie af- 
hanklik van `n herhaling van die 
gebeure wat ons gedenk nie. Net so 
min as wat ons op Goeie Vrydag die 
kruisiging kan herhaal, net so min 
kan ons in daardie sin die Pinkster- 
gebeurtenis herhaal. God het sy Gees 
gegee aan die kerk, sodat die Woord 
verkondig kon word en geglo kon 
word. En dat dit nog voortdurend ge- 
beur is die waarborg dat God deur sy 
Gees nog in sy kerk werk. Dit is die 
waarborg en duidelike teken dat God 
in Christus met hierdie wêreld en 
met ons besig is. Maar wanneer die 
Heilige Gees maar vir een oomblik 
uit die werk van die kerk en uit sy 

dader val ELE DE 
Woord.” 

Ons lewe in 'n tyd van dialoog. Dit 
is een van die modewoorde van ons 
tyd. Een van die dinge waaroor almal 
praat en waaraan almal graag mee- 
doen. 

Dialoog: Dit beteken dat daar ge- 
praat word — dat daar oor en weer 
gepraat word; dat die een sy stand- 
punt stel, sy begeertes bekendmaak; 
dat die ander weer sy standpunt en sy 
begeertes stel en bekendmaak, en 
moontlik teenoor dié van die ander 
stel. 

Dialoog word gevoer hoofsaaklik 
omdat daar botsing van standpunte is 
— omdat die een syne teenoor die 
ander wil stel. Dialoog word gevoer 
sodat die een die ander kan oortuig 
en oorhaal. 

Mens kan natuurlik ook die dialoog 
voer met die uitsluitlike bedoeling om 
net jou standpunt, jou opvattinge dui- 
delik 'te laat verstaan — en om die 
ander s'n ook duidelik te kan ver- 
stdan. 

Maar dan bly daar tog altyd nog die 
onderliggende verwagting dat jy die 
ander sal oortuig en ten minste sy 
goeie gesindheid sal wen. 

Want eintlik is dialoogvoering net 
die doel om die ander oor te haal na 
jou toe. 

En om dit te doen is jy gewillig om 
ook toe te gee en prys te gee. 

Dink aan die dialoog tussen Suid- 
Afrika en die swart state waaroor in 
die laaste tyd so baie gepraat word. 

Waarom doen die swart state daar- 
aan mee? 


Hulle sê openlik omdat dit `n weg 
is waarlangs ons van ons beleid van 
afsonderlike ontwikkeling afgedwing 
kan word. 


Hulle praat met die doel in die 
eerste plek nie om ons standpunt te 
verstaan nie, maar om ons te oortuig 
van die verkeerdheid van ons opvat- 
tings. 

Hulle verwag dus toegewings en dis 
byna onvermydelik dat toegewings ge- 
maak sal word. 

Want as jy eers begin praat, begin 
jy naderhand mekaar op 'n manier 
verstaan — en jy begin toegee! 

Ons wil nie nou daarvan praat in 
hoeverre daar reeds toegegee is nie. 
Ook nie of dit voordelig of nadelig 
is nie. Al is daar ook dinge wat mens 
verontrus. Maar: Dit gaan nie nou 
daarom nie. Dit gaan net daarom om 


verkondig die 





Ds. Nolte uitgetrede voorsitter. 


Aan te toon dat dialoogvoering as in- 
herente eienskap het dat mense met 
mekaar praat, o mmekaar se behoeftes 
en begeertes te hoor en te probeer 
verstaan, en veral om mekaar te pro- 
beer oortuig en oor te haal na jou 
eie standpunt. 


Hierdie dialoogvoering word van- 
dag op baie terreine van die lewe be- 
oefen. Ook op die gebied van die 
godsdiens vier dit hoogty — ook daar 
word geëis dat ons met mekaar praat— 
om mekaar se standpunte en begeertes 
te leer ken, verstaan en tegemoet kom. 
En met standpunte en begeertes word 
dan in die eerste en eintlike plek be- 
doel: die tydelike node en behoeftes. 
Wat mense nodig het vir 'n voorspoe- 
dige aardse bestaan is van belang; 
dit moet ons aan mekaar gun; dit 
moet ons mekaar gee; en ons moet 
praat; met mekaar praat, sodat ons 
mekaar kan verstaan, waardeer, tege- 
moetkom en help; ons moet toegee 
aan mekaar; die kerk moet so optree, 
die beoefening van die godsdiens 
moet so wees dat mense aangetrek 
word omdat die kerk hulle pleitbe- 
sorger word vir die verkryging van 
allerlei voordele. 


Dan is die werk van die kerk aan- 
neemlik. So wil mense ook tot op 
groot hoogte in die kerk die probleem 
van die buitekerklikes en van die ver- 
wilderde jeug benader. 


Daar moet uitgegaan word na die 
mense toe; daar moet met hulle ge- 
praat word; daar moet fyn geluister 
word na hulle behoeftes en hulle 
node; hulle moet verstaan word; en 
wat nog van godsdiens miskien by 
hulle oorgebly het, moet waardeer 
word. 

As daar so kontak gemaak word 
met die buitekerklikes, met die ver- 
wilderde jeug, as daar so met hulle 
gepraat word, as so dialoog gevoer 
word, kan die kerk resultate verwag. 
So word vandag in wye kringe ook 
binne die kerk van ons dag gerede- 
neer. 

Nou praat ons tekswoord ook daar- 
van dat jy met ander kontak moet 
maak; dat jy met ander moet praat. 
Hy sê: ,,Verkondig die Woord”. 

Verkondig die Woord. Maar verkon- 
diging is iets anders as dialoogvoe- 
ring. Verkondiging van die Woord 
behels dat jy `n opdrag uitvoer, dat 
jy kom met tyding wat van 'n ander 
af kom; dat jy dus in sekere sin ge- 
bonde is; jy kan nie dialoog voer nie; 
redeneer en uitredeneer nie; jy kan 
nie toegee of 'n kompromis maak nie. 

Want wat jy spreek is die Woord 
van 'n Ander een — 'n woord wat 
jy gehoor het en wat jy dus moet ge- 
hoorsaam. 


In die Ou Testament word hierdie 
verkondiging gewoonlik ingelei met: 
SO SPREEK DIE HERE; dit is dus 
nie n Woord waaraan toegevoeg kan 
word of waarvan weggelaat kan word 
nie. 


Met dié Woord tree mens nie in 'n 
tweegesprek met 'n ander nie. Met dié 
Woord spreek jy aan. Met dié Woord 
vra jy nie na die ander se behoeftes 
nie. Maar jy sê wat die ander se 
behoeftes is. Want dié Woord is `n 
Woord wat in die werklike behoefte 
van die mens wil en kan voorsien. 


Dit is so, omdat dit `n Woord is 
wat van God na die mense toe kom. 
Om dié Woord te verkondig is nooit 
'n ligte saak nie. Dit kan en mag nie 
halfhartig gedoen word nie. Die Apos- 
tel Paulus sien dit as so `n ernstige 
saak dat hy Timotheus besweer voor 
God en die Here Jesus Christus om 
dié Woord te verkondig. 

Inderdaad lê die verkondiging van 
die Woord in die hartaar van die 
kerklike bedrywighede. Sonder die 
verkondiging kan niks van die kerk 
tot stand kom nie. Daarsonder kan die 
kerk onder mense ook nie bly nie. 

Die Here Jesus, die Hoof van die 
kerk, het Self die opdrag gegee: Gaan 

die hele wêreld in, verkondig die 
evangelie aan die ganse mensdom. Dat 
hierdie verkondiging ten doel het dat 
die Woord aanklank in die hart van 
mense moet vind en uitwerking op die 
lewe moet hê, word verder verduide- 
lik as ons volgens Mattheus lees dat 
die Here gesê het: Maak dissipels van 
al die nasies. 

Die Woord word verkondig om men- 
se te oortuig dat hulle diepste nood 
net by God in Christus Jesus bevre- 
dig kan word, en bevredig sal word. 

Omdat dit so is kan ons as ver- 
kondigers van die Woord nie met 
mense redeneer nie — om vir hulle 
te vra wat nodig is — wat hulle wil 
hé nie. Ons kom nie om na die be- 
hoeftes van mense te vra nie —. en 
in die behoeftes wat hulle voorop stel, 
te voorsien nie. 

Maar ons kom as verkondigers van 
die Woord om aan die mense 'te sê 
wat hulle nood is — en hoe dié nood 
verhelp kan word. 

Daarom gaan die verkondiging van 
die Woord gepaard met weerlegging, 
bestraffing en vorming — die verkon- 
diging van die Woord mag nooit `n 
slappe toegee word aan wat mense wil 
nie, al bly dit ook so dat ons nie 
hard en hartvogtig met eise kom nie. 
Maar wat mense wil, want hulle be- 
geer, kan nie die maatstaf vir die ver- 
kondiging wees nie. 

Mense sal altyd die eis stel dat die 
verkondiging hulle moet bevredig — 
dat die verkondiging by hulle begeer- 
tes moet inpas en aanpas. 

Die apostel waarsku ook in ons teks- 
verband daarteen. 

Hy sê daar sal `n tyd wees wanneer 
hulle gesonde leer nie sal verdra nie 
maar omdat hulle in hulle gehoor ge- 
streel wil wees, vir hulle `n menigte 
van leraars sal versamel volgens hulle 
eie begeerlikhede. 

In sekere sin is die tyd waarvan 
die apostel hier praat, eintlik alle 
tye. Dis miskien spesiaal waar van ons 
tyd. In ons tyd wil mense in hulle 
gehoor gestreel wees en wil hulle dat 
na hulle eie begeertes gespreek word. 

Die massas hou van `n kerk wat na 
hulle begeertes spreek. En 'n groot 
deel van die georganiseerde kerk 
praat ook so. 

Die ménse dink dat hulle nood is 
om allerlei tydelike ongeriewe en 
griewende dinge reg te stel — en 
wanneer 'n verkondiger hulle gelyk 
gee, dan is dit vir hulle die regte 
kerk. 

Daarom, so word ook in die kerk in 
steeds wye” kring gesê: Moet ons vra 


na die nood van die mense — in hulle 
nood moet voorsien word — en die 
ménse self weet die beste wat hulle 
nood is. 

Daarom moet met die mense ge- 
praat word — daar moet dialoogvoe- 
ring wees sodat ons hulle nood kan 
leer ken — dat ons kan leer waar ons 
verkondiging te kort skiet — en men- 
se afgeskrik word in plaas van aange- 
trek word. 

Broeders, ons hoef nie vir die men- 
se te vra wat hulle nood is nie. Ons 
weet wat die nood van mense is. Die 
nood van die mense is nie dat party 
groter salarisse kry as ander nie — 
die nood van die mens is nie dat 
party harder werk as ander nie — die 
nood van die mens is nie dat sommige 
groter seggenskap het as ander nie. 
Die nood van die mense word nie op- 
gelos deur gelykskawing en gelyke uit- 
deling van goed en geleenthede nie. 

Maar die nood van die mens is dat 
hy van (God vervreemd geraak het. 
Dat hy homself gedurig verder van 
God verwyder. Die nood van die mens 
is dat hy beter weet as God. Die nood 


van die mens is dat hy bevrediging 
vir hart en lewe soek en bykomstige 
dinge en die eintlike nood moedswil- 
lig misken. Die nood van die mens is 
sy sonde. En daarvan oortuig ons die 
mense nooit deur dialoogvoering nie. 

Want die Woord is die enigste wat 
nie net weet wat die nood is nie, maar 
wat ook weet en vertel hoe die nood 
verlig, verhelp, opgelos, uit die weg 
geruim kan word. 

Die kerk vra nie vir die wêreld wat 
sy behoeftes is nie. Die kerk sê vir die 
wêreld wat sy nood is. Die kerk ver- 
kondig sonder toegee of slapheid dat 
die nood van die mens in sy vervreem- 
ding van God, in sy opstand teen God, 
in sy sonde bestaan. Maar tegelyk ook 
dat die nood van Christus verhelp is, 
afgewend is. Dit is hierdie Woord wat 
ons moet verkondig, tydig en ontydig. 
Of die mense nou al wil luister en 
of hulle nie wil luister nie — dit maak 
nie saak nie. Want ons is gestuur om 
die Woord te verkondig. Ons het dit 
nie self uitgedink nie — ons het dit 
gehoor en ons wil dit gehoorsaam. 

— AMEN. 





Die moderamen verkies. Van links na regs: Dr. C. J. Mans, vise-skriba; prof dr. 


F. J. van Zyl, vise-voorsitter; prof. dr. J. 


P. Oberholzer, voorsitter en ds. P. M. 


Smith, skriba. 

verkondiging onttrek sou word, kan 
ons maarons maar al ons pogings en 
ywer staak — want daar sou `n groot 
goddelike tevergeefs” daaroor ge- 

skryf staan. Daarmee is net dit gesê: 

die tyd van die Heilige Gees is daar- 
om nie meer beperk tot die tien dae 
na Hemelvaart nie. Die tyd van die 
Heilige Gees is elke dag en veral elke 
erediens. lndien die Woordverkon- 
diging en erediens van die kerk nie 
telkens en altyd ook Pinksterdiens is 

nie, is dit geen erediens meer nie. 











SKRIFVERKLARING ...... 


In Hosea 13:1 begin weer `n self- 
standige stuk, waaraan dit duidelik is 
dat die profeet nie die hele inhoud 
van sy boek in een lang toespraak uit- 
gespreek het nie, maar by verskillende 
geleenthede uitsprake gemaak het. 


PROF. DR. J. P. OBEROLZER 








Die eerste twee verse formuleer die 
klag teen die noordelike ryk, Efraim 
(Israel). In die derde vers word die 
vonnis uitgespreek: 


1. As Efraim net gespreek het, was 
daar siddering, hoog het hy gestaan 
in Israel. Maar hy het hom skuldig 
gemaak deur die Bail en gesterwe. 


2. En nou gaan hulle voort om te 
sondig en het vir hulle 'n gegote beeld 
gemaak van hulle silwer, afgode vol- 
gens hulle insig, geheel en al smids- 
werk; van hulle word gesê: die mense 
wat offer, vereer kalwers met kusse! 


3. Daarom sal hulle wees soos `n 
moérewolk en soos dou wat vroeg weer 
verdwyn, soos kaf wat wegvlieg van 
die dorsvloer en soos rook uit die 
venster. 


Net soos in hoofstukke 9 tot 12, 
begin die profeet hier ook met `n 
terugblik oor Efraim se posisie in die 
verlede. Daar was `n tyd toe die noor- 
delike ryk 'n mag was wat skrik 
gesaai het onder die omwonende volke. 
Veral die tyd van Jerobeam II, toe 
die profeet Hosea met sy optrede be- 
gin het, wat so `n tyd. Israel was by 
verre die magtigste van die twee 
Israelitiese state, en Juda moes ook 
telkens aanvalle van Israel verduur. 
Daardie tyd is egter verby. Efraim het 
gesterwe. Dit is onwaarskynlik dat 
die profeet hierdie profesie uitspreek 
na die finale ondergang van die noor- 
delike ryk met die val van Samaria 
in 721 v.C. Die vonnis in vers 3 praat 
immers van die ondergang nog as iets 
van die toekoms. Waarskynlik verkeer 
ons met hierdie profesie in die jare 
van laaste stuiptrekkings, toe die 
grootste deel van die ryk reeds deur 
die Assiriërs beset was en die laaste 
koning, Hosea, desperate pogings aan- 
gewend het om Egiptiese hulp te kry. 
Die profeet bedoel dus dat die ryk 
aam't sterwe is, reeds so goed as dood 
is. Die rede daarvoor, sê die profeet, 
is dat Efraim homself skuldig gemaak 
het (homself met skuld belaai het) 
deur die Baal. Ons het dwarsdeur 
Hosea se boek telkens die afgodediens 
aangetref, spesifiek die Kanainitiese 
vrugbaarheidsgodsdiens wat onder die 
benaming Ba#l die natuurkrag van 

die vrugbaarheid vereer het. Dit, sê 
Hosea, was die ondergang van Efraim 
— nie militêre of politieke swakheid 
nie, maar vertroue op iets wat geen 
god is nie. 


Ten spyte daarvan dat die dood 
reeds so goed as daar is, gaan hulle 
rustig voort om te sondig. Die vel- 
vaardiging van afgode gaan onafge- 
broke voort. Die smidswinkels is 
tonele van bedrywigheid. Metaal word 
gesmelt en gegiet en daar word gode 
geproduseer, afgode volgens eie insig. 
Wat hulle gode noem, is produkte 
van hulle eie verbeelding en vaardig- 
heid. Blykens die laaste woorde van 
vers 2 gaan dit hier veral om kalfs- 
beelde soos dié wat Jerobeam |I in 
Betel en Dan laat oprig het toe die 
noordelike ryk afgeskei het. Die ge- 
woonte om die voete van afgodsbeelde 
te soen, het ook elders in die Ou 
Nabye Ooste voorgekom. Dit is `n 
gek spul om gode wat jy self gemaak 
het, as gode te vereer. En dit is 
presies wat die profeet wil sê. Die 
afgodery van die Tsraeliete is die 
optrede van mense wat gewoonweg 
gek is. Maar dis n' grusame en dode- 
like gekheid. Dit word eers duidelik 
as ons daarop let dat volgens die 
Hebreeuse teks die laaste sin in vers 
2 eintlik moet lees: ,,Wie `n mens 
offer, moet kalwers soen”. Daar was 
dus ook mense-offers (waarskynlik 
pasgebore kinders) betrokke by dié 
afgodery. Dit het die vertalers van ons 
Bybel blykbaar nodig gevind om te 
verdoesel met hulle weergawe. Die 
profetiese woord wil egter juis hierdie 
sondige dade oopvlek en duidelik 
maak dat dit dade is wat noodwendig 
op die dood moet uitloop. 


Die vonnis voer die situasie van die 
misdaad tot sy konsekwensie. Hulle 
wou lewe verseker deur die afgodery, 
maar het dit juis daardeur verloor. 
'n Volk wat so optree, kan nie be- 
staan nie. Met 'n viervoudige beeld 
van onbestendigheid beskryf die pro- 
feet die einde van die noordelike 
ryk. Hulle sal verdwyn asof hulle 
nooit bestaan het nie. Hulle is soos 
`n mêrewolk, dit is die yl miswolke 
wat vroeg in die mêre laag oor die 
aarde hang, maar met die koms van 
die son wegraak. Hulle is soos die 
dou wat deur die eerste sonstrale 
weggedroog word. Hulle is soos die 
kaf wat deur die wind uitmekaarge- 
jaag word wanneer graan op die dors- 
vloer uitgewan word. Hulle is soos 
rook wat by `n venster (`n gat in die 
muur van die vertrek waar die vuur- 
maakplek is) uitwalm en verdwyn. 
Wat hier dus aangekondig word, is 'n 
volledige vernietiging. 

En wie is die God wat so skandelik 
deur Israel verlaat is ter wille van ʼn 
klomp bespotlike afgode? Niemand 
anders as die HERE, die God wat 
Homself in die geskiedenis aan Israel 
geopenbaar en hulle met wonderbare 
genade begelei het. Hier sien ons weer 
hoe `n sterk rol die eksodus- en woes- 
tyntradisies in die prediking van 
Hosea speel. Hy begin weer met 'n 
historiese terugblik, en spreek dan die 
klag van die HERE teen sy volk uit. 
Vers 4 tot 8& vorm 'n eenheid. Op 
die historiese terugblik volg in vers 
6 die klag, in vers 7 `n herinnering 
aan sy straffende optrede in die ver- 
lede, en in vers 8 die vonnis. 


4. Tog was Ek, die HERE, jou God 
van Egipteland af, en buiten My het 
jy geen God geken nie, ja, behalwe My 
is daar geen Heiland nie. 


5. Ek het jou in die woestyn geken, 
in die land van droogtes. 


6. Ooreenkomstig hulle weiveld het 
hulle versadig geword; toe hulle ver- 
sadig was, het hulle hart hoogmoedig 
geword; daarom het hulle My vergeet. 


7. Toe het Ek vir hulle soos 'n leeu 
geword, soos 'n luiperd lê Ek by die 
pad en loer. 


8. Ek val hulle aan soos 'n beer wat 
van kleintjies beroof is, en Ek skeur 
hulle borskas oop; en soos 'n leeuin 
verslind Ek huile daar, die wilde diere 
van die veld sal hulle verskeur. 


Die woorde waarmee die historiese 
terugblik begin, herinner sterk aan 
die inleidende woorde van die Tien 
Gebooie. God is Self aan die woord en 
Hy stel Homself bekend as die God 
wat die volk uit die Egiptiese slawe- 
toestand verlos het. Hier dien die self- 
bekendstelling om Israel te herinner 
aan die verhouding wat in die verlede 
bestaan het. Dit was 'n eksklusiewe 
verhouding waarin geen ander god 
plek gehad het nie. Buitendien is daar 
geen ander god wat soos die Here 
`n Heiland is nie. Met Heiland word 
hier bedoel `n helper, iemand wat as 
redder optree wanneer 'n persoon in 
uiterste nood verkeer. Die helper gee 
aan die een wat hy help, lewensmoont- 
likheid. Dit is wat die HERE aan 
Israel gedoen het. Israel is sy hele 
bestaan aan die HERE te danke. Die 
HERE het egter nie bloot die volk in 
aansyn geroep nie; Hy het `n gemeen- 
skap tussen Homself en die volk op- 
gerig. Israel het Hom geken en Hy 
het hulle geken. Sy kennis van hulle 

Die volksteologie het 'n onlosmaak- 
like band tussen God, die volk Israel, 
die tempel en die land waarin hulle 
gewoon het, gesien. Jerusalem was 
die woonplek van Jahwe, die God van 
Israel, en Hy sou nie toelaat dat dit 
verower word nie. Die val van Jerusa- 
lem het hierdie populêre teologie `n 
groot knou gegee, want daarvolgens 
sou die HERE dan self 'n neerlaag 
gely het omdat sy lot onlosmaaklik 
met die lot van sy volk verbonde sou 
wees. Teen hierdie valse gerustheids- 
gevoel moes Esegiël soos die profete 
voor hom waarsku, en na die val van 
die stad moes hy sy volk help om 

hierdie gebeurtenis reg te interpre- 
teer, sodat hul in hul ellende nie die 
geloof sou prysgee nie. 

Israel het God verlaat. Jerusalem 
het `n bloedstad geword, profete het 
vals geprofeteer, die leiers en die 
volk het afgode gedien (22:2, 18:1-16 
en 8:7-18). Die heersende benadering 
was offerande en nie gehoorsaamheid 
nie, vervulling van rituele pligte en 
nie nakoming van die gees van die wet 
nie. As God geen plek in die lewe van 
die velk inneem nie, sal Hy Homself 
as Regter, dit wil sê in sy oordele, aan 
hulle bekend maak. Hy beskik oor Is- 
rael, nie hulle oor Hom nie. Die 
visioen wat Esegiël sien, waarin die 
heerlikheid van die HERE as simbool 
van sy Goddelike teenwoordigheid Je- 
rusalem verlaat, is juis gemik op die 
beklemtoning van die vryheid van God 
en teen die populêre wanopvattings 
(11:22-23). 

God is in die prediking van Esegiël 
die bepaler van die geskiedenis. Sy 
heerskappy is nie beperk tot die volk 
Israel en die land waarin hulle woon 
nie. Hy bepaal ook die geskiedenis 
van die ander volke. Hy verskyn aan 
Esegiël in 'n hemelse strydwa met 
wiele wat Hom vinnig op enige plek 
kan bring. Hy is nie gebonde aan die 
tempel en Jerusalem nie, Hy heers 
ook oor die ander nasies, sodat Hy 
die Chaldeërs kan gebruik as tug- 

roede teen sy eie volk. 

In aansluiting by die gedagte dat 
God die geskiedenis van al die volke 
bepaal en lei, verkry die geskiedenis 
aan die ander kant weer die funksie 
dat God Hom daardeur in die oë van 
die wêreld handhaaf. Dikwels klink 
dié woorde op: ,,Julle sal weet dat Ek 
die HERE is”. Sy dade sal aantoon dat 
Hy God is. Op dieselfde wyse as wat 
Hy sy belofte om Israel te verlos uit 
Egipte en hulle die beloofde land 
binne te lei gestand gedoen het sodat 
die omliggende volkere nie op grond 
van die mislukking van Israel tot die 
konklusie kon kom dat Israel se God 
misluk het nie, sou Hy nou sy OOoTr- 
deelswoord gestand doen. Daaruit sou 
die volkere kon sien dat Hy 'n heilige 
God is, wat sy ware aard juis in die 
vernietiging van sy uitverkore maar 
ontroue volk sou openbaar. God is nie 
gevangene van die gebeure in die ge- 
skiedenis nie, maar deur gebeurte- 
nisse wat Hy teweegbring, demon- 
streer Hy sy soewereine mag. 

Tot dusver was die gedagte van per- 
soonlike verantwoordelikheid van die 
individu teenoor die aanvaarde groeps- 
verantwoordelikheid van die volk nog 
maar sluimerend. Esegiël het dié ver- 
antwoordelikheid sterk beklemtoon 
(18): Die persoon wat sondig, sal 
sterwe. Met die vernietiging van die 
verbondsgemeenskap kan 'n mens 
hierdie ontwikkeling na die indivi- 
dualisme begryp. 

'n Besondere plek in sy prediking 
word deur die Gees van God inge- 
neem. Hierin sluit die profeet aan by 
die skeppingsverhaal in Genesis. Voor- 
dat God die asem in die mens geblaas 
het, was hy leweloos. Eers daarna het 

hy 'n lewende persoon geword. God 
se Gees of nie beteken die verskil 
tussen lewe of dood. Twee visioene 
illustreer die verkondiging van die 
lewewekkende (Gees en teenwoordig- 
heid van God. Die visioen van die 
vallei met die doodsbeendere waarin 
God die lewe blaas is die Bybelse 

DIE BOODSKAP 
VAN DIE 
BOEK 


ESEGIEL II 


PROF. DR. W. C. VAN WYK 


agtergrond van die artikel in die Ni- 
ceense geloofsbelydenis: Ek glo in die 
Heilige (Gees, die Heer en Lewend- 
maker. Met hierdie visioen het Esegiël 
groot troos aan sy verslaande en ver- 
slae volk gebring: God is instaat om 
`n doodgewaande volk te laat herlewe. 
Daar is hoop vir nuwe lewe, waar 
God weer onder sy volk teenwoordig 
is. Eseg. 47 verkondig die lewenwek- 
kende teenwoordigheid van God in sy 
tempel. Onder die drumpel van die 
tempel vloei `n klein stroompie suid- 
waarts en dit swel aan tot `n wonder- 
like diep stroom wat die Dooie See 
binnestroom en sy onvrugbare sout- 
water tot vrugbrengende soetwater 
verander. Daar kom weer vis in die 
water waarin geen vis kon lewe nie, 
en aan die kante daarvan groei bome 
met onverwelklike krag, onaangeraak 
deur seisoenswisselinge, wat onophou- 
delik vrugte dra. In die Nuwe Testa- 
ment is hierdie visioen opgeneem aan 
die einde van die boek Openbaringe 
in die beskrywing van die nuwe Je- 
rusalem, waar die stroom van die lewe 
vloei en die bome van die lewe groei, 
wat die samevatting van alle heerlik- 
heid is, omdat die laaste woorde wat 
in die Esegiëlboek staan, daar onbe- 
grensd waar is: Die HERE is daar! 

Pyporrel, een manuaal 
van die Suid-Afrikaanse 
Orrelbouers. Ses regis- 
ters (twee grondstem- 
me). In baie goeie toe- 
stand. Prys R1500. On- 
middellik beskikbaar. 

Tree in verbinding met 
die skriba, die Gerefor- 
meerde Kerk, Posbus 
1505, Port Elizabeth. 


Telefoon 33447. 

het ingesluit liefdevolle sorg in die 
woestyntyd waar Hy hulle aan die 
lewe gehou het met sy wonderbare 
gawes. Hy het hulle ingebring in die 
land wat Hy hulle gegee het. Dit was 
'n weiveld waar sy kudde versadig 
kon word. Die land met al sy gawes 
was daar vir hulle. 'Tot sover die 
terugblik. Nou kom die klag: Hulle 
het die gawes van die land in volle 
mate geniet, en toe tot selfverheffing 
oorgegaan, asof die bewoning van die 
land op eie prestasie berus en die 
gawes van voedsel en kleding van die 
gode kom wat hulle self vervaardig 
het. In plaas van die HERE te ken 
het hulle Hom vergeet. Hy was vir 
hulle 'n Herder, maar sy kudde het 
hulle Herder vergeet. Daarom het 
die Herder die vyand van sy kudde ge- 
word — 'n leeu. Daarmee wys die 
profeet terug na 5:14, die tyd van die 
Assiriese inval toe die hele oostelike 
deel van die ryk van Israel deur die 
Assiriërs verower is. Dit het egter nie 
daarby gebly nie. Hy het soos `n lui- 
perd op die loer gebly. Sy teenwoor- 
digheid by Israel was 'n bedreiging 

RENTMEESTER 

u help om 
volkome rekenskap 
te gee van u 
rentmeesterskap 





vir die sondige volk met die kort ge- 
heue. Nou kom die einde. Hy word 
nou soos `n woedende berin wat van 
haar kleintjies beroof is en wat met 
haar lang naels verwoesting saai, SOOS 
'n leeuwyfie wat verslind. Wat van 
hulle oorbly sal deur die wilde diere 
verskeur word. 

Hosea het reeds tevore die totale 
ondergang van Israel aangekondig, 
maar hier doen hy dit in die oortref- 
fende trap. Die HERE self is aan die 
woord, en die vergelykings met die 
roofdiere toon dat die volle maat van 
sy toorn bereik is. 

VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad. Verskil 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 65, 
Telefoon 535, Warmbad, Tvl. 





'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is met reg trots op 
ons s'n — 51 jaar lank 
reeds dien ons die mo- 
torpubliek van Pretoria. 

Joana Everharda La Riviere eggenote van 


Met die afsterwe van mev. Joanna 
Everharda Fourie, weduwee van wyle 
dr. Hermanus Cornelis Marthinus Fou- 
rie, op 12 Maart 1973, het `n bekende 

en geliefde figuur in ons kerklike en 
volkslewe van die toneel verdwyn. 


Wyle dr. en mev. H. E. M. 
Fourie en hulle kinders. 


Mev. Fourie, wat onder haar vriende 
as .,Tant Jo” bekend gestaan en ten 
tye van haar afsterwe reeds vir jare- 
lank `n inwoonster van ,Ons Tuis” in 
Pretoria was, is later in daardie week 
op die kerkterrein van Groot Merico, 
langs haar gevierde eggenoot, wat 
haar 34 jaar gelede ontval het, ter 
ruste gelê. Sy is op 17 September 
1884 in Zwolle, Nederland, gebore, 
maar in die loop van haar 62-jarige 
verblyf in Transvaal, het sy — SOOS 
Rut van ouds — haar volkome met 
haar nuwe land en volk vereenselwig, 
haar man in sy pastorale pligte op 
die platteland en die stad trou onder- 
steun, saam met hom `n huisgesin 
gebou en die jong Afrikanerstudent, 
wat sy in Nederland leer ken en lief- 
kry het, algaande in sy volksoptrede 


Dr. H. 6. M. Fourie 


SEPTEMBER 1884-MAART 1973. 


en politieke standpunt, in sy werk as 
Bybelvertaler, in sy werk aan sy dok. 
torale proefskrif, in sy kerstenings- 
werk en op vele ander terreine op 
en volksakker enduit lojaal onder- 
steun en onderskraag. 

Terwyl Herman Fourie vanaf 1898 
tot met die uitbreek van die Tweede 
Vryheidsoorlog in Zwolle, in die pro- 
vinsie Overijsel, aan die stedelike 


gimnasium gestudeer het, na die oor- 


los — waaraan hy kom deelneem 
en sy vader, genl. Fourie, en broer 
op die slagveld verloor het — daar- 


heen teruggekeer het met die oog op 
die voltooiing van sy studie, het hy 
sy toekomstige lewensmaat, Joana 
Everharda la Riviëre van Zwolle on-- 
moet. Ofskoon die ouers van Joana 
aanvanklik teen haar verhouding met 
Herman Fourie gekant was, veral op 
grond van `n verskil in godsdienstige 
en kerklike opvattings, het hulle ty- 
dens sy studiejare aan die Rijksuni- 
versiteit van Utrecht — waarmee hy 
in Oktober 1905 `n aanvang gemaak 
het — verloof geraak. 

Terwyl hy hom hart en siel aan sy 
teologiese studie gewy en hom metter- 
tyd ook vir sy doktorale eksamen 

teen die einde van 1910 voorberei het, 
het Joanna, wat `n musiekstudente 
was, op aandrang van haar verloofde 
haar studie vir die onderwyserseksa- 
men in klavierspel voortgesit. Na die 
verloop van twee jaar het albei van 
hulle kort na mekaar hul onderskeie 
eksamens met goeie sukses afgelê. 


Kort voor die aflegging van sy dok- 
torale eksamen in September en Ok- 





tober 1910, het Herman Fourie `n 
besoek van senator A. D. W. Wolma- 
rans ontvang, wat afgevaardig was 
deur die Nederduitsch Hervormde ge- 
meente Pretoria ten einde, in oorleg 
van prof. P. J. Muller, `n tweede 
predikant vir die Pretoria-gemeente 
te vind. Herman Fourie was van huis 
uit `n lidmaat van die Ned. Herv. of 
Gereformeerde Kerk en was van plan 
om predikant in dié kerk te word. Sy 
kennismaking met die geskiedenis, ka- 
rakter en ideale van die Nederduitsch 
Hervormde Kerk uit die mond van een 
van die grootste figure van dié kerk, 
het egter daarioe gelei dat hy ingestem 
het om sy lewe voortaan aan die bevor- 
dering van die belange van die Her- 
vormde Kerk te wy en besluit om `n be- 


[7] Na volgende bladsy 





roep na die Ned. Hervormde gemeente 
Pretoria, met standplaas Erasmusdorp 
(Bronkhorspruit) te aanvaar. Herman 
Fourie het 'n keuse gehad tussen 
Erasmusdorp en Pretoria as stand- 
plaas, maar hy het sonder huiwering 
eersgenoemde vyf jaar-oue platteland- 
se dorpie as sy woonplek aanvaar, in 
sy keuse heelhartiglik ondersteun 
deur sy aanstaande bruid. 

Nadat Herman Fourie en Joanna le 
Riviëre op 27 Oktober 1910 in Utrecht 
deur ds. G. J. A. Jonker in die huwe- 
lik bevestig is ,het die lang huweliks- 
reis oor Frankryk (Parys, Arles en 
Marseile), deur die Middellandse- en 
Rooisee en langs die Ooskus van 
Afirka gevolg tot in Lorenco Mardues. 
Daarvandaan is hulle per trein, verby 
Bronkhorstspruitstasie tot in Pretoria, 
waar proponent Fourie op 4 Januarie 
1911 deur die Kommissie van die Al 
gemene Kerkvergadering gelegitimeer 
en in die Nederduitsch Hervormde 
Kerk beroepbaar verklaar is. Die or- 
dering het on 21 Januarie op `n bokwa 
buitekant die klein sinkkerkgebou — 
wat vroeër op die historiese plaas, 
Witfontein, gestaan het — op Eras- 
musdorp onder leiding van ds. Carel 
Ruysch van Dugteren plaasgevind. 

Van toe af het mev. Fourie al die 
lief en leed van haar man gedeel: 
kort daarna sy amptelike betrokken- 
heid by die ds. Ruysch van Dugteren- 
saak; sy deelname aan die Gewapende 
Protes, sy gevangeneming na `n sker- 
mutseling waartydens hy in die knie 
gewond is en sy aanhouding in die 
Johannesburgse Fort saam met ander 
volksleiers; sy werk as predikant, 
gatereenvolgens in die gemeentes van 
Pretoria (Erasmus) 1911-1924, Johan- 
nesburg 1924-1930, en Groot Marico 
1930-1939; en sy betrokkenheid as 
parlementêre kandidaat, eers in Jo- 
hannesburg en daarna in Marico. In- 
tussen het mev. Fourie ook aan vier 
kinders die lewe geskenk en aan 
elkeen van huile `n deeglike opvoe- 
ding gegee, sodat hulle, elkeen op hul 
onderskeie terreine, `n bydrae tot ons 
kerklike en volkslewe kon lewer. 

Tydens die gesin se verblyf in Jo- 
hannesburg, het dr. Fourie — wat in 
1920 met vrou en kinders na Neder- 
land gegaan en daar in 1921 aan die 
Rijksuniversiteit van Utrecht tot dok- 
tor in die godgeleerdheid gepromo- 
veer het — 'n aanvang gemaak met 
die vertaling van sekere Bybelboeke 
in Afrikaans. Vir jarelank, terwyl hy 
onthef is van sy pastorale pligte — 
wat vanaf 1925 tot 1929 deur ds. P. J. 
J. Venter en vir `n tydlank, in 1928, 
deur ds. A. R. Smit, waargeneem is — 
het dr. Fourie sy beste kragte en 
talente aan die vertaling van die 
Bybel in Afrikaans gewy, op `n troue 
wyse aangemoedig en onderskraag 
deur sy vrou en kinders. Die groot 
en belangrike werk is teen die einde 


van die twintigerjare in hoofsaak af- 
gehandel, en het hy intussen ook aan- 
dag gegee aan die kersteningswerk 
vanweë sy kerk en ook `n uiters be- 
langrike bydrae gelewer tot die for- 
mulering van `n Bantoebeleid, wat 
later gedien het as een van die hoek- 
siene waarop die naturellewetgewing 
van 1936 van genl. Hertzog berus het. 

Afsluitend moet daar nog verwys 
word na die besondere bydrae wat 
wyle mev. Jo Fourie tot die Afrikaanse 
volksmusiek gelewer het. As opteke- 
naar van ons Afrikaanse volksmusiek- 
skat het sy daarom ook vir haar `n 
onverganklike glorie verwerf. In hier- 
die verband het sy voortgebou op die 
werk van `n aantal voorgangers, waar- 
onder Hendrik Muller, H. Visscher, EF. 
T. Schonken, C. F. Groenewald, S. J. 
du Toit, en veral $. P. E. Boshoff, L. 
J. en I. D. du Plessis genoem moet 
word. In .eenstelling met haar voor- 
gangers, was die noukeurige opteke- 
ning van die sang- en danswysie vir 
haar die belangrikste werksaamheid, 
al het sy die optekening van die 
woorde nie verwaarloos nie. 

Omdat sy in Nederland die diploma 
vir klavier van die Nederlandse Toon- 
kunstenaarsvereniging verwerf het en 
bygevolg 'n deeglik opgeleide musikus 
was, het sy in `n gunstige posisie 
verkeer om — in teenstelling met die 
meeste van haar voorgangers — die 
musieknotasies selfstandig te doen. In 
haar bloukleurige optekenboekies vind 
ons notisies met deurhalings en ver- 
betering wat sy haastig met `n potlood 
aangeteken het. In die meeste gevalle 
het sy die wysies later met ink hul 
definitiewe gestalte op papier gegee. 
Behalwe hierdie onmisbare gundig- 
heid as musikus het sy ook `n verdere 
voorsprong bo alle ander navorsers 
gehad deurdat sy nie net `n predi- 
kantsvrou was nie, maar daarby ook 
die eggenote van dr. H. C. M. Fourie. 

Mev. Fourie was al amper 'n kwart- 
eeu in Suid-Afrika voordat sy bewus 
geraak het van die Afrikaanse volks- 
musiek. Dit was eers in 1934 dat sy 
met 'n skok — soos sy self vertel het 
— die egtheid en die karakteristieke 
van `n aantal Afrikaanse Boerewysies 
tydens `n radioprogram in Batavia, 
waar sy op besoek was, ervaar het. 
Na haar tuiskoms op Groot-Marico, 
waar die Fourie-gesin destyds gewoon 
het, het sy en haar seun, wyle Hugo 
Fourie, 'n boereorkes op die been 
gebring. Wysies wat sy opgeteken het, 
moes vir die ensemble uitgewerk 
word, ander wysies was nodig om die 
repertoire uit te berei. Van oom Pietie 
le Roux van Stellenbosch en van 
ander het sy aanmoediging gekry, ter- 
wyl die tydperk voor en na die Osse- 
watrek van 1938 baie bygedra het 
dat die belangstelling in die Afri 
kaanse volksmusiek opgevlam het. 
Mev. Fourie het nie net die woorde 


en wysies van vergange se dae opgete- 
ken nie, maar tydens haar landswye 
rondreise na die afsterwe van dr. 
ourie in 1939 — toe sy haar hart en 
siel aan die saak van die bevordering 
van die Afrikaanse volksmusiek begin 
wy het — en veral in die jare 1952 
tot 1954, het sy dagboekies aangelê 
waarin sy haar ervarings neergeskry- 
we het. Dertig boekies vol liedjies 
en danswysies, tesame met beskry- 
wings en verhale, is deur haar nage- 
laat. 

Omstreeks 1959 het sy `n waarde- 
volle lewensbeskrywing van dr. Fourie 
opgestel. Een van die afskrifte het sy 
in 1965 aan dr. J. P. Oberholzer gegee, 
wat dit op sy beurt aan die argivaris 
van ons kerk vir bewaring onder die 
H. C. M. Fourie-stukke in die Argief- 
bewaarplek oorhandig het. 

Op `n ontroerende wyse het sy `n 
beskrywing van dr. Fourie se laaste 
dag op aarde, rens op 'n Transvaalse 
bosveldplaas, vir ons nagelaat: 

,D Augustus (1939), die son gaan 
vroeg onder. Maar ons is voor die tyd 
in die kamp terug. 

Eindelik kom daar ontspanning. 
Ook neem die hitte af. Maar 'n groot 
werk lê nog voor: die bewerking van 
die vleis (van die bokkie wat hy in 
die voormiddag geskiet het met die 
oog op `n besoek van ds. en mev. Gert 
Grobler, op wie se plaas die Fouries 
uitgekamp het). 

Ons soek 'n plek om die biltong 
op te hang, sit same die houte daar- 
voor reg. Solank as die kos voorberei 
word, begin hy die vleis te verdeel. 
Dan eet ons: 'n stukkie varkvleis, wat 
ons present gekry het, gebak met 
wildslewer, droeë boontjies en ge- 
stoofde, droë vrugte. 

Na die ete kom die biltong-sny aan 
die beurt, hy sit by `n boom waar ons 
die lamp aan `n tak hang, dit gee 
`n helder lig. Hy sit maklik op `ʼn 
riempiestoel, deur 'n vriend aan ons 
geleen. Nou geniet hy die lewe weer: 
die rus, die stilte van die aand. Alles 
word by hom neergesit, dat dit naar 
sy hand staan. So `n werkie het hy tog 
So geniet, dis `n plesier om daarna te 
kyk: So handig, so vinnig as elke be- 
weging gaan, so skoon, so netjies. 

`n Motorkar kom en maak Sy vel- 
skynning. `n Familie Dely slaan tent 
op anderkant die bad. Ons het egter 
nie gaan kennis maak nie, dit maar 
uitgestel tot die volgende dag. 

Maar dit was `n onrustige dag ge- 
wees met ongereelde etes. Dit tas 
sy vrou nog die meeste aan. 'n Bietjie 
oor 8-uur het sy al gaan 1ê, voel naar 
en het hoofpyn. Die kaffertjie help 
dus verder. As Herman eindelik in die 
tent kom, is dit minstens halftien. 

Ek het al geslaap, voel beter, het 
nog hoofpyn. ,Nou is alles reg”, sê 
hy, ,nou kan hulle maar kom”. ,Het 

dit jou nie te veel vermoei nie?” 
,Nee, die boytjie het al die swaar 
werk gedoen, hy het opgehang, ek 
het net aangegee. Maar ek voel so 
naar op my maag.” ,Nou ja, kom lê 
dan liewer, dis mos wat my ook pla 
en ek voel sommer baie beter.” 

Maar hy is onrustig, kan nie bly 
lê nie, probeer eers die een bed dan 
die ander. Ongelukkig val ek nog weer 
aan die slaap ook. Toe ek wakker 
word, staan hy regop by die paal, in 
die midde van die ronde tent. Die 
lamp brand nog. 

Jy weet” sê hy, ,ek kry so 'n 
kramp op die bors, soos ek eenmaal 
op Erasmus gehad het, dis oor my 
hele bors, maar meeste op my hart. 
En my linkerarm voel so snaaks.” 


Ek onthou dit goed, dis oor die 20 
jaar gelede, en (was) baie ernstig. Ek 
is nou klaar wakker, maar hou my 
kalm, viral omdat ek weet, dat bran- 
dewyn, wat nou gewens sou wees, nie 
voorhande is nie. ,Ek sal maar my Wit 
medisyne neem.” (Dit was) vir die 
lewer. Self kry hy dit en drink dit 
met 'n bietjie water. ,Ek is so bang 
my arm word nie weer reg nie.” ,,Hoe 
kom jy nou skielik op so `n gedagte?” 
Hy herhaal, ewe ernstig: ,Maar, sê 
nou, dit word nooit weer reg nie?” 


Ek gesef sy angs, dink `n oomblik 
na en sê dan beslis: ,Nonsens, jy 
het 'n kramp, kramp werk op spiere, 
daarom voel jy dit so op jou hart, wat 
mos `n grote spier is. Onthou maar 
hoe al die mense, wat aan die hart ly, 





nie met die linkerarm kan werk nie, 
daardie spier is aangetas. Nes die 
kramp aflaat, sal dit alles weer reg 
wees.” ,Dink jy so?” ,,Natuurlik”, sê 
ek. ,En dink jy rêrig so?” En ek sê: 
,Ek is seker daarvan.” Hy is skielik 
wonderlik opgelug en kan nou rustig 
bly lê. Na `n rukkie vra ek: ,Hoe 
gaan dit?” ,Dit gaan al beter, dit sal 
al, die wit poeier is tog maar altyd 
baas.” 

Na 'n ruk (vra el weer) dieselfde 
vraag. ,Dit is nog daar, maar ek kan 
dit uithou.” ,,Die wit poeier is tog 
maar altyd baas”, sê hy ook nog. 

`n Bietjie later (vra ek weer) die- 
selfde vraag. ,Dit is nog daar, maar 
ek kan dit uithou.” Dit is nie so erg, 
soos die eerste keer nie. En nou voel 
ek ook opgelug. 

Kort daarop: ,Ek voel, of ek graag 
op my maag wil draai, dink jy, ek 
kan dit doen?” ,Jy kan probeer.” En 
ewe sterk soos altyd, draai hy hom 
om en ek skik sy komberse om hom 
heen. Al gou begin sy asemhaling 
dieper word, en ek is bly en dink, hy 
val aan die slaap. Maar dadelik daarop 
is daar tweemaal `n sag fluitende 
geluid, wat ek nie van hom ken nie, 
(ek) lig my op om te sien of die 
kussing dalk sy neus toedruk, sit my 
hand onder sy wang om die kop op 
te lig, en voel . . . daar is nie lewe 
in daardie kop nie, lê my hand op sy 
hart * Al. dis str. 

Dit meen dood . . . maar hy asem 
nog ... wat kan dit wees? En kyk of 
hy goed lê, skud die kaffer wakker 
en stuur hom om mnr. Dely te gaan 

ONS BEVEEL AAN DIE ALOMBEKENDE 
MANS-, DAMES- EN SEUNSUITRUSTERS 


Dippenaar en Reinecke 
vir al u benodigdhede in KERKRAADSDRAG, PREDIKANTSTOGAS vanaf 


roep en laat vra vir brandy. Hy kom 
baie gou maar sonder die gevraagde. 


Intussen is ek weer tent toe, nog 
altyd is daar asemhaling, maar die 
hart bly stil Ek lig met die toorts 
en sien: die sagte, bruin oë staan oop, 
en sonder lewe daarin. Dely kniel 
langs my neer, betas en bekyk hom en 
sê: ,,Mevrou, ek is jammer, maar dis 
verby, kyk maar na die effens blou 
van die lippe.” Ons probeer hom nog 
orend bring . . . alles tevergeefs. Die 
dokter woon 40 myl ver, ons besef, dis 
hopeloos, om hom nog te gaan kry. 
Daar is niks meer te doen nie. Dis 
verby.” 


Met die afsterwe van mev. Fourie, 
het daar in 'n sekere sin `n afsluiting 
gekom van `n besondere tydperk in 
die geskiedenis van ons Hervormde 
gemeentes. Sy was naamlik een van 
die laaste oorlewende predikantsvroue 
van ons kerk wat in Nederland ge- 
bore is, daar grootgeword en daar met 
`n teologiese student van ons kerk in 
die huwelik getree het. In hierdie ver- 
band dink mens onwillekeurig aan 
mevv. Engelbrecht Erasmus, Ver- 
mooten en Greyvenstein wat ons in 
die afgelope paar jaar ontval het en 
met wie dit ook die geval was. Van 
haar geslag, wat hulle so volkome met 
ons kerk en volk vereenselwig het en 
as predikantsvroue arbeid van onskat- 
bare waarde verrig het, was mev. Jo 
Fourie feitlik die laaste. Mag haar 
nagedagtenis in die midde van ons 
kerk en ons volk vir geslagte wat 
kom, voortlewe! 

R40 soos goedgekeur deur die Sinode. 


Pakke met fynstrepie R55.95. 

Effe Pakke R53.95. 
Predikantsbeffies R1.50 elk 
Kerkraadspakke klere vanaf R41.50 
Dripdroog Hemde vanaf R3.95 elk. 


MIN 5 % 


POSBESTELLINGS GENIET ONS ONMIDDELLIKE AANDAG. 


POSBUS 638, 
PRETORIA 

KONTANT KORTING 


Oopslaan Plastiese Boordjies 75c. 

Wit Strikdassies met Band of Vasknyper 
teen R1.25 elk. 

Wit Dasse (wasbaar) gewoon of met 
vasknyper R2.15 elk. 


HOEK KERK EN ANDRIESSTRAAT, 
PRETORIA. 

(15) AS TOERIS DEUR ISRAEL, 
LAND VAN DIÉ BYBEL 


Ons het die oggend vroeg Jerusa- 
lem verlaat om per bus noordwaarts 
te ry deur Samaria na Galilea. Ons 
sou dus ook kennis maak met die 
mense wat nie so geliefd by die Jode 
was nie . . . die Samaritane! Ek het 
érens `n beskrywing van Samaria ge- 
lees. Vergun my om dit ne: so aan te 
haal: Die Samaritaanse heuwelland 
vertoon `'n topografiese verskeiden- 
heid, met skerp riens afgewissel deur 


DR. P. J. THEO KOEKEMOER 








klein komme daartussen. Die kalk- 
steen is hier blykbaar harder as ver- 
der noord, en die gronde bied ge- 
volglik sterker weerstand teen erosie. 
In vergelyking met die hoogland van 
Galilea is Samaria beslis armoediger 
en is sy kalkgronde minder vrug- 
baar. Weinig besproeiing is moontlik 
aangesien die dreinering ondergronds 
hier diep in die kalklae plaasvind 
sodat die watertafel ver benede die 
oppervlakte lê. Fonteine is hier ge- 
volglik veel minder, en daar moet 
dieper gegrawe word om die grond- 
water by te kom. Die hoogste punte 
op 'n hoogland wat gemiddeld sowat 
200 voet bo seevlak is, is Berg Ebal 
(Eival) en Berg Gerezim, onderskei- 
delik net noord en net suid van Sigem 
(Nablus) .. . Die hele Samaria maak 
al `n droër indruk as die bergland van 
Galilea. Hierdie indruk word nog meer 
beklemtoon deur die wit-grys kleur 
van die grond. Die westelike hellings 
van die Samaritaanse hoogland, dit 
wil sê die wat afdaal in die rigting 
van die kusvlakte, is landboukundig 
die beste en dra ook die meeste olyf- 
boorde. Die hellings na die suide- en 
oostekante is te warm en te droog vir 
vrugteverbouing. Die vermoede be- 
staan ook dat die Palestynse heuwel- 
lande vroeër baie digter bebos was as 
tans, en dat die ontbossing van die 
gebied tot `n sekere mate verantwoor- 
delik kan wees vir die ariditeit. Daar- 
om dat bostaanplanting op die hoog- 
lande so 'n belangrike rol speel in die 
huidige ontwikkelingsplanne van Is- 
rael. (,Palestina die Heilige Land”, 
deur prof. A. Nel en prof. F. C, 
Fensham). Wanneer mens die land 
self met jou oë aanskou, kan jy geen 
beter beskrywing gee nie. 


Hierdie onaansienlike stuk wêreld 
het egter 'n lang en ryke geskiedenis. 
Ons sê altyd dat dit goed is vir enige 
voornemende toeris om vooraf, voor- 
dat die plekke besoek word, beskry- 


DIÉ SAMARITANE 





'n Arabiese dorp in Samaria. Op die voorgrond Olyfbome. 


wings oor die lande cn hulle inwoners 
te lees. Dan is die besoek des te vrug- 
baarder en leersamer. Laat ons net 
kortliks blaai in die historiese annale 
van die Samaritane: Nadat in die jaar 
722 voor Christus die Assiriërs die 
stad Samaria verower het en baie in- 
woners in ballingskap weggevoer het, 
het die veroweraars die weggevoerdes 
vervang met koloniste uit Babel en 
ander stede uit die Ooste, onder 
andere uit Kuta. Hierdie vreemdelinge 
en die oorgeblewe Israeliete het on- 
der mekaar ingetrou sodat `n ,,ge- 
mengde” ras ontstaan het. Die Is- 
raeliete het hierdie ras Kuteërs ge- 
noem. Die Grieke het hulle egter 
Samaritane genoem .. . en Jesus ook. 
(Die gelykenis van die barmhartige 
Samaritaan). Volgens die verhaal van 
2 Konings 17 verse 24 tot 28 het die 
koning van Assirië uit Babel en Kuta 
en Awa en van elders mense ingevoer. 
Hierdie mense het heidense godsdien- 
ste aangehang — hulle het die Here 
nie gevrees nie. ,,Toe stuur die Here 
leeus onder hulle, en die het onder 
hulle sommige gedood. Daarna het 
hulle aan die koning van Assirië 
gesê: Die nasies wat u weggevoer het 
en in die stede van Samaria laat 
woon het, ken nie die verpligting 
teenoor die God van die land nie; 
daarom het Hy leeus onder hulle 
gestuur en kyk, die maak hulle dood, 
omdat hulle die verpligting teenoor 
die God van die land nie ken nie. 
Toe gee die koning van Assirië bevel 
en sê: Bring een van die priesters 


daarheen wat julle daarvandaan weg- 
gevoer het, dat hulle daar kan gaan 
woon en dat hy hulle die verpligting 
teenoor die God van die land kom 
leer. En een van die priesters wat uit 
Samaria weggevoer is, he! gekom en 
hom in Bet-el gevestig en hulle geleer 
hoe hulle die Here moet vrees.” In 
dieselfde hoofstuk verneem ons egter 
dat hierdie vreemdes wat Samaria 
binne gekom het, tog nog nie gekies 
het tussen die Here God en hulle 
eie gode nie, maar met hulle heidense 
godsdiens voortgegaan het. Saam met 
die Here God wou hulle dus nog hulle 
eie gode dien. ,,So het hierdie nasies 
dan die Here gevrees en hulle ge- 
snede beelde gedien; ook hulle kinders 
en hulle kindskinders doen soos hulle 
vaders gedoen het, tot vandag toe” 
(2 Kon. 17:41). Geen wonder dat 
hierdie bloedvermengde en allerlei 
gode dienende bevolking nie in die 
smaak van die Jode geval het nie.” 
Ons weet van die verbasing van die 
Samaritaanse vrou: ,,Hoe is dit dat U 
wat 'n Jood is, van my vra om te 
drink terwyl ek 'n Samaritaanse vrou 
is? Want die Jode hou geen gemeen- 
skap met die Samaritane nie” (Johan- 
nes 4 vers 9). Toe die Jode na die 
jaar 538 voor Christus uit die Babi- 
loniese ballingskap teruggekeer het 
en die tempel te Jerusalem weer her- 
bou het, het hulle die vriendelike 
aanbod van die Samaritane om hulle 
te help met die werk, van die hand 

In vergelyking met die hoogland van Galilea is Samaria beslis armoediger en is sy 
kalkgronde minder vrugbaar. Hierdie toneel herinner mens aan die woestyn. 


gewys: ,Dit sal nie gaan dat julle 
saam met ons `n huis vir onse God 
bou nie, maar ons alleen sal vir die 
Here, die God van Israel, dit bou...” 
(Esra 4 verse 1 tot 3). Dit het die 
grondslag gelê vir 'n onversoenlike 
haat tussen Jood en Samaritaan. Die 
Samaritane het dus geen keuse gehad 
nie as om hulle eie tempel te gaan 
bou. Ons weet nie presies wanneer 
hulle daartoe oorgegaan het nie. Fla- 
vius Josephus sê in sy geskiedskry- 
wing: ,In die dae van Alexander die 
Grote, ongeveer 333 v.C.” Hierdie 
tempel het hulle gaan bou op die berg 
Gerezim by die dorp Sigem (ook ge- 
noem ,,Nablus”). In die gesprek van 
Jesus met die Samaritaanse vrou gaan 
dit juis om die plek van aanbidding: 
,Ons vaders het op hierdie berg aan- 
bid, en julle sê dat die plek waar ons 
behoort te aanbid Jerusalem is. Jesus 
sê vir haar: Vrou, glo My, daar kom 
'n uur wanneer julle nie op hierdie 
berg en ook nie in Jerusalem die 
Vader sal aanbid nie . . . maar daar 
kom `n uur en dit is nou, wanneer 
die ware aanbidders die Vader in 
gees en waarheid sal aanbid, want die 
Vader soek ook mense, wat Hom sê 
aanbid” (Johannes 4 vers 20 vervol- 
gens). 


Die Samaritane het dus hulle eie 
afsonderlike godsdiens. Van die Jode 
het hulle oorgeneem slegs die vyf 
boeke van Moses, die sogenaamde 
Pentateug: Genesis, Exodus, Leviticus, 
Numeri en Deuteronomium, wat nog 
in die oud-Hebreeuse skrif geskrywe 
is. Die Jerusalemse skrif, ons He- 
breeuse Ou Testament, is geskryf in 
'n lettersoort wat eers teen die begin 
van die Christelike jaartelling ont- 
staan het, die sogenaamde kwadraat- 
skrif wat so genoem word vanweë die 
vierkantige vorm van die meeste let- 
ters van die alfabet. Die Samaritaanse 
Pentateug is vir die teologiese weten- 
skap van die Bybelteks baie werd juis 
omdat die afskrifte daarvan onafhank- 
lik van die Jerusalemse teks 0orge- 
lewer is. 


Hier, aan die voet van die berg 
Gerizim het ons in die dorp Sigem 
(Nablus) stilgehou om in een van 
hulle kafees verversings te geniet, 
asook om `n besoek te bring aan die 
put, wat volgens oorlewering, die put 
van Jakob sou wees. Van daardie 
water het ons gedrink, heerlik koel 
en vars, of dit nou Jakob se put was 
of nie. 


(Word vervolg.) 

Beroemde ver- 
maaklikheid- 
ster kry nuwe 

lewenskrag 


Harry Shakespear se glimlag- 
gende gesig is bekend aan 
duisende vakansiegangers in 
Durban. 

Elke aand van die week tree 
hierdie opgeruimde 60-jarige 
voor groot gehore op 

Talle bewonderaars het hom al 
gevra hoe hy dit regkry om altyd 
so jonk en vol lewenslus voor te 
kom. ,,Ek vertel almal dis Salusa 
45”, sê Harry 

“Ek neem Salusa 45-tablette 
reeds ses maande lank. En die 
resultaat is wonderlik. Ek voel 
weer soos jare gelede!” 


LEWENSLUS VIR DIE MIDDELJARE 





 METABOLIG ACTIVATOR 


NEW VIGOUR FOR THE MATURE YEARS 





Verkrygbaar by alle apteke. 
30 tablette R2.35. 90 tablette R5,95 

KRONIEK...... 


EWOLUSIE 


In die Verenigde State van Amerika 
is 'n baie interessante stryd aan die 
gang. Die Staat Kalifornië se Onder- 
wys Departement is besig met ingry- 
pende optrede teen die leerprogram. 
Dit word feitlik algemeen aanvaar dat 
die kind op skool geleer word van die 
ewolusie. Die biologiese ewolusie wat 
hom dan gedurende eeue sou voltrek 
het met die mens in sy huidige vorm 
as die resultaat, word gewoonlik ge- 
doseer asof dit 'n uitgemaakte saak 
is waaroor nie meer geargumenteer 
hoef te word nie. Vir baie jare word 
die kind geleer dat die mens sy ont- 
staan 'te danke het aan 'n meganiese 
ontwikkelingsgang wat in die see in 
een of ander oervorm begin het. Dat 
die mens die skeppingswerk van God 
is, word in sommige gevalle spottend 
ontken; ander noem die moontlikheid 
selfs nie of vermeld ook nie dat dit 
deur baie geglo word op grond van 
die Skrif nie. Die handboeke op skool 
en die uitstallings van die museum 
stel die ewolusie voor as `n onomstoot- 
like feit. Soms kom die soort houding 
ten opsigte van ewolusie en die aan- 
bieding daarvan ook in ons land voor. 
Menige jong kind is hierdeur al in 
vertwyfeling gebring — sommige bly 
hulle lewe lank verwar. 


Die Onderwys Departement van Ka- 
lifornië (nou ook gevolg deur die staat 
Tennessee) het nou `n belangrike be- 
sluit geneem. Hulle het, nieteenstaan- 
de baie druk en teenstand, besluit dat 
die ewolusie-leer nie anders aangebied 
kan word as `n blote teorie nie, as 
spekulasie en dat die ,,alternatiewe 
teorie van die skepping” ook aange- 
haal moet word. Een van die segs- 
manne van die groep wat hulle beywer 
het om hierdie besluite te laat aan- 
vaar, dr. John Ford van San Diego, 
het gesê dat die ewolusieleer nie as 
'n vasstaande feit aangebied mag 
word sonder verwysing na die skep- 
ping wat deur baie vooraanstaande 
wetenskaplikes as waar en grondig 
aanvaar word. Die resultaat is nou dat 
in Kalifornië die stelligheid waarmee 
die ewolusieleer in die verlede aange- 
bied is, anders sal moet klink. In plaas 
van te leer dat die lewe in die see 
begin het, sal nou duidelik gesê moet 
word dat baie of die meeste weten- 
skaplikes so dink. 


Met hierdie besluit van die Kalifor- 
niese Onderwysdepartement is die 
aanbieding van die ewolusieleer ten 
minste op 'n meer wetenskaplike basis 
geplaas. Om die skeppingswerk van 
God sondermeer as 'n onwetenskap- 


like hipotese te verwerp, is op sig- 
self 'n onwetenskaplike hipotese want 
dit vereis `n onvoorwaardelike aan- 
vaarding en geloof in 'n reeks onon- 
derbroke natuurlike gebeure waarvoor 
daar wel baie feite is wat dit onder- 
steun maar die oortuigende en beslis- 
sende feite ontbreek. Geweldig baie 
van die onderliggende gedagtes wat 
in die ewolusieleer aangebied word, is 
geen wetenskap nie maar eintlik 'n 
filosofie oor die ontstaan en vorming 
van die lewe. 





DR. A. J. G. DREYER 





Wanneer God as die Skepper van 
alles aanvaar word, is alle probleme 
nog nie opgelos nie. Maar wanneer die 
ewolusieniste voorgee dat hulle (soos 
dit in sommige kringe gebeur) deur 
middel van die ewolusie met God af- 
gereken het, dan begewe hulle hulle 
op die terrein van die godsdiens wat 
in ons land anders geleer en verstaan 
word. As dit slegs `n teorie is dan is 
daar geen beswaar om dit ook weten- 
skaplik korrek as 'n teorie aan te dui 
nie. Miskien kan ons Onderwys ower- 
hede ook hieraan aandag skenk. 


Skrifverklaring? 


In sy kommentaar op Rom. 6:1-14 
sê dr. Werner de Boor dat die doop 
die beste vergelyk kan word met 'n 
huweliksluiting. Daar is `n lang voor- 
geskiedenis van hofmakery voordat 
twee mense deur hulle wedersydse 
ja” mekaar aanvaar en 'n nuwe lewe 
begin. Die nuwe band van die huwelik 
kenmerk daa-7a hulle lewe. So, sê hy, 
was dit ook in die lewe van die Ro- 
meinse Christen. Voor die doop was 
daar 'n langer of korter tyd waarin 
die boodskap van Christus gehoor is 
en daarna steeds meer en meer in die 
mens opgeneem is. Die liefde vir 
Christus word steeds groter. Uiteinde- 
lik moet hierdie groeiende liefde tot 
'n keuse kom, tot toewyding of oor- 
gawe aan Christus: tot 'n huweliks- 
band. Hierdie huweliksband” die 
openbare keuse, word, volgens hom 
in die doop voltrek. 

In 'n voetnoot verklaar hy dan dat 
Rom. 6:3 geensins uitlaat oor die 
vraag van die kinders- of volwasse- 
doop nie. Maar aan die hand van die 
beeld van die huwelik wat hy gebruik 
om die nuwe toestant van die gedoop- 
te in Jesus Christus te beskrywe, 
merk hy op dat 'n kinderdoop 'n 
,kinderhuwelik” sou impliseer. Die 
egte voorwaarde vir 'n huwelik is die 
wedersydse ,ja” van die huweliksge- 


note — sonder iemand se eie wil kan 
niemand tog aan Jesus Christus ver- 
bind word nie selfs al is daar liefde 
ter sprake. Hierdie ,,ja” van beide 
partye is duidelik op die sendingveld 
en, vra hy, waarom dan nie ook ten 
opsigte van die kinders in Duitsland 
nie? Hiermee skaar dr. W. de Boor 
hom dus by die bestryders van die 
kinderdoop. 


Dit is wel merkwaardig dat 'n ge- 
leerde soos hy die beeldspraak wat 
hy self wil gebruik om die nuwe 
situasie van die gedoopte mee toe te 
lig, gebruik om in die Skrif dinge in 
te dra wat daar nie staan nie. So gaan 
dit wel meer kere. Sy eie beeldspraak 
ter illustrasie is sekerlik nie die mid- 
del om in die Skrif dinge in te dra 
wat die Skrif nie impliseer nie. 


Ten tweede gebruik hy die moderne 
huweliksverloop om die tydvak van 
die Nuwe Testament mee te illustreer. 
As hy die beeldspraak wil gebruik, 
moet hy sekerlik vra na die omstan- 
dishede van die huwelik in die tyd 
waarin die Romeinebrief geskryf is. 


In daardie tyd het 'n romanse nie 
verloop soos vandag nie. Die huwelik 
was gewoonlik `n saak wat deur die 
vader gereël is. Die aanstaande bruid 
is eintlik nie eers in die saak geken 
nie. Sy moes die huweliksmaat wat vir 
haar gekies is aanvaar en binne die 
nuwe status van die huwelik gaan 
lewe. Sy is daarin gewerp sonder 
keuse. Vir die geestelike ontwikkeling 
van die liefde wat uiteindelik in die 
ja” van albei persone in die huwelik- 
sluiting gekulmineer het, was daar 
weinig sprake. Die ou huweliksgebrui- 
ke sou eerder juis die kinderdoop 
waarin die kind geen keuse het nie 
maar sonder sy eie keuse en sonder 
sy eie toedoen in `n nuwe situasie ge- 
plaas word waarin hy moet lewe, illu- 
streer! 


Dr. De Boor se soort skrifverklaring 
en aanval op die kinderdoop is uiters 
gevaarlik en onverantwoordelik. 


Ons hele lewe tot aan die dood toe, 
lê in die goddelike barmhartigheid 
opgesluit. Daar is geen ander troos 
nie as die woord: Christus het opge- 
staan! 


En dit kos geen moeite en geen geld 
nie om met die hele hart te sê: ,,Ja, 
ek glo!” Daarsonder is ons nie ge- 
holpe nie. 


— Maarten Luther. 


' 

Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan 'n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u baie 
afmat en uitput. 

In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg ,sê 
hom dat u hulle gebruik. 


Dr. Allens- 
Watersug- 


Pille 

AANDAG 
PROSTAATKLIERLYERS 


'n Nuwe geneesmiddel vir die 

prostaatklier vinnige verligting en 

langdurig ook vir alle nier en 

blaas kwale en ook vir aambeie. 

Slegs R3.00 k.m.b. geen k.b.a. be- 
stellings. 


TJEKS MET KOMMISSIE. 


Regstreeks van Mev. R. Muller 
Pk. Krugerspos, 
Lydenburg. 

Pasop vir die ken- 
tekens van 


HARDLYWIGHEID 
1 GALAGTIGE HOOFPYN 
2 AANGEPAKTE TONG 
$ ONGEREELDE OPELYF 


Verwaarloosde hardlywigheid, op 
sigself erg genoeg, kan beslis 
gevaarlik word. Dit kan aanleiding 
gee tot baie kwale lateraan 
insluitende Aambeie. 

Vermy alle sterk purgeermiddels. 
Die ingewande is uitgevoer met 'n 
teer vlies wat maklik deur sulke 
purgeermiddels beskadig kan 


word. 
Intestone is n sagte, natuurlike 
lakseermiddel — 'n samestelling 


van vrugte en kruie. 

Dit gee goeie, sagte en gereelde 
opelyf, verwyder slegte asem. Vol- 
wassenes en kinders hou van die 
smaak van Intestone. 


INTESTONE 


Verkrygbaar by alle Apteke of posvry by 
Norwood Coaker, Posbus 89, Ladybrand, 

Dr. Gollin se 
Pille 


Prys: 35c & 6Bc 


vir GAL en LEWER 


Blakende gesondheid is die teenoor- 


gestelde van die volgende klagtes 


NARE HOOFPYNE 
GALAANVALLE 

BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 

GEEL GELAAT 


Die oorsaak 'n lui lewer en te veel gal 
Die beproefde en beste middel — 


Dr. Gollin se Gal- 
en Lewerpille 


Prys: 35c & 65c van alle Aptekers 
of van 


G. FOURIE 
Posbus 762, Pietermaritzburg 





Pyn se Moses 


0TTO 


Se Senuwee en Pyn Poeiers 
Prys 20c & 40c 


Probeer Otto vir Hoofpyn, Rumatiek 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


0TTO 


DIE PYN POEIER WAT SPOEDIG 
WERK! 


Slegs by Aptekers verkrygbaar 











RASSISME EN WAT DIT BETEKEN 


Die Afrikanervolk en ook ons Ne- 
derduitsch Hervormde Kerk is ge- 
woond daaraan om nie alleen met 
groot en gewigtige probleme te wor- 
stel nie maar om ook voortdurend 
baie kritiek te ontvang op alles wat 
ons doen en nalaat. Vandat goud en 
diamante in die vorige eeu in ons 
blanke vaderland ontdek is, was ons 
vaderland nog altyd 'n begeerlike buit 
vir die groot imperiale magte van die 
wêreld. Omdat ons land deesdae so 
strategies geleë is en veral na die 
sluiting van die Suezkanaal die Kaap 
'n sleutel geword het tot een van die 
groot handelsroetes tussen Europa en 
Asië, is ons vaderland `n aanliklike 
buit. Daarom probeer die groot magte 
van ons wêreld, enersyds die inter- 
nasionale kommunisme en andersyds 
die Amerikaanse groot geldmag, om 
die blanke en veral die Afrikanervolk 
te vernietig. Eenmaal vantevore het 
die imperiale grootmag Engeland dit 
probeer, maar nie daarin geslaag nie. 
Vandag word ons weer beoorlog maar 
nou op 'n ander manier. Basies kom 
dit daarop neer dat van die blanke 
en van die Afrikaner gevra word om 
vrywillig afstand te doen van alles 
wat hy is en het en om dan swart 
meerderheidsregering in Suid-Afrika 
te aanvaar. Op baie en verskillende 
maniere word hierdie dringende ver- 
soek aan ons gerig. Gewoonlik word 
die versoek aan ons gerig oor die 
boeg van reeie rasseverhoudinge wat 
ons hier moet bewerkstellig. Ons 
Afrikar 2 Seleid van apartheid waar- 
deur die selfbeskikkingsreg van die 
Afrikaner en die blanke hier in Sui- 
delike Afrika gewaarborg word, word 
aan ons voorgeskilder as 'n afskuwe- 
like beleid van onderdrukking en ver- 
ontregting van die nie-blanke. Deur 
die V.V.O., die Wêreldraad van Kerke 
en talle ander word apartheid beskou 
as die ergste vorm van blanke rassis- 
me wat ten alle koste uitgewis moet 
word omdat apartheid dan kwansuis 
die direkte aanleiding kan word tot 
'n verskriklike rasseoorlog in Suide- 
like Afrika. 


Nou het, teen die einde van 1979, 
die Gereformeerde Ekumeniese Sino- 
de, 'n ekumeniese liggaam waarvan 
Sommige van ons nogal iets verwag 
het, hom ook uitgelaat oor rasse-ver- 
houdings. Met sy besluite het die 
G.E.S. hom egter nou geskaar aan die 
kant van almal wat van die Afrikaner 
en die blanke vra om afstand te doen 
van alles wat hy is en in Suidelike 
Afrika opgebou het. Natuurlik hoef 
ons dit nie direk te doen nie, maar 
geleidelik. Ons moet maar begin om 
rasse-integrasie as die Godgewilde 


weg vir ons land te aanvaar en daar- 
mee 'n linksomkeer te maak in die 
pad wat ons tot hiertoe as kerk en 
volk bewandel het. 


draai om die saak van rasseverhou- 
dines. In 'n hele reeks van besluite 
word hieroor gehandel. Dan word in 
Besluit 15 gestel: 


,Aangesien die werklike probleem 
van rasseverhoudings onder die lede- 
kerke van die GES. nie premêr be- 
staan in die aanvaarding nie, maar 
in die toepassing van bogenoemde 
beginsels, daarom spoor die Sinode 
sy ledekerke aan .. . om elke vorm 
van rassediskriminasie en rassisme te 
verwerp; om elke poging om rasse- 
meerderwaardigheid met militêre, 
ekonomiese en ander middels te hand- 
haaf, te verwerp; ...” 


Die ekumeniese Sinode het hom 
hiermee duidelik uitgespreek oor 'n 
lastige vraag. Dit is 'n vraag wat 
die afgelope tientalle jare sterk in die 
middelpunt van die aandag staan, 
naamlik wat is die antwoord op die 
vraag na die verhouding van die een 
ras tot die ander ras. Hierdie vraag is 
'n wêreldwye vraag omdat nie net in 
Suid-Afrika nie maar ook in Amerika, 
Suid-Amerika, Australië, dele van 
Europa, die res van Afrika en ook in 
Engeland verskillende rasse langs me- 
kaar en ook saam met mekaar in 
dieselfde land of kontitnent woon. 
Daarby het die kontak tussen die ver- 
skillende rasse wat in die wêreld 
woon die laaste aantal jare al meer 
toegeneem en het die vraag na die 
verhouding van die rasse 'n vraag ge- 
word wat baie besig hou en wat ook 
verskillend beantwoord word. 


In Suid-Afrika is die rassevraagstuk 
alles behalwe eenvoudig want dit gaan 
nie net om die verhouding van blank 
tot nie-blank nie maar ook om die 
verhouding tot die Kleurlinge, die 
Indiërs en die verskillende Bantoe- 
volkere ên hulle onderlinge verhou- 
dinge tot mekaar. Op dié vraag het 
die Afrikaner deur die eeue van sy 
bestaan in Suidelike Afrika waar hy 
in voortdurende kontak met die nie- 
blanke was, 'n eie antwoord gekry. 
In die grond van die saak is daar 
egter drie moontlike antwoorde op die 
vraag na wat die verhouding van 
verskilende rasse tot mekaar is of 
moet wees. 

1. In die eerste plek is daar die 
moontlikheid van eliminasie of uit- 
roeiing van die een ras feur die 


ander. Dit het byvoorbeeld in Ame- 
rika gebeur waar die blanke die in- 
heemse Amerikaanse Rooihuide uit- 
geroei het sodat hulle vandag feitlik 
nie meer bestaan nie. Dit was ook die 
Oplossing” wat gevind is vir die ras- 
sevraagstuk in Australië en Nu-See- 
land waar die inheemse nie-blanke 
bevolkings feitlik uitgeroei is en van- 
dag net in klein getalle voortbettaan. 

Dieselfde patroon is ook in Afrika 
in die sestigerjare gevolg toe die 
blanke uit die onafhanklike swart 
Afrikastate geëlimineer is. Hoewel dit 
nie altyd geweldige uitroeiing was 
nie moes die meeste blankes uit swart 
Afrika padgee met die agterlating 
van alles wat hulle daar opgebou en 
verwerf het. Gen. Idi Amin het ge- 
durende 1972 ook die weg van elimi- 
nasie gevolg ten opsigte van die In- 
diéërs wat in Uganda gewoon het. 

As mens die reaksie van internasio- 
nale organisasies soos die V.V.O. en 
die Wêreldraad van Kerke ten opsigte 
van hierdie eliminasieproses in ag 
neem, skyn dit asof dit `n volkome 
aanvaarbare manier is om die rasse- 
vraagstuk op te los mits die deur- 
voerder van die eliminasie proses nie- 
blankes is. 

2. Die tweede moontlikheid is dat 
die rasse wat langs of bymekaar woon 
geintegreer word. Integrasie beteken 
dat die verskillende rasse nie langs 
mekaar bestaan nie maar deurmekaar; 
dat geen onderskeid hoegenaamd 
meer tussen hulle gemaak word nie 
en dat die rasse op voet van volkome 
gelykheid met mekaar assimileer en 
een word. Integrasie beteken dus dat 
die natuurlike onderskeiding tussen 
die rasse ontken word, elke vorm van 
skeiding uitgewis en platgedruk word 
en dat die natuurlike verbande van 
soort, familie en volk moet wegval 
om een geintegreerde geheel van in- 
diwiduele mense te kry wat almal ge- 
lykgestel en gelykberegtig is. 

Geintegreerde rasse en samele- 
wingspatrone word byvoorbeeld ge- 
vind in die V.S.A., die Suid-Ameri- 
kaanse state en deesdae ook in Enge- 
land waar groot getale nie-banke 
Statebondsburgers permanent in 
Engeland as Engelse burgers woon. 

Uit die besluite van die G.E.S. blyk 
dit dat die Sinode in beginsel vir 
hierdie oplossing gekies het. Die be- 
sluite wat te Sydney geneem is, kan 
dan ook gesien word as 'n poging om 
die Bybelse, Skriftuurlike gronde te 
vind, te omlyn en sorgvuldig te for- 
muleer waarvolgens hierdie keuse ge- 
regverdig kan word. Omdat die G.F.S. 
in beginsel besluit het dat die inte- 
grasie van rasse en daarom ook die 


] Blaai om 

assimilasie, die eenwording van rasse, 
die korrekte oplossing is vir die vraag 
na rasseverhoudings daarom word die 
leuses van rassisme, rasse-diskrimina- 
sie en rasse-meerderwaardigheid nou 
aangehef en die onderskeiding en 
skeiding van rasse as euwels wat in 
stryd met Gods Woord is, aangedui 
en word daarom gesê dat dit sake is 
wat nié deur die Christelike. kerk 
verdra kan word nie. 

Hoewel daar vanuit verskillende ge- 
sigspunte naamlik teologies, volke- 
kundig, geneties, sosiologies en derge- 
like meer ernstige en prinsipiële be- 
sware teen `n beleid van integrasie of 
gelykstelling van rasse met die daar- 
opvolgende assimilasieproses 'inge- 
bring kan en moet word, wil ons nie 
in besonderhede daarop ingaan nie. 


Tog is dit miskien van belang om 
net een waarskuwende stem te beluis- 
ter. Dit kom uit 'n toespraak van dr. 
H. F. Verwoerd van 238 Maart 1961 toe 
hy in die Volksraad gesê het: 


“Ek glo in die saambestaan van 
volkere as aparte eenhede, maar nie 
in die vermenging van nasies nie. 
Hierdie sogenaamde veelrassige of 
nie-rassige beleid wat reg laat geskied 
aan alle rasse nie. Dit lei tot swart 
oorheersing waar dit toegepas word 
en waar daar verskeie bevolkings- 
groepe is en slegs getalle in aan- 
merking geneem word.” 

As mens dan sorgvuldig kyk na die 
geskiedenis van Afrika in die dekade 
van sestig dan word dit duidelik dat 
'n beleid van integrasie groot gevare 
vir die blanke inhou. In Afrika noord 
van ons is eers 'n beleid van integra- 
sie aanvaar wat gelei het tot swart 
meerderheidsregerings en uhuru. 
Daarop het, met eentonige reëlmaat, 
die verdwyning uit nog 'n deel van 
Afrika gevolg selfs daar waar die 
blanke hom geheel en al uit die poli- 
tiek teruggetrek het en slegs wou 
voortbestaan. 


Daarom is dit duidelik dat as ons 
kerk erns wil maak met die beginsel 
van blanke selfbeskikkingsreg in die 
toekoms, dan sal met die grootste ver- 
sigtieheid gekyk moet word na die 
G.E.S.-besluite en wat hulle vir ons 
in Suid-Afrika as kerk en volk impli- 
seer. 


3. Die derde alternatief om die ver- 
houdings tussen die rasse te reël is 
om `n beleid van geen gelykstelling. 
geen integrasie te voer nie. Dit is 'n 
beleid wat mens kan noem een van 
segregasie, apartheid, eiesoortige, 
aparte ontwikkeling of iets dergeliks. 
Dit wil sê 'n beleid van skeiding tus- 
sen die rasse, 'n beleid van maas- 


mekaar-bestaan in plaas van deurme- 
kaar-bestaan. 


In ons vaderland het die Afrikaner- 
volk, omring deur `n nieblanke hei- 
dendom, in die praktyk van die lewe 
'n lewenspatroon van differensiasie 
tussen die verskillende rasse en volks- 
groepe wat die bodem van Suid- 
Afrika kom bewoon het, uitgewerk en 
uitgeleef. Hierdie beleid het die Afri- 
kaner deurgevoer dikwels met groot 
teenstand van veral die Engelstaliges 
in Suid-Afrika wat veel eerder die 
patroon van integrasie en assimilasie 
verkies het. Hierdie beleid van diffe- 
rensiasie, segregasie of apartheid was 
van meet af ook deel van ons kerk 
se lewenspatroon. Ook vanuit ons kerk 
se lees en verstaan van die Heilige 
Skrif, vanuit die kerk se verstaan van 
sy en die Afrikanervolk se taak en 
roeping teenoor God en medemens, 
het die kerk dié beleid van differen- 
siasie uitgeleef. 


As daar gevra word na die histo- 
riese agtergronde van hierdie kerklike 
beleid dan lê dit reeds in die vroeë 
geskiedenis van die Afrikaner en kan 
hierdie patroon van differensiasie af- 
gelees word uit die geskiedenis van 
die volkswording van die Afrikaner. 
Hierdie differensiasiepatroon word 
veral skerper omlyn nadat die Afri- 
kaner vanaf ongeveer 1770 in aan- 
raking kom met die Bantoe wat ge- 
leidelik besig is om suidwaarts te 
beweeg. 


Die eerste maal wanneer ns kerk 
hierdie samelewingspatroon van apart- 
heid na vore bring, is met die Alge- 
mene Kerkvergadering van 1853. As 
ons kerk daar sy verhouding tot die 
kerk in die Kaapkolonie moet pre- 
sieseer, word die organisatoriese een- 
wording met die Kaapse kerk afgewys 
ook omdat op daardie tydstip die 
Kaapse kerk 'n beleid van kerklike 
gelykstelling tussen wit en swart ge- 
handhaaf het. Eers in 1857 het die 
Kaapse kerk, na byna twee eeue se 
eksperiment met integrasie, ook die 
beleid van geen gelykstelling of dif- 
ferensiasie aanvaar. Ons kerk se op- 
vattings in hierdie verband word dan 
verder baie duidelik vasgelê in die 
Grondwet van die ou Zuid-Afrikaan- 
sche Republiek, art. 9 wat bepaal het: 


,Het volk wil geen gelijkstelling 
van gekleurden met blanken ingeze- 
tenen noch in kerk noch in staat.” 


Om hierdie beginsel in die Grond- 
wet vervat was, is dit nié herhaal in 
die twee oudste Kerkwette van ons 
kerk, naamlik dié van 1862 en 1869, 
wat ook landswette was nie. Tog het 
ons kerk baie sterk gestaan op hierdie 
beginselstandpunt. Na die mislukte 
kerkvereniging het ds. M. J. Godde- 
froy, voorsitter van die Algemene 

Kerkvergadering, tydens die vergade- 
ring van 1888 baie duidelik gesê: 


ss. . hij verzekerde dat wij nu 
Zullen blijven vasthouden aan de vol- 
gende twee fondamentele beginselen, 
levensvoorwaarden voor de vrijheid 
van dit land, en grondslagen dierzelf- 
de (Kerk)wet: strijd tegen vreemde 
overheersching; (strijd) tegen gelijk- 
stelling met kleurlingen.” 


Na die Engelse Oorlog van 1899- 
1902 het die Grondwet van die ou 
Republiek verval en was die kerk ge- 
noodsaak om hierdie beginsel in sy 
Kerkwet in te skryf en het toe in 
art. 2 van die Kerkwet van 1904 ge- 
formuleer: 


,Tot de Nederduitsch Hervormde 
Kerk behooren alleen blanke personen. 
... De Kerk echter laat geene ge- 
lijkstelling toe tussen blanken en 
kleurlingen.” 


Hierdie standpunt, hoewel effens 
gewysig wat die formulering betref, 
is tot vandag toe nog deel van ons 
Kerkwet. Dit formuleer nie alleen ons 
kerk se houding ten opsigte van die 
rassevraagstuk nie maar het ook `n 
rol gespeel in die bepaling van ons 
kerk se beleid ten opsigte van die 
kerstening van die nie-blanke. So het 
dr. H. C. M. Fourie, een van die 
grondleggers van ons kerk se kerste- 
ningsarbeid, in 1919 gestel: 


,Die naturellekwessie is die groot 
kwessie in Suid-Afrika, wat ons moet 
probeer oplos anders gaat dit fout 
en gaan Suid-Afrika onder in bloed en 
trane. Soals die sending tot nog toe 
gedrijf is lijk dit banje of dit die 
bedoeling is .. . om die kwessie op 
te los deur gelijkstelling, al is dit nie 
dadelik nie dan tog geleidelik. Daar 
is twee beginsels wat ons moet vas- 
hou . .. : le. Onse Kerk moet hand- 
haaf: géén gelijkstelling. Sij moet 
teëgaan alle vermenging van die twee 
rasse en toesien dat wetgewing dit 
so streng moontlik verbied en straf.” 


Met verskillende geleenthede het 
ons kerk sy oplossing van die rasse- 
vraagstuk nader omskrywe en duide- 
liker geformuleer. Dit is veral gedoen 
gedurende die sestigerjare toe ons 
kerk in botsing gekom het met die 
Wêreldraad van Kerke én die siening 
van die Engels-Amerikaanse kerklike 
wêreld wat die oplossing van die 
rassevraagstuk sien in die integrasie 
en die daaropvolgende assimilasie van 
die rasse. Ons kerk het sy standpunt 
duidelik gestel in sy Memorandum vir 
die Cottesloeberaad van die Suid-Afri- 
kaanse ledekerke van die Wêreldraad 
van Kerke wat in Desember 1960 in 
Johannesburg gehou is. Na die Cottes- 
loeberaad, waar dit aanvaar is dat 
rasse-integrasie die enigste kerklike 
weg vir Suid-Afrika is, het ons kerk 
uit die Wêreldraad van Kerke getree. 


Vir die Algemene Kerkvergadering 
van 1961 is daar toe ook `n uitvoerige 
rapport oor artikel III van ons Kerk- 
wet, wat die segregasiebeleid neerlê 
en motiveer, opgestel. Daarnaas is in 
talle briewe aan buitelandse kerke, 
waarvan baie in Die Hervormer gepu- 
bliseer is, ons kerk se standpunt ver- 
der gestel en gemotiveer. Juis in hier- 
die briewe het ds. A. J. G. Oosthuizen, 
destydse voorsitter van die Kommissie 
van die Algemene ekKrkversadering, 
uitmuntende uiteensettings gegee. Uit- 
voerigste val almal was seker ons 
kerk se antwoord aan die Nederlandse 
Hervormde Kerk in 1964 toe `'n bros- 
jure uitgegee is wat die titel Gelyke 
Geleenthede gedra het. 

In hierdie en ander stukke het ons 
kerk getrag om aan te toon waarom 
ons kerk met sy beleid van differen- 
siasie in botsing gekom het met so 
baie ander kerke in die binne- en 
buiteland wat die oplossing van die 
rassevraagstuk in 'n beleid van inte- 
grasie en assimilasie van die rasse 
soek. Dit is tog belangrik om `n oom- 
blik hierop nader in te gaan. 

Die Kommissie van die Algemene 
Kerkvergadering stel byvoorbeeld in 
sy brief aan die Presbyterian Churches 
of Victoria, Australië, in 1961 dat dit 
sy gevolgtrekking is dat die houding 
van en opvattings oor sulke aange- 
leenthede soos menseregte en rasse- 
verhoudings in die wêreld vandag 
grotendeels bepaal word deur 'n reak- 
sie op die rasseteorieë en beleid van 
Adolf Hitler se verbygegane Nasio- 
naal-sosialistiese Duitsland. Teenoor 
daardie rasseteorieë wat nadruklik die 
meerderwaardigheid van die Ariese 
ras geleer het, het die V.V.O. se 
Deklarasie van Menseregte opgestel. 
Dié Deklarasie was en is egter 'n 
teruggryp na die leerstellings van die 
Franse Rewolusie en dit is met sy op- 
vatting van vryheid, gelykheid en 
broederskap van alle mense, 'n her- 
lewing van daardie oppervlakkige en 
nie-Bybelse humanisme. Dit het dan 
ook aan die ideologieë van die libera- 
lisme, die sosialisme en die marxsisme 
'n basis gegee om hulle teorieë oor die 
gelykheid en broederskap van alle 
mense verder te propageer. So sterk 
was en is die invloed van die ideolo- 
gieë dat baie kerke in die wêreld en 
ook die Wêreldraad van Kerke die 
standpunt en beleid van die V.V.O. 
ten opsigte van rasseverhoudings son- 
dermeer oorgeneem het en voortdu- 
rend trag om daardie humanistiese 
opvattings Skriftuurlik te regverdig. 


Wil mens vandag mooi verstaan wat 
die begrippe soos rassisme en derge- 
like meer beteken, dan moet 'n mens 
'n bietjie na die geskiedenis van die 
Wêreldraad van Kerke en sy besluite 
oor rasseverhoudines kyk. Dan sal 
mens sien dat die Kommissie van die 
Algemene Kerkvergadering in 1961 


volkome reg geoordeel het. Immers 
in 1954 het die Wêreldraad by sy 
Algemene Vergadering te Evanston 
verklaar: 

,Sy oortuiging dat enige vorm van 
segregasie wat gebaseer is Op ras, 
kleur of etniese oorsprong is teen- 
strydig met die evangelie en onver- 
soenbaar is met die Christelike leer 
in verband met die mens en met die 
wese van die Kerk van Christus, Die 
Vergadering spoor sy ledekerke aan 
om alle vorms van segregasie of dis- 
kriminasie te verwerp en om alles in 
die werk te stel om dit in hulle eie 
bestaan en dié van die gemeenskap 
waarin hulle staan, af te skaf.” 

Dit was dan ook opvallend dat die 
Wêreldraad hom veral ten doel gestel 
het om apartheid in Suid-Afrika teen 
te staan. Nog skerper as in 1954 het 
die Sentrale Komitee van die Wêreld- 
raad hom in 1953 uitgelaat in sy soge- 
naamde Rochesterverklaring waar an- 
dermaal gesê is dat die Wêreldraad 
elke vorm van diskriminasie tussen 
die rasse in die wêreld wil bestry. 
Dit word dan reeds duidelik dat dit 
veral die blanke is wat as skuldige 
aangespreek word. Die blanke in 
die V.S.A. en Suid-Afrika wat `n 
beleid van segregasie toepas, is ge- 
Sien as die groot struikelblokke in 
die strewe van die Wêreldraad om 
een groot wêreldbroederskap van 
mense te bou waar die onderskeidings 
van volk en ras nie meer sou bestaan 
nie. 

Daarom het die Wêreldraad vanaf 
1960 en geleidelik al direkter vanaf 
19635 in Suidelike Afrika steun verleen 
aan nie-blankes wat, hoofsaaklik van- 
weë hulle marxistiese opvattings, hul- 
le teen die bestaande orde in Suid- 
Afrika verset het. Die nie-blankes wat 
in daardie jare Suid-Afrika verlaat 
het, is as ,,refugees” beskou en met 
finansiële en ander middele versorg. 
Baie van daardie ,,refugees” van die 
sestigerjare staan nou as goedopge- 
leide en swaargewapende terroriste op 
die grense van Suidelike Afrika en 
nog steeds is hulle vir die Wêreldraad 
van Kerke die mense wat gesteun en 
gesterk moet word omdat hulle die 
slagoffers van rassisme” sou wees. 


Die opvattings van die Wêreldraad 
is ook baie duidelik gestel by die 1966 
Konferensie van die Wêreldraad te 
Genêve, Mens en Gemeenskap, waar 
gestel is: 

“Dit is nie genoeg as kerke en 
groepe die sonde van rasse-arrogansie 
en onderdrukking veroordeel nie.” 


Daar word die kerke van die wêreld 
opgeroep om deel te wees en deel te 
word van daardie magte wat strewe 
na `n struktuurverandering in die 
wêreld om sodoende die euwel van 
rasse-differensiasie en Seeregasie uit 
te wis. Met ander woorde daar waar 


'n beleid van differensiasie of segre- 
gasie van die rasse deel is van `n land 
se orde of samelewingspatroon, moet 
daardie orde vernietig word en deur 
'n geintegreerde lewenspatroon ver- 
vang word. Die konferensie Mens en 
Gemeenskap was realisties genoeg om 
te besef dat struktuurveranderinge of 
die omverwerping van die bestaande 
orde dikwels alleen met geweld kan 
geskied. Daarom is ook gesê: 

,Die stryd vir die radikale struk- 
tuurverandering sal onherroepelik ly- 
ding meebring en sal hoë kostes en 
bittere vyandigheid eis. As Christene 
hulle hiervan weerhou, beteken dit 
dat hulle ongehoorsaam sal wees aan 
God se roeping in die geskiedenis.” 

Hier in 1966 het die Wêreldraad- 
konferensie feitlik in beginsel besluit 
dat die Wêreldraad, ten opsigte van 
Suid-Afrika, sy volle gewig moet in- 
gooi agter die Russies. en Rooi-Sji- 
nees-opgeleide en bewapende terro- 
risteaanslag wat teen Suidelike Afrika 
opruk om hier die begeerde radikale 
struktuurveranderinge te bewerkstel- 
lig. Terselfdertyd sou dit ook beteken 
dat die Wêreldraad toenemende steun 
SOU moes gee aan daardie organisa- 
sies en magte binne Suid-Afrika wat 
hulle plaaslik vir die radikale struk- 
tuurveranderinge beywer, sodat hier 
'n sosialistiese lewensorde gevestig 
kan word waar alle mense dan volgens 
die sosialistiese beginsel van die broe- 
derskap van alle mense, kan Saam- 
woon. 

Hierdie Wêreldraad-konferensie is 
opgevolg deur die Algemene Vergade- 
ring van die Wêreldraad in 1968 te 
Uppsala in Swede. Daar het die Wê- 
reldraad die eerste keer die begrip 
rassisme omskrywe en dit as `n nuwe 
begrip in die kerklik-godsdienstige 
wêreld geloods. As daar dus gevra 
word na die betekenis van die begrip 
rassisme dan moet die Wêreldraad 
se betekenis daaraan sorgvuldig nage- 
gaan word. 


Die Wêreldraad het, met sy gebruik 
van die begrip rassisme op die spoor 
geloop van die V.V.O.-orgaan U.N.E.S- 
C.O. wat in September 1967 dié begrip 
ook omskrywe het en toe gestel het: 

Rassisme, te wete anti-sosiale op- 
vattings en dade wat gegrond word op 
die dwaling dat diskriminerende in- 
ter-groep verhoudings op biologiese 
gronde geregverdig kan word.” 

Die Wêreldraad se omskrywing van 
rassisme loop wyer want in 1968 het 
hulle dit as volg omskrywe: 

“1. Eftnosentriese trots op `n mens 
se eie rassegroep en `n voorkeur vir 
die onderskeidende karaktertrekke 
van daardie groep. 

2. `n Opvatting dat daardie karakter- 
trekke biologies van aard is en dus 
oorerflik is in opvolgende geslagte. 


] Blaai om 

RASSISME 


[7] Vervolg van vorige bladsy 


3. Sterk negatiewe gevoelens teen- 
oor ander groepe wat nie dié karak- 
tertrekke deel nie. 

4. Beleidsrigtings en houdings wat 
diskriminasie teen `n bepaalde groep 
volg en hulle uitsluit van volle deel 
name aan die lewe van die gemeen- 
skap.” 

Enigiemand of 'n groep of `n volk 
wat een of almal van hierdie opvat- 
tings huldig, maak hom dus skulldig 
aan die sonde van rassisme. Hierdie 
definisie is toe opgevolg deur `n ver- 
dere en nadere omskrywing. Daar is 
gestel dat rasse-diskriminasie in hoof- 
saak van die kant van die blanke 
rasse kom, wat maar een-agste van die 
wêreld se totale bevolking is en dat 
hulle diskriminasie gerig is teen die 
sewe-agstes van die wêreldbevolking, 
wat nie blankes is nie en die meerder- 
heid van die wêreldbevolking vorm. 
Daarom het die Wêreldraad by Uppsa- 
la ook vasgestel dat rassisme, soos dit 
in die wêreld verskyn, hoofsaaklik 
blanke rassisme is. Dit is dan ook 
omskrywe en gestel: 


Met blanke rassisme word bedoel 
die bewuste of onbewuste opvatting 
in die ingebore meerderwaardigheid 
van mense van Europese herkoms 
(veral dié van Noord-Europese her- 
koms) wat alle blanke persone `n 
dominerende en gepriviligeerde po- 
sisie toesê. Dit dan gekoppel aan die 
opvatting van die ingebore minder- 
waardigheid van alle donkerkleurige 
mense, veral dié van Afrika, en wat 
dan hulle onderworpenheid en uit- 
buiting regverdig.” 

Hierdie opvatting wat dus die 
blanke in `n minderwaardigheidspo- 
sisie wil plaas ten opsigte van die nie- 
blanke rasse van die wêreld, is te 
Uppsala nog verder omskrywe en daar 
is gestel: 

,Rassisme is `n blatante ontkenning 
van die Christelike geloof: i. Dit ont- 
ken die effektiwiteit van die ver 
soenende werk van Jesus Christus 
deur wie se liefde alle menslike ver- 
skille hulle verdelende betekenis ver- 
loor; ii. dit ontken ons gemeenskap- 
like mensheid in die skepping en ons 
geloof dat alle mense na die beeld 
van God gemaak is; iii. dit stel, ver- 
keerdelik, dat ons ons menslike be- 
tekenis vind in ons rasse-identiteit 
eerder as in Jesus Christus. 


(a) Rassisme is gekoppel met eko- 
nomiese en politieke eksploitasie of 
uitbuiting. Die kerke moet aftief be- 
sorgd wees oor die ekonomiese en 
politieke welwese van groepe wat uit- 
gebuit word, sodat die kerke se op- 
trede en uitsprake daarmee verband 

hou. Sodat die slagoffers van ras- 
sisme `n gevoel van eiewaarde kan 
terugvind en in staat gestel kan word 
om hulle eie toekoms te bepaal, moet 
die kerke ekonomiese en opvoedkun- 
dige moontlikhede beskikbaar stel vir 
die ontwikkeling van minder bevoor- 
regte groepe, sodat hulle kan vorder 
tot volle deelname in die sosiale en 
ekonomiese lewe van hulle gemeen- 
skappe. Die kerke moet hulle ook 
onttrek aan instellings wat rassisme 
bevorder. Die kerke moet daarop aan- 
dring dat dergelike hulp aan die min- 
derbevoorregte groepe uit die open- 
bare en privaat sektor van die ge 
meenskap sal voortkom. Sodanige eko- 
nomiese hulp is in beginsel `n ver- 
goedende maatreël om die huidige 
sistematiese uitsluiting van die slag- 
offers van rassisme uit die hoofstroom 
van die ekonomiese lewe te gaan en 
te oorkom. Die kerke moet ook werk 
vir `n verandering van daardie poli- 
tieke gang van sake wat die slag 
offers van rassisme verhinder om ten 
volle deel te hê in die burgerlike en 
regeringsstrukture van hulle lande. 


(b) Rassisme gebruik valse alge- 
meenhede en vertekenings om sy be- 
staan te regverdig en dit het persoon- 
like verontregting, segregasie en an- 
der vorms van isolasie tot gevolg. Die 
kerke moet alle vorms van rassisme 
in hulle eie bestaan en lewe uitwis. 
Dat baie kerke dit nie gedoen het nie, 
veral waar aanwaarde rassisme aller- 
lei subtiele vorms aanneem, is `n 
skandaal. Die kerke moet ook veg om 
wetgewing te laat aanneem om ras- 
sisme uit te skakel. Dit sal nuwe 
benaderings ten opsigte van die op- 
voeding en die massamedia vereis, 
sodat valse waarde-oordele uitgeska- 
kel kan word en die ware gronde vir 
menslike waardigheid aan die hele 
mensdom getoon kan word. 


(c) Rassisme veroorsaak contra-ras- 
sisme as `n defensiewe maatreël om 
menslike voortbestaan te verseker. 
Rassisme sit homself ook voort van 
geslag tot geslag. Die kerk moet hier- 
die gevaarlike kringloop deurbreek. 
Die kerk moet indiwidue wat rasse- 
vooroordele het, konfronteer met die 
waarheid oor ons gemeenskaplike 
mensheid en die persoonlike waarde 
van alle mense beklemtoon. Die kerke 
moet demonstreer dat die genade van 
God genoegsaam is om al die lede van 
die menslike ras te versoen en te 
verenig.” 

As daar vandag in ons kerklik- 
godsdienstige wêreld oor rassisme ge- 
praat word, is dit vanselfsprekend dat 
hierdie definisie en omskrywing van 
rassisme soos dit deur die Wêreldraad 
gegee is, bedoel word. Indien dit nié 
bedoel word nie, sal 'n ander omskry- 
wing noodwendigerwyse gegee moet 
word. Terselfdertyd is dit duidelik dat 


die Wêreldraad met die omskrywing 
van die begrip rassisme nie net 'n be- 
paalde begrip omskrywe het nie maar 
ook 'n program aangekondig het. Ras- 
sisme is dus, soos dit nou in ons 
kerklik-godsdienstige wêreld gebruik 
word, nie nét die omskrywing van 'n 
bepaalde opvatting nie, maar dit is 
die omskrywing van 'n program van 
aksie. In daardie dubbele betekenis 
moet die begrip rassisme verstaan 
word. 

Dat die begrip rassisme ook en 
veral die aanduiding van 'n program 
is wat téén die blanke gerig is, word 
duidelik by die Wêreldraad se kon- 
ferensie wat in 1969 in Londen te 
Notting Hill gehou is. Hier is die 
program-inhoud van die woord ras- 
sisme duidelik omskrywe en aangedui. 
By die Notting Hill-beraad is dan ook, 
soos te verwagte was, die stryd teen 
blanke rassisme skerp op die voor- 
grond gestel. Terselfdertyd is gestel 
dat om blanke rassisme te kan ooTr- 
win, die kerk en die wêreld nou téén 
die blanke moet diskrimineer en die 
nie-blanke moet bevoordeel. Die doel- 
wit waarna gestreef moet word, is dat 
die nie-blanke die oorheersende rol 
in kerk en wêreld toebedeel moet kry. 
Die blanke se taak in die toekoms is 
en moet wees dat hy homself volkome 
sal indentifiseer met die nie-blanke 
en die nie-blankes se leiding, waardes 
en godsdiens moet aanvaar, as die 
blanke in die nie-rassistiese, sosialis- 
tiese wêreld wat die Wêreldraad besig 
is om te bou, 'n plekkie wil hê. 


Die Notting Hill-beraad het dan ook 
die V.V.O. se Internasionale Konven- 
sie om alle vorms van rassediskrimi- 
nasie te elimineer hoog aangeprys en 
terstefldertyd vasgestel dat dit nood- 
saaklik is om die blanke se politieke 
en ekonomiese mag te vernietig, as 
blanke rassisme vernietig moet word. 
So het dan uit die Wêreldraad se 
Notting Hill-beraad die Wêreldraad se 
Programme to Combat Racism gekom, 
'n program wat veral daarop gemik 
is om die sogenaamde blanke rassisme 
in Suidelike Afrika te beveg. Dat die 
blanke in Suidelike Afrika die Chris- 
tendom verteenwoordig, is vir die 
Wêreldraad nié van belang nie. Let 
mens op die Uppsala-uitsprake en ook 
die opvattings wat geheers het by die 
Wêreldraad se onlangse sendingkon- 
ferensie te Bangkok, dan is dit duide- 
lik dat die Wêreldraad méér waarde- 
ring het vir 'n nie-blanke heidendom 
as vir 'n blanke Christendom. Dit is 
dan ook volkome in lyn met die Wê- 
reldraad se opvattings dat die Sen- 
trale Komitee van die Wêreldraad in 
die kader van sy Programme to Com- 
bat Racism telkemale sy finansiële 
steun aan die terroriste wat teen Sui- 
delike Afrika opereer, verhoog het. 
Daarom is dit miskien, in die verby- 
gaan, net interessant om te let op die 


finansiële hulp wat die Wêreldraad in 
die periode 1971-1972 verleen het. Dit 
was as volg: 

1. Aansienlike finansiële hulp aan 
Amerikaanse soldate wat uit die Ame- 
rikaanse leër gedros het omdat hulle 
nie in Vietnam wou veg nie. 

2. R7,000 is bestee om in Engeland 
,A strong Black Power-base” te skep. 

3. Groot finansiële bydraes is ver- 
leen aan magte en instansies wat met 
propaganda besig is om die Cabora 
Bassadam-projek in Mosambiek te ver- 
ongeluk. 

4. R20,000 is beskikbaar gestel om 
die ,,politieke opvoeding” van die nie- 
blankes in Australië te finansier. 


5. R4,000 is aan die Londense Anti- 
Apartheid Movement gegee uit dank- 
baarheid vir dié organisasie se rol in 
die kansellering van die Suid-Afri 
kaanse kriekettoer na Engeland. 


6. R300,000 is gegee aan kommunis- 
tiese terroristegroepe wat teen Suide- 
like Afrika opereer. 


Uit dit alles kan gesien word dat 
elke beweging wat na die oordeel van 
die Wêreldraad die blanke benadeel 
en die nie-blanke bevoordeel, nou die 
steun van die Wêreldraad het. Dat die 
Wêreldraad in dié proses hom ook 
teen die Christendom wend, is vir die 
Wêreldraad nié ter sake nie. 


Hierdie betreklike lang uiteenset- 
ting oor die betekenis van die begrip 
rassisme eu sy newe-begrippe is nood- 
saaklik as ons vandag in Suid-Afrika 
wil verstaan wat met dié woord bedoel 
word. Daar moet ook op gelet word 
dat diegene wat dié woord rassisme 
vandag gebruik in wese daarmee pre- 
sies dieselfde bedoel as die V.V.O. 
en die Wêreldraad. Immers dit is 'n 
woord wat deur daardie twee organi- 
sasies gemaak is en van `n inhoud 
voorsien is. 


As mens nou kyk na die GE.S.- 
besluite van Sydney 1972 dan is dit 
duidelik dat die GE.S. met die be- 
grippe in hoofsaak presies dieselfde 
as die Wêreldraad bedoel. As die 
G.E.S. van rassisme praat dan wil hy 
daarmee nie soseer integrasie en die 
assimilasie van die rasse aandui nie, 
maar 66k die program wat in daardie 
woord opgesluit 1ê, naamlik om die 
nie-blanke ten opsigte van die blanke 
te bevoordeel om hom uiteindelik in 
'n meerderwaardigheidsposisie ten op- 
sigte van die blanke te plaas. Ook 
by die G.E.S. gaan dit daarom om die 
bestaande strukture en lewensorde 
aan te val ên te verander (vgl. by- 
voorbeeld Besluit 7) en om dan oral 
waar blanke rassisme bestaan 'n So- 
sialisties-georiënteerde lewensorde te 
skep waar die nie-blanke die domi- 
nante faktor sal wees. 


As dit eers gebeur het sal die GE.S., 
waarskynlik net soos die Wêreldraad, 
hom nie moeg maak oor die onder- 


drukking van die blanke deur die nie- 
blanke nie. Immers in hierdie denk- 
patroon is dit nié rassisme as die Ban- 
toe onderdrukkend teen anderrassiges 
optree nie. Dit blyk tog duidelik uit 
sowel die Wêrelraad as die GES. se 
stilswye in die dekade van sestig toe 
uhuru in Afrika losgelaat is en nou 
weer met Genl. Idi Amin se optrede 
teen die Indiërs in sy land. 

Rassisme en sy newe-begrippe word 
egter, merkwaardig genoeg alléén in 
ons wêreld vandag geidentifiseer én 
aangeval in die nie-kommunistiese 
lande. NO6g die Wêreldraad, die 
G.E.S., nég die V.V.O. het al ooit 
rassisme agter die Yster- of Bamboes- 
gordyn raakgesien of probeer bestry 
nie. Daarom ontstaan die vraag of 
die begrip rassisme, wat veral vanuit 
die marxistiese en neo-marxistiese 
ideologië geformuleer is, nie maar net 
'n propagandawapen is wat die voort- 
gang van die sosialistiese imperialisme 
moet bevorder nie. 

Met klem én nadruk moet hier 
egter gestel word dat rassisme nié 
'n korrekte omskrywing of aanduiding 
is van die Afrikaner of ons kerk se 
strewe om rasseharmonie en vrede 
in Suidelike Afrika te bewerkstellig 
nie. Die Kommissie van die Algemene 
Kerkvergadering het reeds in 1961 
aan die Presbyterian Churches of 
Victoria in Australië gesê dat ons volk 
en staat in die vorige eeu na vore 
gekom het toe ons die onbewoonde 
binnelande van Suidelike Afrika beset 
het en vir ons tot `n vaderland opge- 
bou het. Dié dele van Suid-Afrika wat 
destyds deur die Zoeloe, Xosa, Sotho, 
Tswana en Swazi-volkere bewoon was, 
is tot vandag toe nog hulle eiendom 
terwyl -die blanke reeds duisende 
morge aan dié Bantoehartlande toege- 
voeg het. Daarby het die Afrikaner 
ook woongebiede beskikbaar gestel 
aan die Bantoe wat in die blanke 
vaderland kom werk het. Nie alleen is 
So aan die Bantoe `n moontlikheid 
gegee om by ons 'n ekonomiese be- 
staan te maak nie maar terwyl die 
Bantoe as gas in die blanke vaderland 
woon en werk word enorme bedrae 
geld van die blanke belastingbetaler 
gebruik om aan die nie-blanke goeie 
behuising, sosiale versorging en `n 
opvoeding te gee. Daarby het ons kerk 
na die beste van sy vermoë en na die 
middele tot sy beskikking alles in die 
werk gestel om die evangelie so aan 
die Bantoe te verkondig dat die Chris- 
tendom ook werklik deel van sy hart 
en lewe, van sy hele lewensbestaan 
en uitkyk sal word. By dit alles moet 
in berekening gebring word dat geen 
enkele Bantoe gedwing word om in 
die blanke vaderland te woon en te 
werk nie. Dit staan hom vry om, net 
wanneer hy wil, terug te keer na sy 
eie vaderland waar die blanke belas- 
tingbetaler 66k groot bedrae geld belê 


om dié gebiede tot voordeel van die 
Bantoe te ontwikkel. 


Ons kerk het, soos die Kommissie 
van die Algemene Kerkvergadering 
dit gestel het, die beleid van apart- 
heid nog nooit as 'n rassistiese be- 
leid gesien nie, maar as `n beleid wat 
daarop gemik is om aan die blanke 
en die nie-blanke die moontlikheid te 
gee om ten volle te ontwikkel na sy 
eie aard en aanleg en tempo. Dit be- 
teken dat ,in ons gebied ons belange 
oorheersend sal wees en dat in hulle 
gebiede hulle belange oorheersend sal 
wees.” In ons gebied het ons reeds 
onafhanklikheid bereik asook die 
volle status van 'n vrye en onafhank- 
like nasie. Hulle is nog ver van hulle 
uiteindelike doelwit van volle onaf- 
hanklikheid.” Hier stel die Kommissie 
dit baie duidelik dat dit ook 'n funda- 
mentele reg van die Afrikaner en sy 
kerk is om die Afrikanervolk teen 
ondergang te beskerm. Elke nasie, 
elke volk het die reg om voort te 
bestaan. Daarom is dit ook 'n funda- 
mentele reg om die eie volk te be- 
skerm en om sy identiteit en sy grond- 
gebied te beskerm. Daardie besker- 
ming van die Afrikanervolk se eie 
identiteit en selfbeskikkingsreg 1ê ten 
grondslag aan ons hele beleid van 
differensiasie of apartheid. 


Hierdie beleid van apartheid ,so het 
die kerk nog altyd geoordeel, is ge- 
baseer op wetenskaplike vasstaande 
feite. Daaronder val die vasstaande 
feit dat daar duidelike en aanwysbare 
verskille tussen die rasse, tussen blank 
en nie-blank is. Prof. dr. J. D. J. 
Hofmeyr van die Universiteit van 
Pretoria het in 1961 en ook weer in 
1973 telkemale daardie verskille baie 
duidelik aangetoon. So het prof. Hof- 
meyr in 1961 gestel: 


n Verdere kenmerk van alle lewe 
is die vorming van rasse. Rasvorming 
is die antwoord van die natuur op die 
uiteenlopende eise van verskillende 
omgewings. Die groot verskeidenheid 
wat bestaan, gee die geleentheid om 
deur natuurlike seleksie die organis- 
me met die eienskappe toe te rus wat 
hom die nodige aanpassing sal gee 
vir die eise van die omgewing waar- 
aan hy blootgestel word. Wanneer `n 
groep indiwidue geografies of ander- 
sins van die res van die bevolking ge- 
isoleer word, sodat vrye paring uitge- 
skakel word, is die omstandighede 
gunstig vir die vorming van 'n ras 
met sy eie identiteit. By die mens het 
ook geestelike faktore soos taal, kul- 
tuur, tradisie, geskiedenis en gods- 
diens 'n belangrike rol gespeel by die 
handhawing van rasidentiteit.” 


Prof. Hofmeyr wys daarop dat daar 
inherente, aangebore verskille is tus- 
sen blank en nie-blank en dat daar- 
naas die prestasievermoë van die 
rasse ook die verskille van rasse be- 

LESERS SKRYF 


TRANSORANJE INSTITUUT 
VIR BUITENGEWONE 
ONDERWYS 


Geagte heer, — Ek wil dit net onder u 
vriendelike aandag bring dat die Instituut se 
vierde skool, naamlik 'n skool vir hard- 
horende kinders sopas met sy werksaamhede 
begin het. Toe die skole op 10 April geopen 
het is die eerste 53 hardhorende leerlinge 
by die skool ingeskryf. 


Die skool staan bekend as die Sonitusskool 
vir Hardhorendes en is geleë in die omge- 


wing van Derdepoort, Pretoria. Die hoof 
is mnr. 1I. Wessels, wat vir baie jare by 
Transoranje Skool vir Dowes werksaam was 
en waar hy veral 'n deeglike studie van die 
probleme van die hardhorende kinders ge- 
maak het. Daarna was mnr. Wessels onder- 
hoof van 'n Bantoeskool vir Dowes te Thaba 
'Nchu in die Vrystaat en daarna hoof van 
die 'Tshilidziniskool vir Dowe Bantoekinders, 
Sibasa, Noord-Transvaal. 


Die woord ,,Sonitus” is 'n Latynse woord 
wat verband hou met die woord en begrip 
,.klank””, en aangesien dit om klank by hier- 
die skool hoofsaaklik sal gaan, is dit gevoel 
dat dit 'n gepaste naam vir die skool sal 
wees. 


Die kinders gaan voorlopig tuis in die ge- 
boue van die Transoranje Skool vir Epilep- 
tici, die skool se buurskool wat ook onder 
die Instituut ressorteer en waarvan die bou- 
program byna afgehandel is. Sonitusskool se 


geboue word tans opgerig en die eerste fase 
behoort teen die einde van die jaar voltooi 
te wees. Wanneer die totale bouprogram oor 
ongeveer 3 jaar afgehandel is, sal die skool 
210 leerlinge kan huisves en sal dit een van 
die modernste skole vir hardhorende kinders 
in die wêreld wees. Daar word verwag dat 
EE by voltooiing ongeveer R1 miljoen sal 
OS. 


Persone wat graag met die skool wil kontak 
maak kan dit doen deur te skryf aan die 
Hoof, Posbus 15408, PK. LYNNE EAST, 
Pretoria of Nr. 76-5023 Pretoria te skakel. 


Ons sal dit besonder hoog waardeer in- 
dien u hierdie inligting, deur middel van 
u blad, onder u lesers se aandag sal bring. 

Vriendelike groete, die uwe, 


L. N. F. PRETORIUS, 
Sekretaris. 








RASSISME 


[7] Vervolg van vorige bladsy 


klemtoon. Dan stel hy verder: 


Tot ongeveer 1936 is dit algemeen 
aanvaar dat daar genetiese verskille 
tussen rasse is. Soos bekend is hierdie 
beeinsel in stryd met die kommunis- 
me wat rassegelykheid verkondig. Die 
gevolg was dat die wetenskap diens- 
baar gemaak moes word aan die poli- 
tieke doelstellings en die nuwe, maar 
valse leer naamlik dat rasseverskille 
uitsluitlik aan die inwerking van die 
omgewing gewyt moet word, is aan- 
vaar. Daarvolgens is `n enerse omge- 
wing die gelykmakende proses wat 
rasverskille uitwis. 


Hierdie valse leer het geleidelik 
deurgedring na alle lande van die 
wêreld en rassegelykheid, of wat op 
dieselfde neerkom, die miskenning 
van die bestaan van inherente ver- 
skille tussen rasse, word deesdae ak- 
tief gepropageer deur die pers, oor 
die radio, ja, selfs vanaf die kansel.” 


Ons kerk wil juis, deur die erken- 
ning van rasseverskille, verontregting 
uitskakel. Die kerk is daarvan oortuig 
dat die integrasie van rasse nie ver- 
ontregting uitskakel nie, maar dit 
juis na vore bring. Die getuienis uit 
die geintegreerde maatskappy van die 
V.S.A, waar integrasie afgedwing 
word, het nie rassevrede nie, maar 
toenemende spannings veroorsaak. 
Merkwaardig genoeg en besonder te- 
kenend is dit juis die geintegreerde 
Amerikaanse maatskappy wat die voe- 
dingsbodem geword het vir die marxis- 
tiese en neo-marxistiese Black Power- 
beweging wat nou, ook deur beinvloe- 
ding van die Wêreldraad van Kerke, 
'n kruistog teen rassisme, dit wil sê, 
teen die blanke en alles wat hy is en 
het, geloods het. Integrasie in Ameri- 
ka het nie vrede gebring nie, maar 
die teendeel. Dit is noodsaaklik dat 


ons in Suid-Afrika met `n groot mate 
van nugterheid die propagering van 
die Amerikaanse ideaal op die vlak 
van rasseverhoudings moet besien. 


Ons kerk is en bly daarvan oortuig 
dat segregasie, dit wil sê die naas- 
mekaar-bestaan van rasse; elkeen bin- 
ne sy eie gemeenskap waar elkeen ten 
volle kan ontwikkel binne sy eie 
volk-, taal, kultuur- en maatskaplike 
verband, die enigste eerlike en Teg- 
verdige beleid is, die enigste beleid 
is wat vrede en samewerking moontlik 
maak. Daarom kan die kerk nie aan- 
vaar, dat apartheid diskriminasie of 
verontregting sou wees nie. Met die 
aanvaarding van apartheid aanvaar die 
kerk die inherente, natuurlike ver- 
skille tussen die rasse in die besef dat 
eiesoortige ontwikkeling nog die self- 
beskikkingsreg van die blanke nêg die 
selfbeskikkingsreg van die nie-blanke 
wil vernietig. Daarom gaan dit in die 
apartheidsbeleid ook nie om die kweek 
of bestendiging van opvattings van 
rasse-meerderwaardigheid of minder- 
waardieheid nie, want nég in die 
staat n6g in die kerk was dit in die 
verlede of vandag `n wesenlike oor- 
weging nie. 


Terselfdertyd moet ons kerk met 
nadruk die opvattings wat uitgedruk 
word deur die begrip rassisme, SOOS 
dit deur die Wêreldraad en ook deur 
die G.E.S. gebruik word, afwys. As 
die kerk dit nie doen nie sou hy hom 
daaraan skuldig maak dat hy 'n by- 
drae lewer in die groot, byna diabo- 
liese poging om blanke selfbeskik- 
kingsreg in Suid-Afrika te vernietig. 
Die kerk het 'n taak om die evangelie 
van Jesus Christus, die gekruisigde en 
opgestane Heer, te verkondig. Daardie 
goeie boodskap wil die kerk bring aan 
die Afrikanervolk in wie se midde die 
kerk leef, werk en bestaan. Daardie 
boodskap wil die kerk, in trou aan sy 
Heer, ook laat bring aan die nie-blanke 
sodat blank én nie-blank kan leef uit 

die geloof in God. Dit is of was nog 
nooit die taak van die kerk, wat werk- 
lik kerk is en wil wees, om die voort- 
bestaan op aarde van die blanke of 
die nie-blanke te verongeluk nie. Uit 
die Skrif kan die kerk nié so 'n op- 
drag aflei nie, en omdat die kerk trou 
wil bly aan die Hoof en Heer van die 
kerk, wys die kerk, net soos Jesus 
Christus, die versoeking van die Dui- 
wel af (vgl. Matt. 4). 


Tereg het die Kommissie van die 
Algemene Kerkvergadering in 1961 
gesê: 


,Ons besef maar te goed dat in ons 
onderneming om 'n primitiewe mens- 
dom, wat ongeveer drie keer so groot 
is as die totale blanke bevolking, te 
lei en op te voed ons 'n taak op ons 
geneem het wat byna te veel vir ons 
kragte en middele kan wees. Maar ons 
plaas ons vertroue op God en doen 
ons bes. Voor God is ons, in alle oot- 
moed, meer as bereid om te bely dat 
ons dikwels tekortgeskiet het, ook in 
ons geloof en dat ons in ons doen en 
late gesondig het. Ons bid tot God om 
ons die moed en krag te gee om nie 
deur die geraas van die wêreld oor- 
weldig te word nie en of nie afge- 
stoot te word van die pad wat ons tot 
dusver geloop het nie... Ons bid ... 
dat ons gelei mag word deur sy lig 
en dat Hy ons die kragte sal gee 
wat ons nie het nie om altyd te getuig 
van wat ons glo tot voordeel van ons 
volk en Bantoevolkere, wat aan ons 
toevertrou, is.” 





Daar is troos in elke skreiende ge- 
mis. Daar is 'n kern van vreugde in 
die droefheid. 


— Prof. G. C. van Niftrik. 


DIE 


[] Vervolg van vorige uitgawe. 


9. Omvattende Lewensgemeenskap: 


'n Lewende gemeenskap tussen man 
en vrou veronderstel die vrye en volle 
ontplooiing van elkeen afsonderlik 
sonder om deur die ander oordonder 
en gestrem te word. As egpare tog 
maar wou afleer om altyd en ten alle 
koste die ander een se meerdere te 
wil wees. As ons in die plek daarvan 
liewer kan leer dat wat alleen belang- 
rik is is hoe ons as man en vrou 
saam in die huwelik voor God staan. 
Dan verdwyn ook die alewige verge- 
lykings met ander mense. Daarmee 
sal veel krampagtigheid ook verdwyn 
en sal daar veel meer van die inner- 
like sekerheid kom, ook teenoor me- 
kaar in die huwelik, waarvan Paulus 
kan getuig: ,Maar vir my beteken dit 
baie min of ek deur julle of deur `n 
menslike regbank beoordeel word ... 
Daardeur is ek egter nie geregverdig 
nie; maar Hy wat my beoordeel is die 
Here” 1 Kor. 4:3-4. Baie dikwels word 
agter allerlei aansprake en regte die 
grofste vorms van egoisme verberg. 
As in `n huwelik waar twis en stryd 
heers een van die partye net bereid 
kan word om te luister na die Skrif, 
,Laat jou nie deur die kwaad oorwin 
nie, maar oorwin die kwaad deur die 
goeie” Rom. 12:21. Dan kom gewoon- 
lik gou `n milder gesindheid in so `n 
huwelik. Dan word mense in staat om 
ten opsigte van baie probleme soos 
spandabelrigheid of gierigheid mekaar 
wedersyds aan te vul en reg te skaaf. 
Die noodsaaklike onderlinge gesind- 
heid wat voorwaarde is vir volle le- 
wensgemeenskap in die huwelik is 
deur Paulus saamgevat in Efesiërs 
4:32: ,,Maar wees vriendelik en vol 
ontferming teenoor mekaar; vergeef 
mekaar soos God ook in Christus julle 
vergewe het.” 


3. Liefde: 


Wanneer `n man en vrou bevesti- 
gend antwoord op al die vrae wat aan 
hulle gestel word aan die einde van 
die huweliksformulier, dan beloof 
hulle daar onder andere saam dat 
hulle mekaar sal liefhê. Alle pare sal 
ook sonder uitsondering op hierdie 
tydstip van hulle lewe onmiddellik 
saamstem dat dit is waarom dit gaan. 
Hulle het mekaar lief. Daarom trou 
hulle. Hulle is te gewillig om te beloof 
om mekaar verder lief te hê. 


Intussen skuil juis hierin groot ge- 
vaar en misverstand. In die eerste plek: 
dit is waar, dit gaan om liefde. Die for- 
muliervraag vra ook of ons beloof om 
mekaar lief te hê. Maar dit is beslis 


HUWELIK 


nie al nie. Dit is maar een van 'n paar 
dinge wat ons teenoor mekaar beloof 
en onderneem. Daar word ook verder 
gevra na die bereidheid tot trou en 
verantwoordelikheid teenoor mekaar. 
Daaroor later meer. In die tweede 
plek: Wat bedoel en verstaan ons 
mense onder die woord liefde? Dit 
is seker een van die begrippe wat die 
mens uit die Woord van God geleer 
het maar wal in gebruik en in die 
hande van die mens totaal verwronge 
en misvormd anderkant uitgekom het. 
Pare sal op hulle huweliksdag daarby 
sweer dat die woord liefde vir hulle 
'n geweldige skoon en romantiese be- 
tekenis het. Baie dikwels is dit egter 
baie ver weg van alles wat die Bybel 
en daarom die huweliksformulier daar- 
mee bedoel. 





DS. D. J. C. VAN WYK 





Daarom sal in die tallose versteurde 
en ongelukkige huwelike van ons tyd, 
as daar werklik gesmag word na 
herstel en genesing, hier begin moet 
word: om te gaan luister na wat dit 
volgens die Woord van God beteken 
om lief te hê. In Joh. 138 vind ons 'n 
deel van die laaste onderwys van 
Jesus aan die dissipels. ,,n Nuwe ge- 
bod gee' Ek vir julle, dat julle mekaar 
moet liefhê; soos Ek julle liefgehad 
het, moet julle ook mekaar liefhê. 
Hieraan sal almal weet dat julle my 
dissipels is, as julle liefde onder 
mekaar het” Joh. 18:34-35. Jesus sê 
ons moet mekaar liefhê. Terselfdertyd 
gee Hy vir ons `n voorbeeld van hoe 
ons mekaar moet liefhê. So soos Hy 
ons liefgehad het. Hoe het Hy ons 
liefgehad? Dit word nêrens duideliker 
gedemonstreer as juis hier nie. Pas 
voordat die Heer hierdie onderrig aan 
die dissipels gee, kniel Hy neer en 
was hulle voete. As Hy klaar hierdie 
onderrig gegee het laat Hy Homself 
offer as losprys vir die sonde van 
die mense. Die nederigste daad van 
diens. Die grootste daad van offer- 
bereidheid. In die lig daarvan, met 
dit vars in hulle gedagtes, sê Jesus 
vir die dissipels dat hulle mekaar 
moet liefhê soos Hy hulle liefgehad het. 
Met ander woorde Hy het nie maar 
net gepraat oor liefde nie. Hy het nie 
met die mond liefde bely en met die 
daad die lewe van die ander versuur, 
verwoes en geruineer nie. Jesus de- 
monstreer wat Hy sê. Hy voeg die 
daad by die Woord. Liefde is in die 
mond van Jesus nie maar 'n vae ge- 
voel, emosie, aangetrokkenheid nie. 
Liefde kom volgens Hom tot uitdruk- 


king in die bereidheid tot diens en 
offer. 


So sê Jesus moet ons mekaar liefhê. 
Deur bereid te word om te dien en te 


offer — ook en veral in die huwelik. 


'n Man en vrou wat saam deur dik 
en dun dit opreg probeer doen ver- 
staan miskien eendag as hulle saam 
oud geword het eers wat dit werklik 
beteken; dat liefde iets totaal anders 
is as selfsug en wreedheid; dat liefde 
die gawe, vermoë en bereidheid is 
om te gee. So het God immers die 
wêreld liefgehad. God het sy liefde 
vir die wêreld nie maar met laat 
verkondig nie. Hy het sy Seun, sy 
Enigseborene gegee. Sodat elkeen wat 
in Hom glo nie verlore sal gaan nie, 
maar die ewige lewe sal hê. Jesus 
het nie maar net vir ons 'n voorbeeld 
geword wat ons moet navolg, soos so 
dikwels in soetsappige kringe gesê 
word nie. Gad het Hom nie in die 
wêreld kom ten toon stel nie. God 
het Hom gegee. As offer tot in die 
dood. Dit sê die Bybel is liefde. Altyd 
het liefde hierdie betekenis in die 
Bybel. 


So moet man en vrou mekaar in die 
huwelik liefhé. So soos Hy ons lief- 
gehad het. Dan word daar nie meer 
in die huwelik gewedywer nie. Daar 
word nie grootdoenerig baas gespeel 
nie. Dan sien die een huweliksmaat 
in die ander een altyd nog net `n 
mens wie se skuld deur die Offer van 
Jesus uitgewis en vergewe is. En dan 
kom uit dankbaarheid daarvoor ook 
die werklike bereidheid tot diens en 
offer aan mekaar. 


Daar is in die wêreld min dinge so 
lelik en afskuwelik as selfsug. Maar 
daar is iets wat nog baie leliker en 
afskuweliker is. Dit is nie net afsku- 
welik lelik nie. Dit is hard en wreed. 
Dit is naamlik selfsug en egoisme in 
die huwelik wat weggesteek word, 
verbloem word onder die mooi woord 
en dekmantel van liefde, waar nie 
meer gedien en geoffer word nie, 
maar waar die een die ander gebruik, 
misbruik .. . en daarna opgefrommel 
en eensaam langs die lewenspad laat 
lê. 





Paulus waarsku in 1 Kor. 6 fel teen 
hoerery, teen elke willekeurige mis- 
bruik maak van die menslike liggaam, 
wat betaam is vir die huwelik van 
een man met een vrou: heilig, nie 
alleen omdat God die huwelik inge- 
stel het nie, maar ook omdat dit be- 
doel is as uitbeelding van die liefde 
van God, soos Hy dit in Jesus Chris- 
tus openbaar. 


— Dr. H. Schroten. 

VROUERUBRIEK...... 


12. Alida de Lange, eggenote van ds. 
Johannes Godefridus d'Ailly. 


Ds Johannes Godefridus d'Ailly, wat 
uit Amsterdam afkomstig was, is in 
1707 deur die Klassis van Amsterdam 
as predikant na die Kaap gestuur. OT- 
skoon die skip waarmee hy gereis het, 
reeds op 19 Mei 1707 uit Texel ver- 
trek het, het die stormgeteisterde seil- 
skip eers op 25 Januarie 1708 in Tafel- 
baai aangekom, nadat die storms op 
see die skip tydens die reis op die 
kus van Brasilië laat beland het. 


H. M. REX 


Die nuwe predikant het reeds op 9 
Februarie sy intreepreek gehou. Tot 
sy leedwese het hy agtergekom dat 
die gemeente in twee partye verdeeld 
was, te wyte aan die onverstandige 
optrede van ds. Le Bouca. Die verblyf 
van ds. Le Boucd sou nog tot in Sep- 
tember van 1708 voortduur en byge- 
volg sou dit nog maandelank duur 
voordat die opgesweepte gemoedere 
tot rus kom. Nadat ds. Le Bouca ,,uyt 
deese 'Tafelbay is seyl gegaan”, het 
die hoop en vertroue posgevat dat die 
ontstane moeilikhede iets van die ver- 
lede was, ,dat de gemeente tot stil 
stand en onze Kerkenraad in goede 
trancduiliteyt, mitsgaders sijn voorige 
ruste, liefde en vreede gebracht zijn.” 


Ds. D'Ailly het spoedig daarin ge- 
slaag om die vroeëre rus, liefde en 
vrede, wat in die gemeente geheers 
het, terug te laat keer, danksy sy takt- 
volle en verstandige optrede van die 
opvolger van ds. Le Bouca. Hy was `n 
man van vrede, `n ware herder, trou 
in die versorging van sy kudde aan 
die Kaap en het sodoende in die loop 
van die tyd die agting en respek van 
sy gemeentelede en die inwoners van 
die Kaap afgedwing. 


Ook op organisatoriese vlak het 
daar orde en reelmaat in die gemeen- 
te gekom. Korrespondensie met die 
Klassis van Amsterdam is weer 'n 
keer betreklik gereeld gevoer en ds. 
D'Ailly het ook die gebruik ingevoer 
om gereeld eenkeer elke maand kerk- 
raadsvergadering te hou, ,,niet alleen 
om de kerkelijke zaken te behandelen, 
maar ook om verzoekers en klagers te 
hooren.” Op die wyse kon daar aandag 
aan die tydelike en geestelike belange 
van die gemeentelede gegee word. 
Ook is 'n aantal bepalinge vasgestel 
met die oog op die reëling van kerk- 
like vergaderings. Deur sy onparty- 
dige en sagmoedige optrede teenoor 


Hervormde Predikantsvroue 


in Suid-Afrika vanaf 1652 





oe MET 


Die kerkgebou van die Nederduitsch Hervormde Gemeente Kaapstad, waarvan die 
hoeksteen op 28 Desember 1700 deur goewerneur Willem Adriaan van der Stel 
tydens die dienstyd van ds. Petrus Kalden gelê as die Groote Kerk en wat op 6 
Januarie 1704 ingewy is. Die historiese kerkgebou, wat tot in 1843/3 'n belangrike 
plek ingeneem het in die geskiedenis van die Nederduitsch Hervormde Kerk en 
van toe af n dié van die Nederduitsch Gereformeerde Kerk, het in die loop van 
die jare in- en uitwendige veranderings ondergaan. Die oorspronklike toring het 
egter as deel van die herboude kerkgebou bewaargebly. 


'n verdeelde gemeente, het hy daarin 
geslaag om opgesweepte gemoedere te 
kalmeer en rus en eendrag in die ge- 
meente te herstel. Blykbaar was ds. 
D'Ailly in elk opsig die teenbeeld 
van ds. Le Bouca. 


'n Pokke-epidemie wat die Kaapse 
nedersetting tydens die dienstyd van 
ds. D'Ailly geteister en die dood van 
honderde blankes en slawe tot gevolg 
gehad het, het die lidmatetal van die 
Kaapse gemeente met bykans een- 
kwart verminder. 


Nadat hy meer as 18 jaar predikant 
aan die Kaap was, is hy in Junie 1726 
oorlede. 


Die vrou wat bevoorreg was om met 
die liefdevolle, taktvolle en gerespek- 
teerde Kaapse predikant getroud te 
wees en hom as predikantsvrou in sy 
werk by te staan, was Alida de Lange, 
die vyfde kind van Jan Hendrik de 
Lange van Amsterdam en Daniella 
Rycken, weduwee Uys, ook van Am- 
sterdam en moeder van die Suid- 
Afrikaanse stamvader, Cornelius Uys. 

Die De Lange-egpaar wat aan die 
Kaap in die huwelik getree het, het 
ses kinders gehad, vier dogters en 
twee seuns. Uit die feit dat twee van 
haar ouer susters, wat in Julie 1677 
en in April 1681 gebore is, ook die 
naam van Alida ontvang het, en syself 
op 20 Mei 1683 gedoop is, kan afgelei 
word dat die twee ouer susters met 
die naam Alida voor haar geboorte 
oorlede is. 


Alida de Lange is op 16 Mei 1700 
getroud met Francois Guto van Am- 
sterdam, wat as 'n wondheler bekend 
gestaan het. Na die dood van haar 
eerste man, is die weduwee Alida 
Guto met ds. D'Ailly getroud. Geen 
kinders is uit haar twee huwelike met 
die arts en die predikant gebore nie. 
Net soos in die geval van talle ander 
predikantsvroue gedurende die eerste 
eeue van ons geskiedenis, beskik ons 
oor baie min gegewens oor die per- 
Soon van mev. Alida d'Ailly en oor 
haar lewe en werk in 'n Kaapse pas- 
torie jn die eerste dekades van die 
18de eeu. 


JEUGRUBRIEK...... 


SALIG IS DIE BARM- 
HARTIGES 


Bybelstudie: Matt. 5:7: ,,Salig is 
die barmhartiges, want aan hulle sal 
barmhartigheid bewys word.” 


Wanneer daar in die Bybel sprake 
is van barmhartigheid, moet ons on- 
der andere dink aan `n gevoel van 
medelye met ander. Natuurlik gaan 
dit dan nie bloot om 'n vinnig verby- 
gaande emosie nie. So `'n emosionele 
opwelling kan 'n mens miskien die 
een oomblik tot trane beweeg, terwyl 
dit die volgende oomblik deur iets 
totaal anders verdring word. Die 
barmhartigheid in die Bybelse sin van 
die woord, dring tot dade en kom in 
dade tot uitdrukking. (Vgl. Jes. 63:7; 
Ps. 25:6; Neh. 18:14; Luk. 10:87). 


DS. J. J. ENGELBRECHT (JR.) 


Die Bybel praat van Gods barmhar- 
tigheid. Hier speel die verbondsgedag- 
te `n groot rol: Die heilige, onafhank- 
like God, het uit eie beweging met 
kleine mensies 'n ooreenkoms gesluit. 
Hy het belowe om vir hulle 'n God 
te wees op Wie hulle kon vertrou. 
Van hulle kant af moes hulle sy 
beloftes glo, Hom vertrou en gehoor- 
saam. (Die blote feit dat God bereid 
is tot so 'n ooreenkoms waartoe nie- 
mand Ho mkan verplig nie, is alreeds 
`n daad van onbegryplike barmhartig- 
heid. Die feit dat Hy die volk wat 
hulle deel van die ooreenkoms nog 
nooit in die volle sin van die woord 
nagekom het nie, so geduldig verdra 
en versorg, is 'n verdere teken daar- 
van). Vergelyk I Kon. 8:23; Jes. 55:3; 
Ps. 89:50; vergelyk vers 29; Ex. 34:6v; 
Jer. 3:12v. Die barmhartige God het 
Sy Seun na hierdie wêreld gestuur. 
Die mensgeworde Seun van God, is in 
ons teksvers aan die woord. (Vgl. Ti- 
tus 3:4-7; Luk. 1:32 en 85). 


Daar in die land van die Jode, sê 
Hy vir die mense wat sy stem kan 
hoor: ,,Salig is die barmhartiges, want 
aan hulle sal barmhartigheid bewys 
word.” 


Jesus Christus wat later sou sê: 
sAan My is gegee alle mag in hemel 
en op aarde (Matt. 28:18), maak hier 
'n belofte met die oog op die Laaste 
Oordeel: Dan sal aan die barmhar- 
tiges wat sy stem gehoor en Hom 
toe gelowig gevolg het, barmhartig- 
heid bewys word. Hulle sondes sal 
hulle nie toegereken word nie. 


In hierdie verband dink ons aan 
verwante uitsprake, soos byvoorbeeld 
in die Jakobusbrief. Daarvolgens sal 
die oordeel onbarmhartig wees oor 


die wat geen barmhartigheid bewys 
het nie (Vgl. Jak. 2:18). In die Onse 
Vader leer die Here Jesus ons weer 
om te bid om skuldvergiffenis, soos 
ons ook skuldenaars vergewe (Matt. 
6:12 en 14v.). `n Mens kry dus die 
indruk van 'n noue verband tussen 
wat mense eendag van God sal ont- 
vang, en hulle gedrag in die hede. 

By die eerste lees van hierdie salig- 
spreking, kan 'n mens miskien die 
indruk kry dat 6ns barmhartigheid en 
die skuldvergewing deur ons, eerste 
kom. Die barmhartigheid van God sou 
dan later kom as loon op wat ons 
gedoen het! 

Uit die Bybelse boodskap as geheel, 
is dit duidelik dat dit nie so is nie: 
Gods barmhartigheid is eerste. Ons 
s'n is tweede, agterna (Vgl. Rom. 9:23; 
II Kor. 1:3; Hebr. 4:16). As 'n mens 
egte barmhartigheid beoefen, is dit `n 
teken dat God self reeds ten goede 
met so 'n mens begin werk het (Vgl. 
Ef. 2:10; Matt. 5:16; 6:3; 25:34). 

Die gelykenis van die onbarmhar- 
tige skuldeiser (Matt. 18:23-85) werp 
lig op hierdie saligspreking: In die 
gelykenis word vertel van `n diens- 
kneg wat so diep in die skuld by sy 
koning was, dat hy sy skuld net nie 
kon betaal nie. Daarom is bevel gegee 
dat hy en sy vrou en sy kinders en 
al sy besittings verkoop moes word. 
Toe hy egter om genade gesmeek het, 
het sy heer innig jammer vir hom 
gevoel en hom losgelaat en hom die 
skuld kwytgeskeld (18:27). 

Maar toe hierdie begenadigde daar- 
na `n mede-dienskneg raakloop wat 
aan hom minder skuldig was, wou hy 
hom geen barmhartigheid bewys nie. 
Die uiteinde van die saak was dat die 
koning hierdie eerste, begenadigde 
dienskneg, weer sy skuld ten volle 
toegereken het! 

Gods barmhartigheid word eerste 
geskenk. Wie egter soos die man van 
die gelykenis maak en weier om barm- 
hartigheid te bewys, terwyl hy self 
barmhartigheid ontvang het, kan `ʼn 
ontnugtering vorentoe verwag! 

Salig is die barmhartiges want aan 
hulle sal barmhartigheid bewys word! 

(Word vervolg.) 


As eenmaal die dag aanbreek, dat ek 
voor die Here verskyn, laat ek dan nie 
met volle hande kom nie, want dan 
Sou die engele my uitlag, maar dan 
mag ek kom met op my lippe die 
bede: ,,Heer, wees my arm sondaar 
genadig! 

Woorde uitgespreek met die sin- 
volle begrafnis van Van Niftrik deur 
ds. Posthumus Meyer vry vertaal uit 
Barth. 


VERWAARLOOSDE 
JONGMENSE 


Die Raad vir die Belydende Jeug 
is besig om sy arbeid onder die jong- 
mense van die kerk te verwaarloos. 
Hierdie bewering word gemaak deur 
L. P. Cilliers in Die Hervormer van 
Maartmaand. Soos die broeder vra, 
wil ek graag kennis neem van sy 
siening in `n broederlike gees. Trou- 
ens, kom ons beskou dit as `n eerlike 
en opregte poging tot kommunikasie, 
soos dit ook vorige maand bepleit is. 
Voordat ons egter op die bewering 
probeer antwoord, het ek eers `n 
versoek. Dit is dat ons vir hierdie so 
nodige gesprek tussen ons eers 'n paar 
uitgangspunte moet vasstel: 


1. Die standpunte wat in hierdie 
rubriek uitgespreek word, is nie altyd 
noodwendig die Raad vir die Bely- 
dende Jeug se siening nie (hoewel ek 
sal poog om in lyn met die Raad se 
standpunte te beweeg). 


2. Kommunikasie kan nooit slegs 
negatiewe kritiek beteken nie, maar 
moet altyd opbouende gesprek wees. 


3. Daarom sal ons op verantwoorde- 
like wyse en met gegronde motivering 
moet praat. 


4. Mens kan nie net altyd self wil 
praat nie — daar sal ook ernstig 
geluister moet word na die ander 
standpunt en daaraan opregte oorwe- 
ging moet skenk. 


5. In hierdie gedagtewisseling tus- 
sen die kerk en welmenende jong- 
mense sal die nodige gesag en dissi- 
pline waaronder die kerk leef en werk 
eerbiedig moet word. 


Vir die brief en sy inhoud, word 
julle verwys na die betrokke Her- 
vormer. Hier wil ek puntsgewys slegs 
enkele sake op die debatstafel plaas: 


A. Die Raad vir die Belydende 
Jeug bestaan eintlik uit `n bestuur 
wat deur die Kommissie van die Alge- 
mene Kerkvergadering benoem word 
plus al die Ringssuperintendente vir 
Jeugwerk. Daar het dus weliswaar 
geen jongmens sitting op die Raad 
nie. Hierdie Raad het volgens die 
Kerklike Bepalinge (Hoofstuk V. Art. 
56) die taak om leiding en voorligting 
te gee in die toerusting van die jeug 
van die kerk. Die saak het seker 
meriete dat die jongmense op een of 
ander wyse 'n sê sal hê oor bepaalde 
aangeleenthede wat hulle raak. Daar- 
aan kan die Raad dalk aandag gee. 
Maar, aan die anderkant is dit wel `n 
vraag of `n jeugdige lidmaat kan 
saampraat oor leiding en voorligting 
wat sy eie toerusting betref. As hy 

[] Blaai om 

VERWAARLOOSDE JONGMENSE 


7] Vervolg van vorige bladsy 





kan saampraat, het hy seker nie meer 
leiding en voorligting nodig nie, of 
hoe? 


B. Die predikante wat lede is van 
die Raad is almal diensdoende predi- 
kante. Dit is reg so en dit hoort so 
en die werk kan ook op geen ander 
wyse sinvol gedoen word nie. Die 
Jeugwerk van die kerk word mos 
verrig in belang van jong belydende 
lidmate van die kerk. Waar vind ons 
hierdie jong belydende lidmate? Tog 
baie klaarblyklik in n' gemeente. Die 
jong lidmaat kan tog nie buite die 
gemeente of los van die gemeente 
leef nie. Hulle kan ook nie `'n kerk 
binne die kerk word nie of `n ander- 
soortige kerkgemeenskap nie. In die 
gemeente wat die predikante se onver- 
deelde aandag geniet, is ook die jong 
lidmate wat ons in die oog het en 
vir wie ons graag wil bereik. Indien 
die Raad vir die Belydende Jeug sou 
probeer om die jongmense in So `n 
eiesoortige groep los van die normale 
gemeente te organiseer met 'n eie 
predikant wat alleen na hulle belange 

Ds. en mev. P. A. Geyser en gesin. 


— EE — Es 


en behoeftes omsien, sal dit in der 
daad `n kwade dag wees en sal die 
aanklag geregverdig wees dat die 
Raad die taak ten opsigte van die jeug 
verwaarloos het, want dan het hy 
hulle uitgelewer aan `n wangestalte 
van die Bybelse beeld van die kerk. 

Asseblief, ek pleit daarvoor, dat 
ons jongmense noot hulleself los van 
die gemeente moet sien nie — al het 
hulle geheel ander behoeftes, vrae en 
probleme waarop hulle antwoord moet 
soek. Daar is net een weg en een 
raamwerk waarbinne ons die ant- 
woorde moet soek. Dit is vanuit ons 
verbondenheid aan die gemeente van 
Jesus Christus. 


C. As voorbeeld van die ondoel- 
treffende arbeid onder die jeug, word 
genoem: die sogenaamde ,,5 Jaar Pro- 
gram” en sommige kampe wat gereël 
is. Ek dink daarmee is ons by punt 2 
van die uitgangspunte wat ons hierbo 
genoem het. Om te kritiseer sal 'n 
mens darem moet sê presies waarteen 
jy beswaar het en waarom. (Terloops, 
die sogenaamde ,,5 Jaar Program” is 


nou so gewysig dat dit 'n jaar pro- 
gram sal word. Daarby is die saak 
meer bepaald gerig op die Bybel, sy 
agtergrond en boodskap, met spesifie- 
ke toepassing op die huidige vrae en 
probleme waarmee ook die jongmens 
worstel. Dit word beoog om hierdie 
kursus” in die vorm van een publi- 
kasie uit te gee.) 


Ten slotte, moet `n mens in `n ge- 
sprek van hierdie aard daarteen waak 
om nie arbitrêre en absolute uitsprake 
sonder meer te maak nie, soos dat 
indien die werkswyse van die Raad as 
`n status duo gehandhaaf word kan 
ons vergeet om enige sukses in ons 
arbeid onder ons jongmense te be- 
haal. 


Hoe dink van die ander lesers? Was 
daar dan nog geen sukses of geen 
vrugte in die pogings van die Raad 
tot dusver nie? Indien julle van julle 
wil laat hoor die adres net weer eens: 
Ds. P. A. Geyser, Posbus 91, Delarey- 
ville. 


GEE JULLE VIR HULLE OM TE EET 


SONDAG 1 JULIE 1973. 

DIE DOGTERTJIE VAN JAIRUS. 

Markus 5:22-43. 
Enkele verklarende opmerkinge: 

Volgens Markus en Lukas is dit 
Jairus, die owerste van die sinagoge 
te Kapérnaim. Hy was van die aan- 
sienlikstes in die Joodse gemeente. 
Hy moes die godsdiensoefening lei. 
Hy het bepaal wie sou optree as voor- 
leser en voorbidder; hy het bekwame 
persone aangewys om die Skrifte uit 
te lê en hy moes sorg dra dat alles 
ordelik verloop. 

Vers 21: Kleed: In Num. 15:38-40 
en Deut. 22:12 het ons die voorskrif 
vir die maak en dra van die bokleed 
met sy vier hoektossels gebind met `n 
purperdraad. Elke Israeliet was ver- 
plig om die bokleed te dra. Hierdeur 
word hy gedurig daaraan herinner 
om die gebooie van God te hou. 

Vers 23: ,Fluitspelers en mense wat 
rumoer maak.” Sodra iemand oorlede 
is word die fluitspelers en die klaag- 
vroue gehuur. Luidkeels het hulle dan 
die afgestorwene beween. Gewoonlik 
het die begrafnis nos op die sterfdag 
plaasgevind, dikwels teen die aand. 
Vertelling: 

Jairus. die owerste van die sinago- 
ge, het slegs een kind, `n twaalfjarige 
dogter. Vanselfsprekend is sy die oog- 
appel van haar ouers. Die ontsettende 
vrees van die ouers toe hulle die erns 
van die situasie peil, val seker nie 
moeilik te besryp rie. Hulle moet 
haar behou. Daar word niks gespaar 
nie, as sy maar net kan lewe. Alle 
menslike maatreëls blyk es'er vrugte- 
loos te wees. Wat staan hulle nou nog 
te doen? Kan daar nos iets vir die 
sterwende kind gedoen word? Maar 
Jesus wat al soveel keer in die sina- 
goge opgetree het, Hy het mos die 
krag om krankes te genees soos hulle 
dikwels al self gesien het. Laat Hom 
kom. Hy kan red as Hy wil. 

Jesus was weg na Gadara maar Hy 
het reeds teruggekeer. Hy is seker 
daar by die see besig om te leer en 
te genees. Haastig loop Jairus met die 
brandende vraas in sy hart: Sal hy 
Jesus betyds vind om met Hom terug 
te wees solank sy kind nog leef? Waar 
lewe is, is hoop, maar as Sy eers ge- 
sterf het, wie kan dan iets vermag? 
Nog haastiger, reken hy, want ook 
Jesus kan te laat wees. 

Ja. daar is die skare. Dit moet Jesus 
wees! Hortend en hygend beur hy na- 
der totdat hy voor Hom neerval en 
smeek: Kom. Here. lê U hande op 
haar en sy sal lewe. Die skare is ver- 
stom. Dit is mos Jairus- Kom hy ook 
na Hom toe? Elkeen wat waaragtig 


vir die Kategese 


nood het, kom. Jesus wat sy nood ken 
en ook dié van ons, is bereid om te 
kom en te red. 

Ag, as die skare maar wou bly. Dan 
gaan dit immers veel spoediger. Nee, 
hulle wil meegaan en sien. Hier wag 
`n volgende wonder. Jesus mag hulle 
nie ontwyk nie. Hulle druk nog nader 
na Hom toe. Maar in hierdie gedrang 
skep God 'n geleentheid. Daar is die 
vrou wat net soveel jare ly as wat 
die sterwende kind oud is. Deur haar 
kwaal is sy onrein. Sy mag nie hier 
wees nie. Sy moet haarself verwyder. 
Elkeen wat met haar in aanraking 
kom, is ook onrein. Sy glo en sy beur. 
Sy raak en sy lewe! God het Hom 
ontferm! Stil soos sy gekom het, so 
sal sy verdwyn. Niemand sal weet 
nie. Binne haar jubel en juig dit. 
Eindelik! Maar nee — Iemand weet. 
Jesus laat haar nie ongemerk ver- 
dwyn nie. Hy staan .. . Hy wil weet. 
Haar jubeling word skrik en angs. 
Word alles nou weer van haar wegge- 
neem? Kan sy voor die skare erken? Ja, 
sy kan voor Hom nie swyg nie. Hoor! 
Doster, jou geloof het jou gered. Sy 
het alles: genesing, krag en lewens- 
vreugde in die Here. 

En Jairus? Ag, is dit nie te laat nie, 
bid hy aldeur langs die pad. As hulle 
naby kom hoor hulle die fluitespel en 
die roukrete van die klaagvroue. Hoe 
het die vader gebid en gehoop. Maar 
dit is te laat. Het die vrou maar 
nie ... Maar dit is God wat ook hier 
Here is van die tyd en die situasie. 
Die dood is nie vir Hom die eindplek 
van sy kragte nie. 

Gaan weg, want sy slaap. Hoor hulle 
lag. Hulle weet beter. Jy mens, hoe 
sal jy weet? Die greep van Jesus maak 
die greep van die dood kragteloos. Sy 
hand haar lewe! Kyk, Jairus, 
vir God is dit nie te laat nie! Jesus 
het haar teruggebring! So bring Hy 
elkeen wat glo na die lewe toe. 


SONDAG 15 JULIE 1973. 

DIE LEWENSEINDE VAN JOHAN- 
NES DIE DOPER. 
Matthéis 14:1-12. 

(Die koning wat in hierdie skrif- 
gedeelte genoem word Herodes die 
viervors, was Herodes Antipas, `n seun 
van Herodes die Grote. Hy regeer van 
4 v.C. oor Galilea en Perea). 

Dié Herodes het iets gehoor. Hy 
het naamlik gehoor van Jesus van 
Nasaret, en van al die wonderlike 
dinge wat Hy gedoen en gesê het. En 
die dinge wat Herodes gehoor het, laat 
hom sidder van angs. Want as Hero- 
des van die woorde en dade van 
Jesus hoor, dan dink hy weer terug 


aan iets wat hy al byna vergeet het. 
Die figuur van Johannes die Doper 
verrys weer voor sy geestesoog. Hero- 
des dink weer terug aan al die dinge 
wat Johannes vir hom gesê het. Jo- 
hannes het gesê dat dit hom nie ge- 
oorloof is om Herodias, die vrou van 
sy broer as vrou te hê nie. Hieroor 
was Herodias baie kwaad, en in haar 
haat wou sy Johannes dadelik laat 
dood maak. Maar Herodes het Johan- 
nes laat vang, hom geboei en in die 
gevangenis gesit. 

Maar daarna het die sake tog weer 
skeef geloop. Herodes onthou dit nog 
goed. Dit was met die viering van sy 
verjaarsdag. Hulle was almal vrolik. 
Die doster van Herodias het voor 
hulle gedans. Dit was vir Herodes so 
mooi. Dit het hom so geweldig be- 
koor. En toe het hy voor al die mense 
aan haar `n belofte gedoen. Die dogter 
van Herodias kon van hom vra met 
wat sy begeer en hy sou dit aan haar 
gee. Ja, al was dit ook die helfte 
van sy koninkryk. Die dogter is toe 
na haar moeder om te beraadslaag oor 
wat sy die koning sou vra. En toe 
kom sy terus met die verskriklike be- 
geerte: Gee my hier on `n skottel die 
hoof van Johannes die Doper. Hero- 
des kon dit nie weier nie. Want voor 
al die gaste het hy `n belofte gedoen. 
Nou kon hy die belofte nie verbreek 
nie. Hy het sy knegte gestuur om 
Johannes in die gevangenis te ont- 
hoof. Hulle het sy bebloede hoof 
op 'n skottel gebring en dit aan die 
dogter van Herodias gegee. Dit was 
'n verskriklike gebeurtenis. En nou 
kom dit alles weer terug in die ge- 
dagte van Herodes. Nou klae sy ge- 
wete hom aan. Hy sê vir sy knegte: 
Hierdie Jesus is Johannes wat ek 
onthoof het. Hy het uit die dode opge- 
staan.” Die man sonder hoof spreek 
weer. 

Herodes het hom natuurlik vergis. 
Jesus en Johannes die Doper was nie 
dieselfde nersone nie. Maar al het He- 
rodes die twee persone verwar, hy 
het tog by Johannes sowel as by 
Jesus een en dieselfde waarheid ge- 
hoor. God het Herodes voorgestaan 
op sy lewenspad sowel deur Johannes 
se waarsuwing as deur Jesus se pre- 
diking. Daarvan kan Herodes nie los- 
kom nie. Die getuies van God kan nie 
tot swye gebring word nie. Die woord 
van die Here dring oral deur, want 
Hy wil almal bereik met sy woord. 
Die Here beskik oor die weë en mid- 
dele om sv woord ook te laat deur- 
dring tot in ons harte. 

— EE. C. B. Kotze. 
G] Blaai om 

SONDAG 22 JULIE 1973. 
JOSIA. 
2 Kon. 22-23. 


Na Hiskia het sy seun Manasse vir 
55 jaar oor Juda regeer. Wat 'n vrees- 
like tyd van sonde en afgodediens! 
Na hom regeer sy seun Amon slegs 2 
jaar, toe hy deur samesweerders ver- 
moor is. 

Toe het Josia, sy seun weer koning 
geword en hy het gedoen wat goed is 
in die oë van die Here. Aan die begin 
was hy nog maar 8 jaar oud toe hy 
koning geword het, en veel later het 
dit eers geblyk hoe 'n goeie koning 
hy sou word. Op 20-jarige leeftyd het 
hy teen die wil van die volk begin 
om Juda en Jerusalem van die afgode- 
diens te reinig. Op sy bevel is die 
afgodsbeelde en die altare vir die 
Bails afgebreek. 

Josia was dan die laaste groot her- 
vormer van die Ryk van Juda. Hy 
het die tempel van die Here ook nie 
vergeet nie. Die Leviete het baie geld 
bymekaar gemaak om die vervalle 
tempel van die Here weer te herstel. 
Hier het toe `n merkwaardige gebeur- 
tenis plaasgevind: Terwyl hulle een 
van die mure herbou, het Hiskia, die 
hoëpriester, `n boekrol, `n gedeelte 
van die boek Deuteronomium, wat 
in die muur ingemessel was, daar ge- 
vind. Dit is waarskynlik daar inge- 
messel in die tyd van koning Salomo 
toe die tempel gebou is. Die boek is 
toe aan koning Josia voorgelees wat 
so beindruk deur die inhoud, sy klere 
geskeur het. Toe het Josia die profe- 
tes Hulda laat roep om voorbidding te 
doen dat die Here hom en die volk 
tog nie sal tref met die oordele wat 
in die boekrol aangekondig is nie. 
Josia ontvang die antwoord dat die 
oordele van die Here sal kom, maar 
nie in die tyd van Josia nie. 

Al het daar 'n dreigende oordeel ge- 
hang, het Josia nogtans voortgegaan 
om hom vir die huis van die Here te 
be-ywer. Toe die tempel gereinig is, 
het Josia die hele land op die tempel- 
plein bymekaar geroep om die ver- 
bond met die Here te hernu, terwyl 
hyself by die koningspilaar gestaan 
het. Die volk was so dankbaar oor 
en verheug met hulle koning. Die 
Pasgafees is weer gevier en die ark van 
die Here is weer in die Heilige der 
Heilige geplaas. 

Lank en gelukkig het Josia oor 
Juda regeer. Die mag van die Assi- 
riërs is totaal gebreek en Ninevé die 
hoofstad van Assirië is verbrand. 

Toe het Josia `n fout begaan. Ko- 
ning Farao Nego II van Egipte het 
noordwaarts getrek om die Babilo- 
niërs te verslaan. Josia het gevoel 
dat hy ook deur Farao Nego bedreig 


word, en hom met `n leër tegemoet 
getrek. Nego het Josia gevra om 
terug te trek na Jerusalem, maar in 
oormoed het Josia hom nie daaraan 
gesteur nie. Josia het gedink dat die 
Here nou aan hom sou doen wat Hy 
vir Hiskia, sy oorgrootvader gedoen 
het. Toe het die Here hom teen San- 
herib, die koning van Assirië gehelp. 
Maar Josia was nie onder bedreiging 
nie en hy moes nie toegetree het tot 
die stryd nie. 

Te Megiddo het die veldslag plaas- 
gevind. Josia is verslaan en dood het 
hulle hom Jerusalem binnegedra. 

Josia was werklik `n groot koning. 
Maar na Josia, het die Ryk van Juda 
ook gou tot `n val gekom. 

— J.J. Smit. 


SONDAG 29 JULIE 1973. 


DANIEL. 
Daniël 1 en 2). 

Daar het baie mense in die land 
Babel gebly. Hulle het 'n kwaai ko- 
ning gehad. Sy naam was Nebukad- 
nesar. Eendag het hy `n klomp soldate 
na Juda toe gestuur. Die volk van die 
Here het in Juda gebly. Hulle was 
baie stout. Hulle het die Here nie al- 
tyd liefgehad nie. Hulle het ook tot an- 
der gode gebid. Toe het die Here hulle 
gestraf. Toe die vreemde soldate daar 
kom, het Hy die Israeliete nie be- 
skerm nie. Hulle het al nader en 
nader na Jerusalem toe gekom — 
tot hulle in die stad was. Hulle maak 
toe `n klomp mooi goed bymekaar en 
vat dit saam na hulle land toe. Die 
koning het ook gesê hulle moet 'n 
paar mooi sterkgeboude jong seuns 
saambring om in sy paleis vir hom te 
werk. Hulle moes ook slim wees om 
die taal van die koning te kan leer 
praat. 

Een van hulle se naam was Daniël. 
Hy en drie van sy maats was mooi en 
slim. Hulle was ook baie lief vir die 
Here. Toe hulle en die ander jong- 
manne by die koning van Babel kom, 
wou hy hê hule moes nog mooier wees 
met rooi wange en sterk arms en 
bene. Hulle moet sommer fluks kan 
werk en sy paleis mooi skoon maak. 
Toe sê hy vir die man wat kos gekook 
het om vir al die jongmanne van die 
lekker kos en wyn wat die koning 
eet, te gee. Die koning se kos was eers 
voor die afgod gehou dat die afgod dit 
moes seën. Toe Daniël en sy drie 
vriende dit sien, wou hulle dit nie 
eet nie. Hulle wou nie afgode-kos 
eet nie. Hulle was net vir die Here 
lief. As hulle van daardie kos wat 
eers voor die afgode gehou is, eet, sal 
die Here se hart baie seer wees. 

Daniël kry 'n goeie plan. Hy weet 
die Here sal hom help. Hy vra toe 
stilletjies vir die dienaar wat hulle 
oppas om vir hulle vier asseblief an- 
der kos te gee. ,O nee!” sê hy, ,as 
julle nie mooi en sterk is wanneer die 

koning julle weer wil sien nie kap hy 
my kop af”. Daniël het nog `n plan. 
,Gee vir ons net vir tien dae lank 
groente om te eet en water om te 
drink en dan kan u sien of ons slegter 
sal lyk as die ander jongmanne.” 
,Goed”, sê hy. 

Die tien dae is verby. Daniël hulle 
het net groente en water gekry. Hulle 
staan toe almal in 'n ry. Die dienaar 
kyk hulle goed deur. En wat sien hy? 
Daniël en sy drie maats was mooier 
as die ander. Die Here het hulle ook 
slim gemaak. Hulle kon gou die 
vreemde taal praat en skryf. Die Here 
het ook vir Daniël geleer om te ver- 
tel wat `n droom soms beteken. 

Die koning wou hulle toe sien. 
Hulle staan in `n ry voor hom. Ai, hoe 
mooi is Daniël en sy drie vriende nie! 
Die koning kies hulle toe ook uit om 
hom te bedien. Hulle was tot ook al 
slimmer as die koning se raadgewers. 

Een nag het die koning `n slegte 
droom gehad. Hy wou so graag weet 
wat die droom beteken. Hy roep toe 
sy slim mense bymekaar. Hy vertel 
nie vir hulle die droom nie. Hulle 
moes aan hom vertel wat hy gedroom 
het en wat die droom beteken. As 
hulle dit nie kan doen nie word hulle 
in stukke gekap en hulle huise ver- 
woes. Hulle het gedink en gedink. 
Hulle het weer vir die koning kom 
vra om tog net vir hulle die droom te 
vertel, dan sal hulle die droom uitlê. 
Die koning wou nie. Hulle sê vir hom: 
Niemand op die hele aarde sal vir u 
kan sê wat u gedroom het nie. 

Toe sê die koning dat al die wyse 
manne doodgemaak moet word. Da- 
niël-hulle moes ook doodgemaak word. 
Die koning het toe nog nie eers vir 
hulle gevra om sy droom te vertel 
en dit ook uit te lê nie. Hy vra toe 
vir die koning om vir hom 'n rukkie 
kans te gee. Hy en sy vriende bid 
toe tot die Here om hulle te help. 
Die nag toe hulle slaap het die Here 
aan Daniël alles vertel. Hoe bly was 
hulle tog nie! Nou kan hy vir die 
koning alles vertel en hulle gespaar 
bly. Hy het die Here toe aanbid. 

Hulle bring hom toe gou na die 
koning toe. En Daniël sê ook: ,,Daar 
is nie 'n mens wat u droom vir u kan 
vertel nie. Alleen die God wat in die 
hemel is, kan dit doen”. 

Hy vertel toe die droom. ,'n Groot 
beeld, baie hoog en blink het voor die 
koning gestaan. Sy kop was van goud, 
sy bors en arms van silwer, sy maag 
en heupe van koper, sy bene van 
yster, maar `n deel was van klei. 
Iewers vandaan het `n klip gekom en 
die beeld fyn gestamp. Die klip het toe 
SOOS `n groot rots geword”. 

Wat `n snaakse droom, né? 

En wat beteken dit? 

Die goue kop is die koning self. Hy 
regeer oor ander volke. Na hom sal 

DIE KINDERS SE HERVORMER 


SONDAG 1 JULIE 1973. 
DIE DOGTERTJIE VAN JATRUS. 
Markus 5:22-43. 


Verlede Sondag (24 Junie) het ons 
gelees en geleer hoe Jesus oor die 
see van Galilea gevaar het na die 
land van die Gadareners en daar in 
Gadara 'n man wat van die duiwels 
besete was, genees het. Die mense 
in daardie land het egter nie van 
Jesus gehou nie. Die varke wat ver- 
drink het, was vir hulle belangriker 
as Jesus. Hulle het Jesus in hulle 


midde gehad, maar nogtans verkies. 


hulle die varke. Wêreldse goed is vir 
hulle meer werd as hulle siele. 

Jesus het dadelik gesien dat Hy 
daar onwelkom is en daarom vaar Hy 
weer terug oor die meer na die land- 
streek van Galilea. Skaars het Jesus 
uit die skuit geklim of `n groot me- 
nigte van mense het begin vergader 
om na Hom te luister. Skielik is daar 
'n beroering onder die mense. Iemand 
is besig om die mense weg te druk en 
na vore te kom. Die mense gee pad 
want dit is 'n belangrike man, 'n 
owerste van die sinagoge. Sy naam 
ken almal ook — dit is Jairus. Tot 
voor Jesus kom hy en dan val hy op 
die grond voor die voete van Jesus 
neer. ,,My enigste dostertjie lê op 
sterwe. Sal U asseblief u hande op 
haar kom 1ê en haar gesond maak?” 
Dadelik gaan Jesus. Al die mense loop 
ook saam. Dit is 'n groot gedrang om 
Jesus. Almal wil Hom graag sien. 
Iemand raak aan die klere van Jesus. 
Skielik gaan Jesus silstaan. ,Wie het 
aan My geraak?” vra Hy. Die dissipels 
en almal is verbaas dat Jesus so iets 
vra. Daar is dan so baie mense om 
Jesus. Niemand kan tog kwalik ge- 
neem word as hy of sy aan Hom ge- 
raak het nie. Maar Jesus staan nog 
steeds stil en kyk rondom Hom. Be- 
wende kom 'n jong vrou en val voor 
Hom neer. Dit is nou die tweede per- 
soon wat binne `n paar minute voor 
Jesus se voete meerval. Is dit dalk 
nog iemand wie se kindjie siek is? 
Nee, hierdie vrou was twaalf jaar lank 
siek, maar sy het aan Jesus se klere 
geraak en gesond geword. Jairus se 
hart skroei. Kan Jesus nie die trane 
in sy oë sien nie? Hoe gaan dit met 
sy liefling-dogtertjie? Lewe sy nog? 
Maar Jesus praat eers met die vrou. 
Dogter, jou geloof het jou gered. 
Gaan in vrede en wees van jou kwaal 
genees,” sê Jesus vir haar. Almal is 
ewe belangrik vir Hom, die dogtertjie 
en die vrou. 

Jesus stap verder aan na Jairus se 
huis. Weer kom iemand aangehard- 
loop, maar hierdie keer reguit na 
Jatrus. ,U dogter is dood,” sê die 


boodskapper. Jairus is verslae van 

droefheid. Hy kyk na Jesus maar 

Jesus hou aan stap. ,,Moenie vrees 

nie; glo net,” sê Hy vir Jairus. Nou 

kom hulle b vdie huis van Jairus aan. 

Saam met Petrus, Johannes, Jakobus 

en Jairus en sy vrou gaan hulle na 

die kamer waar die dostertjie lê. 

Jesus gaan staan by haar. Net twaalf 

jaar oud is sy, So oud soos Jesus self 

was toe Hy in die tempel agtergebly 
en sy ouers so na Hom gesoek het. 

Trane blink in die oë van almal. Sy 

was hulle enigste kind! 

Jesus steek sy hand uit en neem 
haar koue, bleek handjie in syne. 
,Dogtertjie, Ek sê vir jou, staan op!” 
Dit is die tweede keer wat Jesus die 
woord ,,dogter” gebruik. Almal snak 
na hulle asem. Die dogtertjie staan 
oombliklik op. As Jesus praat, ge- 
hoorsaam alles — bose geeste, die 
stormwind op die see, ja, selfs die 
dood! 

Groot blydskap heers in die huis van 
Jairus, trane loop oor die wange, 
maar dit is nie trane van droefheid 
nie, dit is trane van vreugde. 

Vragies: 

Watter mense wou nie vir Jesus in 
hulle land hê nie? 

Hoekom nie? 

Oor watter meer het Jesus terugge- 
vaar? 

In watter land het Hy toe gekom? 

Wat was die man se naam wat voor 
die voete van Jesus neergeval het? 

Wat het hy vir Jesus gevra? 

Wat het op die pad gebeur? 

Vertel vir juffrou of meneer wat 
verder in die huis van Jairus ge- 
beur het. 

Wat is 'n sinagoge? 


SONDAG 8 JULIE 1973. 
DIE HOORMAN VAN KAPERNAUM. 
Lukas 7:1-10. 


By 'n ander geleentheid was Jesus 
op pad na die dorp Kapérnaiim wat 
aan die noordelike kant van die meer 
van (Galilea gelê het. En net toe 
Jesus die dorn wou binnegaan, kom 'n 
klompie baie belangrike mense na 
Hom. Dit is 'n klomnie ouderlinge van 
die sinagoge in Kapeërnaim. Hulle 
kom met `n baie dringende versoek 
na Jesus. Hulle vertel vir Jesus hoe 
`n goeie man die Romeinse kaptein 
van Kapérnaiim is. Hy het honderd 
soldate onder hom en hy is baie goed 
vir die Jode. Hy is wel `n heiden, 
maar hy het die sinagoge in Kapér- 
naiim gebou. So 'n man verdien om 
gehelp te word. Maar waarmee moet 
hy gehelp word? Heel gou verduidelik 
die ouderlinge: Hierdie hoofman het 
'n baie goeie dienskneg wat ernsti' 


sjiek 1ê. Sal Jesus nie asseblief OE 
en die dienskneg gesond maak nie? 
Nou kan 'n mens vra waarom die 
hoofman dan nie self na Jesus gekom 
het nie. Dit word baie gou duidelik. 
Toe Jesus en die ouderlinge naby die 
hoofman se huis kom, kom daar 
vriende van die hoofman hulle tege- 
moet met 'n vreemde versoek — 
Jesus moet tog nie die moeite doen 
om in die huis in te gaan nie; Hy 
kan maar net 'n woord sê en die 
dienskneg sal gesond word! 

Twee dinge word nou vir ons dui- 
delik: Eerstens — hierdie hoofman is 
'n nederige mens. Sy huis is nie goed 
genoeg vir Jesus nie. Jesus is te be- 
langrik om in die hoofman se huis 
genooi te word. En tweedens — die 
hoofman mag 'n heiden gewees het, 
maar hy is dit nie meer nie. Hy glo 
dat Jesus net `n woord kan spreek, 
dan sal sy dienskneg gesond word. 

En wat doen Jesus nou? Hy draai 
om na die mense en sê: ,Ek sê vir 
julle, selfs in Israel het Ek so `n 
groot geloof nie gevind nie.” Dit was 
seker nie lekker vir die waardige 
ouderlinge om hierdie woorde van 
Jesus te hoor nie. Selfs hulle geloof 
is nie so groot dat dit met die hoof- 
man s'n vergelyk kan word nie. 

Die vriende van die hoofman gaan 
terug na die huis terwyl Jesus om- 
draai. En toe hulle by die huis van 
die hoofman aankom, vind hulle dat 
die dienskneg gesond is. 

Geloof — dit is wat Jesus vir ons 
vra. Nie wie of wat jy is nie, maar 
hoe jy glo. Dienskneg of hoofman, 
siek vrou of gesonde ouderling — 
,Glo net en jy sal gered word”, is 
wat Jesus van ons vra. 


Vragies: 
Waarhet die dorp Kapêérnaiim gelê? 
Wat het die ouderling vir Jesus kom 
vra? 
Wat het Jesus van die hoofman gesê? 


SONDAG 15 JULIE 1973. 


DIE LEWENSEINDE VAN 
JOHANNES DIE DOPER. 


Matt. 14:1-13. 


Johannes die Doper se ouers, Saga- 
ria en Elisabet, was familie van 
Maria, die moeder van Jesus. En 
Johannes was omtrent ses maande 
ouer as Jesus. Net soos in die geval 
van Jesus, het die engel Gabriël ook 
die geboorte van Johannes aan sy 
ouers gaan aankondig. Maar eintlik 
is diegeboorte van Johannes al lank 
gelede deur die profeet Maleagi aan- 
gekondig, en wel in Maleagi 3:1. Daar 

word vertel van die boodskapper wat 
sou kom om die pad van die Here 
reguit te maak. Hierdie boodskapper 
was Johannes die Doper. 


Toe Johannes `n groot man geword 
het, het hy begin preek en vir die 
mense vertel van Jesus, dat Jesus die 
Seun is wat na die aarde gekom het 
om die mense van hulle sondes te ver- 
los. 


Toe Johannes egter eendag vir ko- 
ning Herodes bestraf het omdat hy. 
Herodes. met sy broer se vrou getrou 
het, het Herodes hom in die gevange- 
nis laat gooi. Herodes was egter bang 
om Johannes dood te maak, omdat hy 
geweet het dat Johannes 'n groot 
profeet was. Eintlik het hy vir Johan- 
nes bewonder omdat Johannes nie 
geskroom het om te preek oor dit wat 
verkeerd was nie. 


Terwyl Johannes in die gevangenis 
gesit het, het Herodes se verjaardag 
aangebreek. Al die belangrike persone 
in die land word uitgenooi na die 
groot onthaal. Die nuwe vrou van 
Herodes het `n groot doster met die 
naam van Salome. Sy sal vir die 
gaste dans. Sy dans toe so pragtig dat 
Herodes vir haar `n belofte maak. 
Sy kan enigiets vir hom vra, al is 
dit die helfte van sy koninkryk en 
hy sal dit vir haar gee. Salome is 
baie in haar skik. maar wat sal sy 
vra; dalk goud of geld of juwele! 
Sy gaan na haar moeder en raadpleeg 
moet haar. Herodias, die nuwe vrou 
van Herodes, is nog altyd woedend 
omdat Johannes gewaag het om haar 
huwelik met Herodes te kritiseer. Nou 
is dit haar kan. ,.Gaan vra vir Herodes 
die hoof van Johannes on `n skottel,” 
sê sy vir Salome. 


Herodes en sy gaste is geskok dat 
'n kind met so `n versoek kom, maar 
Herodes het geweet van wie dit kom 
en waarom. Hy kan sy woord nie 
breek nie, arme papbroek van `n 
koning! Pleks om vir die kind te sê 
dat sy belaglik is, stuur hy een van 
sy soldate na die gevangenis met die 
bevel om Johannes te gaan onthoof. 


So was dit dan die einde van die 
groot profeet. van wie Jesus self gesê 
het dat hv. Johannes. een van die 
grootste profe'e was wat ooit geleef 
het. En toe Jesus van Johannes se 
dood hoor. het Hy na `n eensame 
plek gegaan. Ons weet nie wat Jesus 
daar alleen gedoen het nie. Ons kan 
net raai dat Hy baie bedroef was oor 
die wrede dood van Johannes. 


Vragies: 

Watter profeet het van Johannes die 
Doper voorspel? 

Wie was die ouers van Johannes? 

Watter engel het die geboorte van 
Johannes kom aankondig? 

Waarom is Johannes in die gevange- 
nis gegooi? 

Wat het met Herodes se verjaardag 
gebeur? 


SONDAG 22 JUNIE 1973. 
KONING JOSIA. 
2 Konings 22 en 23. 


Koning Dawid was die grootste ko- 
ning wat Israel ooit gehad het. Hy 
was nie die rykste koning nie, maar 
hy was groot omdat hy `n kind van 
die Here was. ,,My kneg Dawid,” het 
die Here hom genoem. Hy het in die 
weë van die Here gewandel en alhoe- 
wel hy ook gesondig het, het die Here 
hom sy sondes vergewe omdat hy om 
vergifnis gesmeek het en altyd berou 
gehad het oor sy sondes. 

Na die dood van koning Salomo, die 
seun van Dawid, het die Ryk van 
Israel geskeur. Toe het ons gelyktydig 
twee konings in Israel gekry, een 
koning oor die stam Juda en `n ander 
koning oor die tien ander stamme. 
Die stam van Levi het nie 'n koning 
gehad nie, omdat hulle die tempel- 
diens gedoen het. 

Die meeste van hierdie konings na 
Salomo was uiters goddeloos. Hulle 
het dinge gedoen wat verkeerd was in 
die 9ë van die Here. Hulle het afgode 
gedien en oral tempels vir die afgode 
gebou en daar ook vir die afgode 
geoffer. Party het sover gegaan om 
kindertjies vir die afgode te offer. 
Van die afgode wat deur die 
konings vereer is en vir wie tempels 
en heilige boomstamme en standbeel- 
de opgerig is, was Bail, Astarte, 
Molog, Kamos en Milkom die belang- 
ste. 

Toe kom daar eendag 'n baie goeie 
koning op die troon van Juda en Je- 
rusalem. Sy naam was Josia en hy het 
ecn en dertig jaar lank in Jerusalem 
regeer. 

Koning Josia het in die weë van 
die Here gewandel soos sy grootvader 
Dawid, honderde jare voor hom. Een 
van die goeie dinge wat Josia gedoen 
het, was om die tempel weer reg te 
maak. Dit was die tempel wat Salomo 
nog gebou het. 

Toe die mense besig was om die 
tempel reg te maak, ontdek iemand 
'n baie ou boek wat al onder die stof 
begrawe gelê het. En toe hulle die 
boek vir Josia bring en hulle daarin 
begin lees, toe sien hulle dat dit `n 
soort van wetboek was. In hierdie 
boek staan die bevele van die Here 
geskrywe, hoe hulle Hom moet dien 
en moet wegdoen met al die afgode. 
En as Israel nie die afgode uitroei 

nie, sal die Here die hele Israel uit- 
roei en Jerusalem verwoes en vreem- 
de nasies stuur om Israel te verower 
en sy kinders na ander lande weg te 
voer. 

Toe Josia hierdie woorde in die 
wetboek lees, het hy sy klere geskeur 
en die Here om vergifnis gesmeek. 
Dadelik het hy ook aan die werk 
gespring en al die afgode dwarsdeur 
die hele land afgebreek en verbrand, 
ook die heilige boomstamme en al die 
vreemde tempels en ons lees verder 
dat Josia hom tot die Here bekeer 
het met sy hele hart en siel. Daarom 
sê ons Josia was `n groot koning en 
daarom het hy ook so lank oor Juda 
regeer. Hy was 'n ware kind van die 
Here, sy hele lewe lank. 

Vragies: 
Hoekom was Dawid die grootste ko- 
ning van Israel? 
Hoe het die Here vir Dawid genoem? 
Hoe het die Ryk van Israel na koning 

Salomo geskeur? 

Was Josia `n goeie of slegte koning? 
Hoekom? 


SONDAG 29 JULIE 1973. 
DANIEL. 


Daniël 1 en 2. 

Ten spyte van Dawid en Hiskia en 
Josia, die goeie konings van Israel en 
Juda, het die ander konings soveel 
sonde gedoen en soveel gruweldade 
gepleeg dat die Here die hele land 
van Israel en Juda deur vreemde 
nasies laat verower het. Die stede is 
verwoes en verbrand en die inwoners 
is weggevoer na die lande van die 
vyande. Die noordelike deel van die 
land Kanain, dit wil sê die deel wat 
deur die tien stamme van Israel be- 
woon is, is eerste verower en die 
inwoners as ballinge weggevoer deur 
koning Salmanesar na die land As- 
sirië. 

Daarna is Juda verower deur Nebu- 
kadnesar die koning van Babel. Hier- 
die Nebukadnesar het ook bevel gegee 
dat sy generaals al die mooi jong- 
manne moes spaar en hulle nie dood- 
maak nie. Sulke jongmanne moet dan 
na sy land Babel gebring word sodat 
hulle daar geleer en opgevoed kan 
word in die paleis van die koning. 
Die paleis van die koning van Babel 
was dus `n soort van skool en universi- 
tei. Ons weet nie hoeveel jongmanne 
koning Nebukadnesar in Juda gekry 
het nie, maar ons ken vier van hulle 
se name, naamlik Daniël, Hananja, 
Misael en Assarja. Hierdie name was 
egter te moeilik vir die mense van 
Babel om uit te spreek en hulle noem 
toe vir Daniël Beltsasar, vir Hananja 
noem hulle Sadrag, vir Misael Mesag 
en Assarja word verander na Abed- 
nego. Van hierdie vier jong Joodse 
edele manne sal ons nog baie hoor 


] Na volgende bladsy 


en lees in die boek Daniël, want hulle 
was lieflike jongmanne, pragtig gebou, 
slim en godvresend. 


Nebukadnesar se plan was baie dui- 
delik. Hy wou die jong Jode so op- 
voed dat hulle skoon sou vergeet dat 
hulle Jode is. Hulle moes hulle gods- 
diens en taal, ja, selfs hulle eetge- 
woontes afleer en jong Babiloniërs 
word. Daarom gee Nebukadnesar be- 
vel dat hulle die kos moes eet wat 
van sy tafel af kom — allerhande 
lekker kos met speserye en volop wyn. 
Hiervoor sien Daniël en sy drie vrien- 
de nie kans nie. Hulle wil net groente 
eet en in plaas van wyn, wil hulle net 
suiwer water dink. Daniël en sy drie 
vriende is dus standvastige jong 
manne wat hulle nie laat verlei deur 
vreemde gewoontes en maniere nie. 


So word al die jong manne vir drie 
jaar lank aan die paleis opgevoed en 
na verloop van drie jaar is hulle na 
koning Nebukadnesar gebring, sodat 
hy hulle kon toets. En die koning het 
hulle vrae gevra en op allerlei ma- 
niere getoets. Ons kan sê hy het hulle 
eksamens laat skrywe en daar was nie- 
mand onder al die jong manne wat 
so slim en goed was in al die verskil 
lende vakke soos Daniël en sy drie 
vriende nie. 


En toe kom die toets vir hulle gods- 
diens, die belangrikste toets van al- 
mal. Dit het so gebeur: Nebukadnesar 
was `n baie bygelowige heiden, maar 
uiters slim en geslepe. Een nag droom 
hy van iets wat hom geweldig ontstel 
het. Hy laat kom al die waarsêers en 

slim manne in sy paleis. Hulle moet 
vir hom die droom vertel wat hy ge- 
droom het, sowel as die uitlegging 
daarvan. Dit is `'n onmoontlike eis 
wat hy stel en die waarsêers en towe- 
naars sê dit ook vir hom. Maar Nebu- 
kadnesar hou voet by stuk en dreig 
naderhand dat al die slim manne 
doodgemaak gaan word, ook Daniël 
en sy drie vriende. Hy vra waaroor 
alles gaan en belowe dat sy God die 
antwoord aan die koning sal gee. 
Daniël en sy drie vriende het dus nie 
heidene geword nie, maar vasgehou 
aan hul godsdiens, die diens aan die 
ware God, ons God. 

Dadelik het Daniel na sy huis ge- 
gaan en gebid dat die Here tog vir 
hom moet vertel wat die koning ge- 
droom het en die Here het sy gebed 
verhoor. Vroeg die volgende dag het 
Daniël aan die koning die droom en 
sy uitleg te kenne gegee en ook dade- 
lik vir Nebukadnesar gesê dat dit nie 
hy, Daniël, is wat so slim is nie, maar 
dat die God van Israel, die lewende 
God dit aan hom geopenbaar het. Die 
droom was van `n groot beeld met die 
kop van goud, bors en arms van sil 
wer, maag van koper, bene van yster, 
bene van yster en voete deels van klei 
en deels van yster. Die klip wat die 
beeld stukkend maal is die ewige 
Koninkryk van Jesus wat sou kom 
oor die hele wêreld. 


Koning Nebukadnesar was SO velr- 
baas dat hy Daniël as `n god aanbid 
het, maar Daniël het dadelik gesê 
dat sy God die ware God is wat aan- 
bid moet word. En so het Daniël en 

sy drie vriende nie geswig voor die 
heidene nie, maar eintlik van die ware 
God aan die heidene vertel. 
Vragies: 
Van watter deel van Kanain het Da- 
niël] en sy drie vriende gekom? 
Wie was die drie vriende van Daniël? 
Watter koning het die land van Juda 
verower? 
Waarheen is Daniël en sy vriende weg- 
gevoer? 
Vertel wat met Daniël en sy vriende 
in die vreemde land gebeur het. 


'n Christen is `n seer vrye heer oor 
alle dinge, aan niemand onderworpe; 
'n Christen is `'n seer diensvaardige 
kneg van almal, onderworpe aan 
almal. 


— M. Luther. 









Blindederm- 


ontsteking 
Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
te spring. Hierdie middel het dit 
moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 





Kentekens 


* Pyn in regtersy. 

* Aangepakte Tong. 

* 'n Temperatuur (koors) tussen 
100 en 102 grade. 

* Hardwording van die Maag- 

wande. 

Die DR. MULLERS-BLINDEDERMMIDDEL 
is verkrygbaar by aptekers teen 
8O0c per bottel of posvry van 
Norwood Coaker, Posbus 89, 
Ladybrand. 

UIT GEMEENTES 


WITPOORTJIE 


'N TERUGBLIK MET DIE INGE- 
BRUIKNEMING VAN DIE NUWE 
KERKKOMPLEKS 


Op 7 September 1958 is die ge- 
meente Witpoortjie afgestig van die 
gemeente Roodepoort. By hierdie ge- 
leentheid het die Ringsvoorsitter, ds. 
Simon Vermooten opgetree as VOOI- 
sitter en die volgende kerkraad is 
gekies: Ouderlinge R. Bossert, G. Hat- 
tingh, A. Jacobs, G. Barnard, J. van 
der Merwe, J. Joubert, R. Rousseau 
en J. Nel: diakens A. Viljoen, C. 
Ehlers, J. Coertze, J. Scholtz, G. Vil 
joen, C. Koekemoer, G. Prinsloo, P. 
van Rooyen, G. Botha, T. Pretorius, 
C. Schoeman, J. Rossouw, J. du Toit, 
E. Snyman en P. van Tonder. (Van 
hierdie broeders is vandag nog die 
volgende op die kerkraad: J. Nel, C. 
Ehlers, J. Scholtz, P. van Rooyen, J. 
Rossouw en E. Snyman). Met die be- 
vestiging het ds. Vermooten gepreek 
uit Heb. 12. 





DS. D. J. DREYER 





Die gemeente het begin met `n bely- 
dende lidmatetal van minder as 300, 
vier standplase in Witpoortjie, sewen- 
tig stoele, een tafeltjie en £650. Die 
eerste predikant van die gemeente was 
ds. J. A. Swanepoel, wat ontvang is 
op 12 Desember 1958. In die nege 
jaar dat ds. Swanepoel in Witpoort- 
jie was, is `n baie mooi pastorie 
(1960) en `n kerksaal (1961) gebou. 
Op 12 Mei 1967 tree ds. Swanepoel uit 
as predikant van die gemeente en die 
kerk. Ds. C. J. Mans van Krugersdorp- 
Oos tree op as konsulent. Op 20 
Januarie 1968 word ds. D. J. Dreyer in 
die gemeente bevestig. `n Baie mooi 
samewerking ontstaan in die gemeen- 
te en die finansies styg geweldig. Teen 
die middel van 1969 kom daar `n 
geweldige uitbreiding van die voor- 
stad Witpoortjie en die belydende lid- 
matetal styg van 424 in 1968 tot oor 
die negehonderd aan die begin van 
1973. Drie standplase word bygekoop 
in `n nuwe uitbreidende gedeelte, 
Wilropark, en die grond waarop die 
kerksaal staan, word geruil by die 
Stadsraad van Roodepoort vir `n baie 
groter en betere-geleë stuk grond vir 
die bou van die nuwe kerkkompleks. 
Die stadsraad betaal dertigduisend 
rand vir die kerksaal om dit te om- 
skep in `n biblioteek. 

Ds. C. S. van H. Steenekamp van Trichardt, Oos-Transvaal, en mev. ds. M. M. van 
der Merwe van die Universiteit van die O.V.S., Bloemfontein, wil langs hierdie 


weg aan vriende en kennisse meedeel dat hulle onlangs in die huwelik getree het. 


Op 18 November 1972 word die 
hoeksteen van die nuwe kerkgebou 
gelê deur ds. D. J. Dreyer, plaaslike 
predikant, nadat voorgegaan is deur 
die leierouderling, ouderling M. C. 
van Tonder (op sy verjaardag), met 
skriflesing en gebed. 


Die ingebruikneming van die nuwe 
kerkgebou vind plaas op 13, 14 en 15 
April 1973. Vrydag 13 April was die 
ingebruikneming van die saal met 'n 
gemeentelike basaar. Dit is voorafge- 
gaan deur die onthulling van die 
naamplaat (Martie Dreyer Saal) van 
die saal. Mev. Doelie Fick het die 
woord gevoer en mev (ds.) Dreyer 
het geantwoord en die plaat onthul. 
Daarna het oudl. J. F. Scholtz die 
susters van die gemeente bedank vir 
die werk deur die jare. 


Saterdag 14 April om 3.00 nm. was 
die inwyding van die nuwe kerkgebou 
en die erediens is gelei deur prof. dr. 
P. S. Dreyer. Om 7.00 nm. was die 
Voorbereidingsdiens, gelei deur ds. 
D. J. Dreyer, asook die geloofsbely- 
denis van die katkisante. 


Sondagoggend om l10-uur was die 
Nagmaal, gelei deur ds. W. J. Engel- 
brecht, wat predikant van Roodepoort 

was met die afstigting van Witpoort- 
jie. Die tafels is om die beurt bedien 
deur ds. Engelbrecht en ds. Dreyer. 
Om 7.00 nm. was Dankseggingsdiens, 
gelei deur dr. C. J. Mans. Hierdie 
naweek van feestelikhede was `n groot 
gebeurtenis vir die gemeente en 'n 
besondere mylpaal in die geskiedenis 
van die gemeente. In diepe dankbaar- 
heid staan die gemeente voor God wat 
ons genadig was om dit te kan bereik 
en al ons dank en aanbidding gaan 
aan Hom en aan Hom alleen. 





VIR DIE KATEGESE 

ander konings van ander lande weer 
regeer. En die klip wat die beeld fyn- 
gestamp het, is dié dag wanneer die 
Here Jesus sal kom. Hy sal dan Ko- 
ning wees oor die hele aarde. Hy sal 
vir altyd koning wees. 


En wat maak die koning toe? Hy 
val voor Daniël se voete neer en aan- 
bid hom. Vir Daniël is mooi presente 
gegee en hy is toe as heerser oor 
Babel aangestel. 


— J. H. Naude. 

EK IS WAT EK IS, dr. Adrio 
Kêénig, N.G. Boekhandel, 1972, 99 blad- 
sye plus teksregister, prys R1.85. 


Hierdie boekie is deel van die reeks 
Boeke by die Bybel wat versorg word 
deur proff. Van Zyl en Boshoff van 
die Teologiese Fakulteit, Afd. B, van 
die N.G. Kerk aan die Pretoriase Uni- 
versiteit. In Nederland het die be- 
houde reeks Biblioteek van Boeke by 
de Bybel verskyn. Die naam van die 
huidige serie boeke is waarskynlik 
daardeur geinspireer. 

Dr. Kênig is 'n aktiewe skrywer. 
In die afgelope tyd het hy `n hele 
paar werke versorg. In hierdie boekie 
wil hy wat die Skrif oor God leer, op 
eenvoudige wyse en in die moderne 
spreektaal uiteensit. Hy doen dit in 
agt hoofstukke. 


In die hoofstuk God is God, wys hy 
daarop dat die Bybel geen leerboek is 
nie wat God deur definisies bekend 
maak nie maar deur Sy dade wat Hy 
in die verlede gedoen het en ook met 
ons doen in Jesus Christus. 


Die heldere uiteensetting van die 


. drie-eenheid sal miskien nie al die 


teoretiese vrae oplos nie maar wys 
wel baie duidelik dat die Skrif God 
So aan ons openbaar. Die Sabellianis- 
me, sonder om te versiel te raak in 
teologiese terminologie verduidelik en 
reggestel. 


Na die gemeenskap van die drie- 
eenheid, kom die gemeenskap van 
God met die mens aan die beurt. 
Die verbond van genade, die eenrig- 
tingstraat van God na die mens, van 
die hemel na die aarde, die vrye liefde 
van God wat ons eerste liefgehad het, 
kom hierin aan die beurt. Die liefde 
van God maar ook sy heilige toorn 
word beklemtoon. Die toorn van God 
word so saamgevat: ,,dit is ewigheids- 
gevaarlik om onder die misverstand te 
verkeer dat God `n goedige oupatjie 
is wat ,,te goed” is om sy kleinkinders 
teen te gaan en dus maar alles deur 
die vingers te sien.” Of sulke soort 
Sinne altyd ewe treffend en geslaagd 


BEES! 


is, is te betwyfel. Soms slaag dit uit 
muntend. Die mees kenmerkende eien- 
skappe van God word in die res van 
die boek behandel. 


Die nuwe benadering, die vars sig- 
wyse van dr. Kênig en die heldere 
eenvoud maak sy boek `n 'interes- 
sante voorspel vir 'n meer diepgaande 
benadering. Vir elke lidmaat kan 
hierdie boekie van groot waarde wees. 


—A J .G. Dreyer. 


BLYE VIERDAE saamgestel deur 
Aletta Libbe, Murray Janson en J. F. 
du 'Toit. Uitgegee deur N.G. Boek- 
handel. Prys R1. 

Hierdie mooi verjaardag album be- 
vat by elke dag 'n Bybelteks, 'n raak 
gesegde van bekende manne soos 
Luther, Calvyn, Karl Barth, Langen- 
hoven, Martin Buber en andere. 

Aan die begin van elke maand is 
daar `n mooi pentekening. Dit is 
stewig gebind en mooi uitgegee. Dit 
is 'n mooi verjaarsdagpresentjie. 


— Joh. Dreyer. 


JANETTE deur Sita. Uitgegee deur 
Perskor, Johannesburg. Prys R2.95. 

Sita het reeds bekendheid verwerf 
met haar ligte lektuur. Hierdie jong- 
ste produk beantwoord aan die ver- 
wagting van die leser. Dit is vlot ge- 
skrywe. Ons beveel dit graag aan. 


— EH.D. 


DIE OU OU TYDING — saamgestel 
deur professor F. C. Fensham — N.G. 
Kerk Uitgewers en -Boekhandel. Prys: 
R2.70. 

Die opsteller van hierdie boekie 
met 129 bladsye en 19 preke sê in sy 
inleiding dat daar `n groot behoefte 
aan Ou Testamentiese preke bestaan 
en dat, ten spyte van die feit dat die 
Ou Testament die grootste gedeelte 
van die Bybel uitmaak, ons selde of 
Ooit 'n preek daaruit hoor. Hierdie 

preekbundel is juis opgestel om in 
die bogenoemde behoefte te voorsien. 

Tot op groot hoogte kan ons dit 
eens wees met die opsteller. Daar 
word inderdaad min vanuit die Ou 
Testament gepreek. Wanneer daar eg- 
ter in die inleiding gesê word dat ,,'n 
preek worstel met die moderne mens”, 
dan meen ons dat hierdie ,,definisie” 
van wat `n preek is, nie heelcemal 
korrek is nie. Miskien sal daar meer 
waarheid in die uitlating steek as 
ons dit omkeer, naamlik dat die mo- 
derne mens worstel met die preek. 
Regstelling van hierdie saak sal die 
benadering tot die preke en die bun- 
del verbeter en daarom kan die leser 
(predikante, ouderlinge en belangstel- 
lendes) liewer uitgaan van professor 
J. 1. de Wet se definisie van `n preek. 
n Preek is `n toespraak waarin `n 
Bybel.eks of perikoop vir `n gemeente 
van gelowiges uitgelê en toegepas 
word sodat hulle kan hoor dat Jesus 
Christus hulle Heer is wat hulle van 
die sonde verlos het en op sy eie wyse 
deur hulle gedien wil word.” 


Aangesien die bundel opgestel is 
met die oog op die herwaardering van 
Ou Testamentiese prediking, het ons 
verwag dat daar in die preke deeglik 
ingegaan sou word op die agtergrond 
van die Ou Testament, maar juis op 
hierdie punt is baie van die preke nie 
geslaagd nie. By enkele preke is di: 
duidelik op te merk dat die skrywer 
byna nie kon wag om weer by die 
Nuwe Testament uit te kom nie. In 
werklikheid sou ons al 19 preke een 
vir een moes behandel, maar dit is 
uiteraard nou nie moontlik nie. 


Met hierdie enkele kritiese opmei- 
kings wil ons nie die hele saak nega- 
tifeer nie. Inteendeel, hierdie bundel 
is gevul met Skrifgebonde en aktuele 
preke. Die meeste van die preke kan 
aanbeveel word vir gebruik by lees- 
dienste vir ouderlinge en dit kan ook 
interessante leesstof vir predikante 
wees. 

Die drukwerk is keurig versorg 
en vanweë die lettertipe wat gebruik 
is, lees die boek besonder maklik. 


— S. G. A. Golden. 


AANGEPASTE THEOLOGIE deur 
dr. W. H. Veldma, uitgegee deur 
Buijten en Schipperbijn, Amsterdam 
1971. 


Die skrywer slaag inderdaad daarin 
om die omstrede teologie van Kuitert 
in die Gereformeerde Kerk van Ne- 
derland te ontleed en te waardeer. 


In die bogenoemde werk toon die 
skrywer baie duidelik aan dat Kuitert 

die Openbaring aanpas by die moder- 
ne denke. Kuitert het hom terreg 
verset teen die eksistensie filosofie, 
maar hy val self ten prooi van hulle 
subjektiwiteit. Hy laat geen ruimte 
vir die gehoorsame luister na die 
Woord van God nie. 

Kuitert wend `n poging aan om God 
as `n Bondgsenoot-God te teken, maar 
dan so dat die mens deur God ge- 
respekteer word. Daarom het die mens 
`n verwante rol om te speel. Tot so `n 
mate da: hierdie opvatting Kuitert se 
uitleg van die Skrif bepaal, ook sy 
leer aangaande God, sy leer aan- 
gaande die Heilige Skrif self, sy op- 
vatting oor die Gees van God en les 
bes ook sy leer aangaande die mens 
en sy wêreld. 

Die lees en bestudering van hier- 
die stukkie teologiese denkwerk van 
dr. Velema aangaande die teologiese 
opvattinge van Kuitert, word by ons 
predikante aanbeveel. Dit gee aan ons 
`n goeie insig in die teologie van een 
van die sogenaamde moderne teoloë. 

— A J. Zwarts. 


Prof. W. J. van der Merwe. BEKEi- 
RING BINNE DIE NEDERDUITS 
GEREFORMEERDE BANTOEKERK. 
Kaapstad en Pretoria: N.G. Kerk-uit- 
gewers, 1972, 36 bladsye. 


Hierdie publikasie, aldus die vooTr- 
woord, is die samevatting van die be- 
vindinge van die outeur oor bekering, 
Soos nagegaan is by Blanke en Bantoe- 
leraars, Bantoe-evangeliste en Bantoe- 
lidmate binne die N.G. Kerk en die 
N.GKA. 


Die werkie bied interessante lees- 
stof, en as sulks wil ek dit graag 
aanbeveel sodat die werk gelees sal 
word. Sommige van die gevolgtrek- 
kings waartoe die outeur gekom het, 
is verrassend. Ek verwys na een voor- 
beeld: Op bl. 27 stel hy dat van sy 
informante beweer dat: . `n bekerings- 
boodskap deur `n blanke verkondig, 
ne! nie by die Bantoe gaan inslaan 
nie.” Ek laat dit daar. 


Ek het bedenkinge teen verskillen- 
de stellings in die werk. Die werks- 
wyse wat gevolg is, sal altyd probleme 
skep, soos dit in die werk ook weer 
bewys is. Die gevolg is dat sommige 
stellings net nie houdbaar is nie. Ek 
verwys byvoorbeeld na bladsy 23. ,,By 
Turfloop het dit opgeval dat die stu- 
dente veel meer afwysend staan as 
hul dosente” — dit oor die Sioniste. 
As dosent by die inrigting trek ek sy 
stelling in twyfel. Waarop berus sy 
stelling? 


Van die Sioniste gepraat — Die 
toepassing van die tug kan sekerlik 

van plek tot plek verskil, net soos dit 
in enige kerk is. Om nou te beweer 
dat hulle nie `n poging aanwend om 
die tug te handhaaf nie (p. 23; 25) is 
onsin. Die outeur, volgens sy eie ver- 
klaring, sy gevolgtrekkings is geba- 
seer op stellings van sy informante, 
en alvorens hierdie stellings aan die 
groot klok gehang is, moes die ge- 
gewens gekontroleer word by die 
Sioniste self. Dit is blykbaar nie ge- 
doen nie. 


Die werk handel oor bekering. Dit 
wil vir my voorkom asof daar nie 
duidelikheid was by die informante 
nie, oor wat daaronder verstaan moet 
word. Bladsy 25 stel byvoorbeeld: 
,Daar is by bekering geen diepte 
van geloof nie.” Die vraag kom on- 
middellik na vore: Wat is die verhou- 
ding tussen geloof en bekering? Kan 
die twee begrippe van mekaar geskei 
word? Kan daar sprake wees van be- 
kering en nie van geloof nie? En dan: 
Wat is Bantoebekering? (Bl. 17). 


Die taalkundige versorging van die 
werk het ook nie genoegsame aandag 
geniet nie. 


— D.J.B. 


GOUE JARE, deur ds. J. F. du Toit. 
Uitgegee deur N.G. Kerk-Uitgewers. 
Prys nie vermeld nie. 


In agt kort hoofstukkies van onge- 
veer drie bladsye elk, met `n opskrif 
en Bybelteks bo elkeen, gee die skry- 
wer ons `n kykie in die lewe van 
die oumens en hy doen dit Bybels, op 
`n nugtere wyse sonder enige senti- 
men taliteite. 


Die publikasie word verwelkom en 
sterk aanbeveel by ons oues van dae 
en by almal wat die ouderdom voel 
nader. 


— Joh. Dreyer. 





Alle heiliges groet u. Die kerk is nie 
n vereniging nie. By `n vereniging 
word `n mens van die ledelys geskrap, 
as jy dood gaan. Maar in die kerk is 
dit nie die geval nie. ,U kerk bely u 
Naam daarbo en hier benede, In stryd 
en seëpraal, met dank en smeekge- 
bede.” 


” 


Uit die laaste preek van prof. Van 
Niftrik voor sy heengaan oor die teks: 
,Want uit Hom en deur Hom en tot 
Hom is alle dinge. Aan Hom die heer- 
likheid tot in ewigheid” Rom .11:36. 









E saai 973! 

25 Jaar van diens 
aan die kerke 
van Suid-Afrika 


Ons hartlikste dank en hoogste waardering aan: 

Gemeentes, Kerkrade, Boukommissies, Predikante, Orreliste, 
Orreladviseurs en Argitekte, asook ander persone en 
instansies wat hul vertroue in ons gestel het en ons gehelp 

het om 'n unieke bedryf in Suid-Afrika te vestig. 





Ons is in staat om u van 'n klein standaard pyporrel teen 'n prys 
van minder as Ra 000,00 tot die grootste gespesifiseerde 
orrel te voorsien. 


Deur die feit dat orrels sedert 1948 in Suid-Afrika gebou is het 


ons land miljoene rande aan buitelandse valuta bespaar 


en het ons kerke reeds tienduisende rande aan kostebesparings 
gebaat. 


Bou voort met S.A.O.B.! 


EE” SUID-AFRIKAANSE ORRELBOUERS 
(EDMS) BPK 


Posbus 200, SILVERTON, Tel. 76-4844/76-4305. 
KAAPSTAD POTCHEFSTROOM DURBAN 
77-8687 7381 2-6666 


JOHANNESBURG BLOEMFONTEIN 
48-3906 7-A969 


N.H.D. 38515/DM. 

Beskou die saak kalm- 


uit u gesin se oogpunt. 


Is u gesin ook so onbekommerd en rustig? 


AVBOB se omvattende gesinsversekering bied die beste en 
eenvoudigste vorm van voorsorg. Dit verseker landswye diens van gehalte 
en stabiele waarde. Ons 50 jaar van ondervinding is u waarborg. 


Ons beskou die saak kalm — uit u oogpunt. 


AYSOS 


n Hand van versekering 


1E AFRIKAANSE Ad die], DGROEP 

